Emalayalee.com - നായ വന്ധ്യകരണം പദ്ധതിക്ക് നഗരത്തില് തുടക്കമായി\nനായ വന്ധ്യകരണം പദ്ധതിക്ക് നഗരത്തില് തുടക്കമായി\nകോഴിക്കോട് : തെരുവ് നായ്ക്കളില് വന്ധ്യംകരണ പരിപാടിക്ക് നഗരത്തില് തുടക്കമായി. തെരുവ് നായ്ക്കളുടെ ആക്രമണ ഭീതി ഇതുകൊണ്ട് മാറികിട്ടുമോ? എന്ന സാധാരണക്കാരന്റെ ചോദ്യത്തിന് അധികൃതരുടെ ഭാഗത്ത് നിന്നും വ്യക്തമായ മറുപടി ഇതേ വരെ ഉണ്ടായിട്ടില്ല.\nവന്ധ്യംകരണ ശസ്ത്രക്രിയയുടെ ഉദ്ഘാടനം മന്ത്രി കെ.പി. മോഹനന് ടാഗോര് സെന്റനറി ഹാളില് നിര്‍വ്വഹിച്ചു.\nഊട്ടിയില് നിന്നും വിദഗ്ദധ പരിശീലനം ലഭിച്ച എട്ടു എബിസി അസിസ്റ്റന്റ്മാരുടെ നേതൃത്വത്തിലാണ് തെരുവ് നായക്കളെ പിടികൂടി തുടങ്ങിയത്. പ്രത്യേകം സജീകരിച്ച വാഹനത്തില് പൂളകടവ് ക്യാമ്പില് എത്തിക്കുന്ന നായ്ക്കളെ വെറ്റിനറി സര്‍വ്വകലാശാല സര്‍ജറി വിഭാഗം മേധാവി ശ്യാം വേണുഗോപാലിന്റെ നേതൃത്വത്തിലാണ് താക്കോല്‍ദ്വാര ശസ്ത്രക്രിയക്ക് വിധേയമാക്കുന്നത്.\nഡോ. ദിനേഷ്, സൂര്യദാസ്, ജോജി തുടങ്ങി പത്ത് ഡോക്ടര്‍മാരുടെ സംഘമാണ് ശസ്ത്രക്രിയ നടത്തുന്നത്.\nശസ്ത്രക്രിയയും പ്രതിരേധ കുത്തിവെയ്പ്പും നടത്തിയ നായ്ക്കളെ പ്രത്യേകം തിരിച്ചറിയുന്ന അടയാളങ്ങള് നല്‍കി പിടികൂടിയ ഇടത്ത് തന്നെ കൊണ്ടു വിടും. നായ്ക്കളുടെ പെരുപ്പം തടയുന്നതിനും അക്രമവാസന കുറയ്ക്കാനും ഇതുവഴി കഴിയുമെന്നാണ് കരുതുന്നത്. പണ്ട് നായ്ക്കളെ പിടികൂടി വിഷം കുത്തിവെച്ച് കൊല്ലാറാണ് പതിവ്. മൃഗസ്‌നേഹികളുടെ ഇടപെടലാണ് പുതിയ വന്ധ്യകരണം പദ്ധതിക്ക് തുടക്കമായത്. അഞ്ച് ദിവസം നീണ്ടു നില്‍ക്കുന്ന ക്യാമ്പില് മുന്നൂറോളം നായ്ക്കളെ വന്ധ്യം കരണം നടത്തുവാനാണ് കോര്‍പ്പറേഷന് ലക്ഷ്യമിടുന്നത്. തെരുവ് നായ്ക്കളുടെ കടിയേറ്റ് ചികിത്സ തേടി എത്തുന്നവരെ കുറിച്ച് ഇമലയാളിയില് കഴിഞ്ഞ ദിവസം വാര്‍ത്ത പ്രസിദ്ധീകരിച്ചിരുന്നു.\nമേയര് എം.കെ. പ്രേമജം അദ്ധ്യക്ഷത വഹിച്ചു. എം.എല്.എ.മാരായ എ. പ്രദീപ് കുമാര്, എ. കെ. ശശിധരന്, ഡെപ്യൂട്ടി മേയര് പി.ടി. അബ്ദുള് ലത്തീഫ്, പ്രൊജക്റ്റ് കോ-ഓഡിനേറ്റര്, ഡോ.കെ.കെ. ബേബി, ഐ.പി. ശശാങ്കന്, മനയത്ത് ചന്ദ്രന്, എം. രാധാകൃഷ്ണന്, അനിതാ രാജന്, ജാനമ്മ കുഞ്ഞുണ്ണി, ഡോ.എം.മോഹനന്, പി.ഉഷാ ദേവി, എം.ടി. പത്മ, കിഷന്‍ചന്ദ് തുടങ്ങിയവര് സംസാരിച്ചു.\nറിപ്പോര്‍ട്ട് ഫോട്ടോ- ബഷീര് അഹമ്മദ്\nഎബിസി പ്രവര്‍ത്തകര് പിടികൂടിയ നായ്ക്കളെ ടാഗോര് ഹാളിനു പുറത്ത് ശസ്ത്രക്രിയയ്ക്കായി സജ്ജീകരിച്ച പ്രത്യേക വാനിനടുത്ത് എത്തിച്ചപ്പോള്


Shatrughan Sinha | ശത്രുഘ്നൻ സിൻഹയുടെ ജുഹുവിലെ വസതിയിലെ അനധികൃത നിർമ്മാണം അധികൃതർ പൊളിച്ചു മാറ്റി; പൊളിച്ചു നീക്കിയതിന്റെ ചെലവ് സിൻഹയിൽനിന്ന് ഈടാക്കുമെന്ന് അധികൃതർ; സതാരയിലെ കർഷകരെ പിന്തുണച്ച യശ്വന്ത് സിൻഹയോട് കൂറുകാണിച്ചതിന് നൽകുന്ന വിലയാണോ ഇതെന്ന് സിൻഹ; മോദിയുടെ വിമർശകന് വീണ്ടും തിരിച്ചടി - MarunadanMalayali.com\nശത്രുഘ്നൻ സിൻഹയുടെ ജുഹുവിലെ വസതിയിലെ അനധികൃത നിർമ്മാണം അധികൃതർ പൊളിച്ചു മാറ്റി; പൊളിച്ചു നീക്കിയതിന്റെ ചെലവ് സിൻഹയിൽനിന്ന് ഈടാക്കുമെന്ന് അധികൃതർ; സതാരയിലെ കർഷകരെ പിന്തുണച്ച യശ്വന്ത് സിൻഹയോട് കൂറുകാണിച്ചതിന് നൽകുന്ന വിലയാണോ ഇതെന്ന് സിൻഹ; മോദിയുടെ വിമർശകന് വീണ്ടും തിരിച്ചടി\nJanuary 10, 2018 | 07:03 AM IST | Permalink\nമുംബൈ: മോദി സർക്കാരിന്റെ കടുത്ത വിമർശകനും അദ്വാനി പക്ഷക്കാരനുമായ മുൻ ബിജെപി എംപി ശത്രുഘ്നൻ സിൻഹയുടെ ജുഹുവിലെ വസതിയുടെ ഒരുഭാഗം അധികൃതർ പൊളിച്ചുനീക്കി. ജൂഹുവിലുള്ള എട്ടുനില കെട്ടിടമായ 'രാമായണി'നോട് ചേർന്ന് ശുചിമുറിയും പൂജാമുറിയുമാണ് അധികമായി നിർമ്മിച്ചത്. ശുചിമുറി നഗരസഭ പൊളിച്ചു.\nഅനധികൃതമായി നിർമ്മിച്ച ഭാഗമാണ് ബൃഹൻ-മുംബൈ മുനിസിപ്പൽ കോർപ്പറേഷൻ (ബി.എം.സി) അധികൃതരാണ് പൊളിച്ചുനീക്കിയത്. അതേ സമയം പൊളിച്ചുനീക്കിയതിന്റെ ചെലവ് സിൻഹയിൽനിന്ന് ഈടാക്കുമെന്നാണ് അധികൃതർ വ്യക്തമാക്കിയിട്ടുണ്ട്.അനധികൃതമായി നിർമ്മിച്ച പൂജാമുറി മാറ്റിസ്ഥാപിക്കണമെന്ന് അധികൃതർ നേരത്തെതന്നെ നിർദ്ദേശിച്ചിരുന്നു.\n'നമ്മൾ ജീവിക്കുന്നത് വെള്ളരിക്ക പട്ടണത്തിലോ ?; സമൂഹത്തിനും രാജ്യത്തിനും വേണ്ടി പൊതുജനം മുന്നോട്ടു വന്നാലും അവർ ചതിക്കപ്പെടുന്നു; ഇത് എന്തുതരം നീതിയാണ്'; ആധാർ വിവര ചോർച്ച റിപ്പോർട്ട് ചെയ്ത മാധ്യമ പ്രവർത്തകയ്ക്കെതിരെ കേസെടുത്ത നടപടിയെ വിമർശിച്ച് ബിജെപി നേതാവ് ശത്രുഘ്നൻ സിൻഹ\nഇ ശ്രീധരൻ എൻഡിഎയുടെ രാഷ്ട്രപതി സ്ഥാനാർത്ഥിയാകുമോ? കൊച്ചി മെട്രോ ഉദ്ഘാട ചടങ്ങിൽ നിന്നും മെട്രോമാനെ ആദ്യം ഒഴിവാക്കിയത് പ്രധാനമന്ത്രി മോദി നേരിട്ട് ഇടപെട്ടെന്ന് റിപ്പോർട്ട്; കാരണം രാഷ്ട്രപതി സാധ്യതകളെന്ന് ശ്രീധരനെ ബോധ്യപ്പെടുത്തിയെന്ന് ഇന്ത്യാ ടുഡേ; കലാമിനെ രാഷ്ട്രപതിയാക്കിയ തന്ത്രം ബിജെപി വീണ്ടും പുറത്തെടുക്കുന്നോ?\n2012 മുതൽ ജൂഹുവിലെ വസതിയിലാണ് സിൻഹ താമസിക്കുന്നത്. ഡിസംബർ ആറിനുതന്നെ സിൻഹയ്ക്ക് നോട്ടീസ് നൽകിയിരുന്നുവെന്നാണ് അധികൃതർ പറയുന്നത്.2012 ൽ കെട്ടിടം പുനർനിർമ്മിച്ചപ്പോഴാണ് പ്ലാനിലില്ലാത്ത രണ്ട് അധികമുറികൾ നിർമ്മിച്ചത്. മുൻ കേന്ദ്ര മന്ത്രി യശ്വന്ത് സിൻഹയെ പിന്തുണച്ചതിന് തൊട്ടുപിന്നാലെ ഡിസംബർ ആറിനാണ് അധികനിർമ്മിതിക്കെതിരെ നഗരസഭയുടെ നോട്ടീസ് ലഭിച്ചത്. ഇത് രാഷ്ട്രീയ പകപോക്കുകയാണ് എന്നുള്ളത് പരസ്യമായ രഹസ്യമാണെന്നാണ് അണിയറ സംസാരം.\nസതാരയിലെ കർഷകരെ പിന്തുണച്ച യശ്വന്ത് സിൻഹയോട് കൂറുകാണിച്ചതിന് നൽകുന്ന വിലയാണോ ഇതെന്ന് ചോദിക്കുന്നവരോട് മറുപടിപറയാൻ ഒന്നുമില്ല. ഒരുപക്ഷേ ആയിരിക്കാം തന്നോടുള്ള വൈരാഗ്യത്തിനുള്ള കാരണം എന്നും സിൻഹ പറയുന്നു.\nഡൽഹിയിൽ തന്റെ സുരക്ഷസംവിധാനം എടുത്തുകളഞ്ഞതോടെ തുടങ്ങിയതാണ്. ചിലപ്പോൾ മുംബൈയിലെ റസ്റ്റാറന്റുകളിൽ തീപിടിച്ച സംഭവത്തിൽ മുട്ടുവിറച്ച നഗരസഭയുടെ പ്രതികരണവുമാകാം. അങ്ങനെയെങ്കിൽ അതിനെ സ്വാഗതം ചെയ്യുന്നതായും- ട്വിറ്ററിലൂടെ ശത്രുഘ്‌നൻ സിൻഹ പ്രതികരിച്ചു.\nകെട്ടിടത്തിൽ നടത്തിയ മിനുക്കുപണികൾ ക്രമപ്പെടുത്താൻ അപേക്ഷ നൽകി കാത്തിരിക്കുകയായിരുന്നു സിൻഹ ഷാരുഖ് ഖാൻ അടക്കമുള്ള ബോളിവുഡ് താരങ്ങൾക്ക് അനധികൃത നിർമ്മാണവുമായി ബന്ധപ്പെട്ട് ബി.എം.സിയുടെ നടപടി നേരിടേണ്ടി വന്നിട്ടുണ്ട്. അമിതാഭ് ബച്ചൻ അടക്കമുള്ളവർക്ക് 2017 ൽ ഇതുസംബന്ധിച്ച നോട്ടീസ് ലഭിച്ചിരുന്നു.\nനരേന്ദ്ര മോദിയടക്കമുള്ള ഇപ്പോഴത്തെ അധികാരത്തിലിരിക്കുന്ന നേതാക്കളെ വളരെ രൂക്ഷമായി വിമർശിച്ച വ്യക്തിയാണ് ശത്രൂഘ്‌നൻ സിൻഹ. ബിജെപിയിലെ വൺ മാൻ ഷോയും ടു മാൻ ആർമി ഭരണവും അവസാനിപ്പിച്ചാൽ മാത്രമേ പാർട്ടി ജനങ്ങളുടെ പ്രതീക്ഷയ്ക്കൊത്ത് വളരൂവെന്നാണ് സിൻഹ കുറച്ച് ദിവസം മുമ്പ് പറഞ്ഞത്. മാത്രമല്ല എൽ.കെ അഡ്വാനി, മുരളി മനോഹർ ജോഷി, യശ്വന്ത് സിൻഹ, അരുൺ ഷോരി തുടങ്ങിയ നേതാക്കളെ പാർട്ടി അകറ്റി നിർത്തിയതിന്റെ കാരണം മനസിലാകുന്നില്ലെന്നും ഒരു കുടുംബം പോലെയുള്ള പാർട്ടിക്കുള്ളിൽ ഒരു പ്രശ്നമുണ്ടായാൽ അത് പരിഹരിക്കാനുള്ള ശ്രമം എന്തുകൊണ്ട് ഉണ്ടാകുന്നില്ലെന്നും സിൻഹ പറഞ്ഞിരുന്നു.\nThe part demolition of my home "Ramayan" in Mumbai is presently the most talked about news. People are asking me if I am paying the price for honest politics based on facts, figures & truth & for supporting statesman Yashwant Sinha's support to Satara farmers.I have no answer1>2\n— Shatrughan Sinha (@ShatruganSinha) January 9, 2018\nലോക്‌സഭാ തിരഞ്ഞെടുപ്പിന് മുൻപ് പ്രതിപക്ഷ ഐക്യം ഊട്ടിയുറപ്പിക്കാൻ തീരുമാനിച്ച് വിശാല മുന്നണി; എക്സിറ്റ് പോൾ ഫലങ്ങൾ ബിജെപിക്ക് തിരിച്ചടിയായതിന് പിന്നാലെ യോഗവും; തിങ്കളാഴ്ചത്തെ യോഗം വിളിച്ചത് എൽജെഡിയുടെ ശരദ് യാദവ്; സോണിയയും പവാറും മമതയും സ്റ്റാലിനും ചന്ദ്രബാബു നായിഡുവും ഒമർ അബ്ദുള്ളയും അടക്കമുള്ളവർ പങ്കെടുക്കും; ഫുൽപൂർ, ഖോരഖ്പൂർ പരാജയങ്ങൾ ബിജെപിയുടെ ഉറക്കം കെടുത്തവേ അയോധ്യ ഉയർത്താൻ സംഘപരിവാർ


ചന്ദ്രന് ചൊവ്വയുടെ ഭാഗമാണെന്ന അമേരിക്കന് പ്രസിഡന്റിന്റെ ട്വീറ്റിന് പരിഹാസ വര്‍ഷം\n2024-ല് മനുഷ്യനെ ചന്ദ്രനിലെത്തിക്കാനുള്ള ദൗത്യത്തിന് ഫണ്ട് അനുവദിച്ച ട്രംപില് നിന്നാണ് ഇങ്ങനെയൊരു അഭിപ്രായപ്രകടനം\n09 Jun, 2019 at 03:01 AM\nഭൂമിയുടെ ഉപഗ്രഹമായ ചന്ദ്രന് ചൊവ്വയുടെ ഭാഗമാണെന്ന അമേരിക്കന് പ്രസിഡന്റിന്റെ ട്വീറ്റിന് പരിഹാസ വര്‍ഷം. ട്രംപിന്റെ ട്വിറ്റര് പോസ്റ്റിന് താഴെ ആയിരക്കിന് പേരാണ് പോസ്റ്റിനെ ട്രോളി രംഗത്തെത്തിയത്. കഴിഞ്ഞ വെള്ളിയാഴ്ചയാണ് ട്രംപ് വിവാദ ട്വീറ്റിട്ടത്.\nഭൂമിയുടെ ഉപഗ്രഹമായ ചന്ദ്രന് ചൊവ്വയുടെ ഭാഗമാണ്. അതുകൊണ്ട് ചന്ദ്രനിലേക്ക് മനുഷ്യനെ അയക്കാനുള്ള ശ്രമങ്ങള് നാസ അവസാനിപ്പിക്കണം. ചന്ദ്രനില് പോകുന്നതിനെ പറ്റി നാസ ഇനി ഒന്നും സംസാരിക്കരുത്. 50 വര്‍ഷം മുന്‍പ് നമ്മള് ചെയ്തതാണ് അത്. ഭൂമിയുടെ ഭാഗമാണെന്ന് കരുതി മുഴുവന് പണവും നാമതിലേക്ക് ഒഴുക്കിക്കളയുകയാണ്. നിലവില് നാം ചെയ്തു കൊണ്ടിരിക്കുന്ന ചൊവ്വ (ചന്ദ്രന്റെ ഭാഗം) , പ്രതിരോധം,ശാസ്ത്രം തുടങ്ങിയ വലിയ മേഖലകളിലേക്ക് നാസ കൂടുതല് ശ്രദ്ധ കേന്ദ്രീകരിക്കണം.ഇതായിരുന്നു ട്രംപിന്റെ ട്വീറ്റ്.\nട്രീറ്റിനെ ട്രോളിയും കാര്യം പറഞ്ഞ് മനസ്സിലാക്കാന് ശ്രമിച്ചും ട്വീറ്റിനു താഴെ വന്നത് 60000-ത്തോളം കമന്റുകളാണ്. ഏറെയും ട്രോളുകള്.ട്വിറ്ററില് ഒരാള് കുറിച്ചത് ഇങ്ങനെ : ഭൂമിക്കും ചന്ദ്രനുമിടയില് ഒരു മതില് പണിതാലോ? മറ്റൊരാളുടെ ട്വീറ്റ് : നിങ്ങള് ഈ രാജ്യത്തെ നയിക്കാന് യോഗ്യനല്ല.\n2024-ല് മനുഷ്യനെ ചന്ദ്രനിലെത്തിക്കാനുള്ള ദൗത്യത്തിന് ഫണ്ട് അനുവദിച്ച ട്രംപില് നിന്നാണ് ഇങ്ങനെയൊരു അഭിപ്രായപ്രകടനമെന്നതും ശ്രദ്ധേയമാണ്. ചന്ദ്രന് ചൊവ്വയുടെ ഭാഗമാണോ എന്ന കാര്യത്തില് ഒരു പഠനം പോലും ഇതുവരെ നടന്നിട്ടില്ല. പിന്നെങ്ങനെയാണ് ട്രംപിന് ഇങ്ങനെയൊരു അറിവ് കിട്ടിയതെന്ന ചോദ്യവും ഉയരുന്നുണ്ട്.


വരാനിരിക്കുന്ന ലോകകപ്പിലേക്കുള്ള പതിനഞ്ചംഗ ടീമിനെ നിശ്ചയിച്ച ദിവസം തന്നെ ക്യാപറ്റൻ വിരാട് കോഹ്ലിക്ക് ഐ പി എല്ലിൽ നിന്നു തന്റെ ടീമായ ആർ സി ബി പുറത്താവുന്നതും കാണേണ്ടിവന്നു. അത്ഭുതങ്ങളല്ല, ഇന്ദ്രജാലങ്ങൾ സംഭവിച്ചാലേ കോഹ്ളിയുടെ റോയൽ ചലഞ്ചേഴ്സ് ബാംഗ്ളുർ ഇനി ഐ പി എൽ ലീഗ് ഘട്ടം കടക്കൂ.\nഎന്നാൽ ഐ പി എൽ കഴിഞ്ഞു ലോകകപ്പ് തുടങ്ങുമ്പോൾ കഥ മാറും. ഇന്നത്തെ കളി ഏതാണ്ട് ഒറ്റയ്ക്ക് കോഹ്ളിയുടെ ആർ സി ബിയിൽനിന്നും തട്ടിയെടുത്ത താരം, ഹാർദിക് പാണ്ഢ്യ ലോകപ്പിൽ അയാളുടെ തുറുപ്പു ചീട്ടാവും. കൊഹ്ലിയുടെ വിക്കറ്റ് നേരത്തെ നഷ്ടപ്പെട്ടതിനെത്തുടർന്ന് പ്രതിരോധത്തിലായ ആർ സി ബിയെ അതിൽ പുറത്തുകടത്തിയത് പാർത്ഥിവിന്റെ കാമിയോ ഇന്നിംഗ്സാണ്. അതിനു വിമാരമമിട്ടത് ഹാർദ്ദിക്. മൂന്നോവറിൽ 21 റൺസിന് ഒരു വിക്കറ്റ് എന്നത് 8.55 ശരാശരിയിൽ സ്കോറിംഗ് നടന്ന ഒരു മൽസരത്തിൽ മികച്ച പ്രകടനം തന്നെയാണ്. തുടർന്നു 16 പന്തിൽ 37 റണ്ണും.\nജസ്പ്രീത് ബുമ്രയ്ക്ക് വിക്കറ്റൊന്നും കിട്ടിയില്ലെങ്കിലും സാക്ഷാൽ ഏ ബി ഡി കളം നിറഞ്ഞാടുമ്പൊഴും അയാൾ പന്തെറിഞ്ഞ വിധവും ആർ സി ബി ക്യാപ്റ്റനു മുറിവേൽപ്പിച്ചുവെങ്കിലും ഇന്ത്യൻ ക്യാപ്റ്റനു പ്രതീക്ഷ നൽകുന്നതാണ്. പവർ പ്ളേയിലും ഡെത്ത് ഓവറുകളിലും രണ്ട് ഓവർ വീതമെറിഞ്ഞ ബുമ്ര നാലോവറിൽ വഴങ്ങിയത് 22 റൺ. കളിയിലെ ശരാശരി സ്ട്രൈക് റേറ്റ് 8.55 ആയിരിക്കേ, 5.50 ശരാശരി. സ്വന്തം ടീമിൽ കളിച്ച യുവേന്ദ്ര ചെഹലും പ്രതീക്ഷ നിലനിർത്തുന്ന പ്രകടനമാണു കാഴ്ച വച്ചത്. നാലോവറിൽ 27 റണ്ണിനു രണ്ട് വിക്കറ്റ്.\nഎന്നാൽ രോഹിത് ശർമ്മയുടെ ഇന്നിംഗ്സ് എടുക്കുക. ആർ സി ബി ക്യാപ്റ്റനു കളി തോൽക്കാൻ വേണ്ടത് ആദ്യ ആറൊവറിൽ തന്നെ രോഹിത്, ഡി കോക് സഖ്യം ചെയ്തിരുന്നു. പവർ പ്ളെയിൽ വിക്കറ്റു പോകാതെ അറുപതിലധികം റൺ. എന്നാൽ ഇന്ത്യയുടെ ഒന്നാം നംബർ ബാറ്റ്സ്മാൻ ഈ കളിയിലും കാര്യമായ ഒരു സ്കോർ നേടാതെ 19 പന്തിൽ നിന്നും 28 റൺ എടുത്ത് പുറത്തായി. ഈ ഐ പി എലിൽ ആദ്യമായി എല്ലാ കളിയും ഓപ്പൺ ചെയ്തിട്ടും ഇനിയും രോഹിത് ശ്രദ്ധേയമായൊരു ഇന്നിംഗ്സ് കളിച്ചിട്ടില്ല എന്നത് ആർ സി ബി ക്യാപ്റ്റന് ആശ്വാസമാകാമെങ്കിലും ഇന്ത്യൻ ക്യാപ്റ്റന് ആശങ്കാകരമാണ്.


കശാപ്പ് നിരോധനമെത്തും മുമ്പെ നിയമം ഗോരക്ഷകരുടെ കയ്യിലോ; കറവ പശുക്കളുമായി പോയവരെ ട്രെയിന് തടഞ്ഞു നിര്‍ത്തി ക്രൂരമായി മര്‍ദ്ദിച്ചു – Kairali News | Kairali News Live l Latest Malayalam News\nകശാപ്പ് നിരോധനമെത്തും മുമ്പെ നിയമം ഗോരക്ഷകരുടെ കയ്യിലോ; കറവ പശുക്കളുമായി പോയവരെ ട്രെയിന് തടഞ്ഞു നിര്‍ത്തി ക്രൂരമായി മര്‍ദ്ദിച്ചു\nഭുവനേശ്വര്: കന്നുകാലി കശാപ്പിന് നിരോധനമേര്‍പ്പെടുത്തിയ കേന്ദ്ര വിജ്ഞാപനത്തിനെതിരെ രാജ്യവ്യാപകമായി പ്രതിഷേധമുയരുന്നതിനിടിലാണ് ഗോ സംരക്ഷകരുടെ ആക്രമണവും വ്യാപകമായിരിക്കുന്നതായുള്ള വാര്‍ത്തകള് പുറത്തുവരുന്നത്. സ്വയം പ്രഖ്യാപിത ഗോ സംരക്ഷകര് തന്നെ കന്നുകാലി കര്‍ഷകര്‍ക്ക് ശിക്ഷ നടപ്പാക്കുന്നതിന്റെ പുതിയ വാര്‍ത്ത ഒഡീഷയില് നിന്നാണ് പുറത്തുവന്നത്. രാജ്യമാകെ ഇനി ഇത്തരം ആക്രമണപരമ്പരകളായിരിക്കുമോ അരങ്ങേറുക എന്ന ആശങ്ക ഉയര്‍ന്നിട്ടുണ്ട്.\nഭുവനേശ്വര് റെയില്‍വേ സ്‌റ്റേഷനില് ട്രെയിന് തടഞ്ഞ് നിര്‍ത്തിയായിരുന്നു ഗോരക്ഷ പ്രവര്‍ത്തകര് അക്രമം അഴിച്ചുവിട്ടത്. കൊച്ചുവേളി – ഗുവാഹത്തി എക്‌സ്പ്രസ് ഭുവനേശ്വര് സ്റ്റേഷനില് എത്തിയപ്പോള് ഗോമാതാവിനെ രക്ഷിക്കാനെന്ന പേരില് സംഘപരിവാര് പ്രവര്‍ത്തകര് ട്രെയിന് തടഞ്ഞ് പരിശോധന നടത്തുകയായിരുന്നു.\nട്രെയിനില് കന്നുകാലി കടത്തല് നടത്തുന്നുണ്ടെന്ന വിവരം കിട്ടിയാണ് തങ്ങള് വന്നതെന്നായിരുന്നു ഇവരുടെ അവകാശവാദം. ട്രെയിനിലെ പാഴ്‌സല് കമ്പാര്‍ട്ട്‌മെന്റില് നിന്നും 20പശുക്കളെ ഇവര് കണ്ടെത്തുകയും ചെയ്തു. എന്നാല് ഈ പശുക്കളെ അധികൃതരുടെ അനുമതിയോടെ നിയമപരമായി തന്നെ ഡയറി ഫമിലേക്കു കൊണ്ടുപോകുന്നതായിരുന്നു.ഇതുമായി ബന്ധപ്പെട്ട രേഖകളും പശുക്കളുമായി പോയവരുടെ കൈവശം ഉണ്ടായിരുന്നു.\nതമിഴ്‌നാട്ടിലെ സേലത്തുള്ള ഫാമില് നിന്നും മേഘാലയായിലെ ഡയറിഫാമിലേക്കു കൊണ്ടുപോകുന്ന കറവപശുക്കളായിരുന്നു ഇവ. പക്ഷേ ഈ വിശദീകരണങ്ങളൊന്നും കേള്‍ക്കാതെ പശുക്കളുമായി പോയ ഡയറിഫാമിലെ രണ്ടുജീവനക്കാരെ ക്രൂരമായ മര്‍ദ്ദനത്തിനു വിധേയരാക്കുകയായിരുന്നു ഗോ രക്ഷകര്. ഇവര് ട്രെയിനിന്റെ ലോക്കോ പൈലറ്റിനെയും സഹായിയേയും വെറുതേവിട്ടില്ല. കാലിക്കടത്തിനു സഹായം ചെയ്‌തെന്നാരോപിച്ച് ലോക്കോ പൈലറ്റിനു നേരേയും മര്‍ദ്ദനമഴിച്ചുവിട്ടു.\nട്രെയിന് കമ്പാര്‍ട്ടുമെന്റില് നിന്നും ഇരുപതോളം പശുക്കളെ കണ്ടെത്തി ഇവര് പ്ലാറ്റ്‌ഫോമില് കെട്ടിയിടുകയും ചെയ്തു. പിന്നീട് ഇവയെ സമീപത്തുള്ള കന്നുകാലി സംരക്ഷണ കേന്ദ്രത്തിലേക്ക് മാറ്റുകയും ചെയ്തു. അതേസമയം ഇത് അനധികൃത കാലിക്കടത്തല്ലായിരുന്നു എന്നു മേഘാലയ സര്‍ക്കാര് തന്നെ വ്യക്തമാക്കിയതായി ദേശീയ മാധ്യമങ്ങള് റിപ്പോര്‍ട്ട് ചെയ്തിട്ടുണ്ട്. ക്ഷീരകര്‍ഷകരെ സഹായിക്കാനായി സര്‍ക്കാര് ആഭിമുഖ്യത്തില് തുടങ്ങിയ ഡയറിഫാമിലേക്ക് ഈ ടെന്‍ഡര് വഴി ഓര്‍ഡര് നല്‍കി തമിഴ്‌നാട്ടില് നിന്നും കൊണ്ടുവന്ന പശുക്കളായിരുന്നു അവയെന്നു മേഘാലയ ആനിമല് ഹസ്ബന്‍ഡറി ആന്‍ഡ് വെറ്റിനറി ഡയറക്ടറും വ്യക്തമാക്കി.\nഅതേസമയം അക്രമമഴിച്ചുവിട്ട സംഘപരിവാര് പ്രവര്‍ത്തകര്‍ക്കെതിരെ എന്ത് നടപടി സ്വീകരിക്കുമെന്ന് സര്‍ക്കാര് വ്യക്തമാക്കിയിട്ടില്ല. കന്നുകാല കശാപ്പ് നിരോധനത്തിന് ശേഷം രാജ്യമാകെ സംഘപിരവാര് പ്രവര്‍ത്തകരും ഗോ രക്ഷാ പ്രവര്‍ത്തകരും അക്രമം അഴിച്ചുവിടുമെന്ന സൂചനയാണ് സംഭവം നല്‍കുന്നത്\nTags: #BeefBanBeefBeef BiriyaniFeaturedgoreksha


വെച്ചൂര് റോഡ് പുനര്‍നിര്‍മാണം: നടപടികള് ആരംഭിച്ചു\nFri Mar 22 2019 21:45:52 GMT+0530 (IST)\nകോട്ടയം: വൈക്കം വെച്ചൂര് റോഡ് ആധുനിക നിലവാരത്തില് പുനര് നിര്‍മിക്കുന്നതുമായി ബന്ധപ്പെട്ട പ്രാരംഭ നടപടികള് ആരംഭിച്ചു. ഇതിന്റെ ഭാഗമായി പഞ്ചായത്തംഗങ്ങളും ജനപ്രതിനിധികളും ഭൂമിയും വസ്തുവകകളും ഏറ്റെടുക്കുന്നവരുടെ വീടുകള് സന്ദര്‍ശിച്ചു. പദ്ധതിയുടെ ഭാഗമായി പുതിയ അലൈന്‍മെന്റ് പ്രകാരം രണ്ടു വശങ്ങളിലും ഏറ്റെടുക്കേണ്ടി വരുന്ന വസ്തുവകകളുടെ സര്‍വേ വിവരങ്ങള് ശേഖരിക്കുന്നതിനായി പിഡബ്ല്യു ഉദ്യോഗസ്ഥര്, തലയാഴം, വെച്ചൂര് വില്ലേജ് ഓഫിസ് അധികൃതരുമായി ചേര്‍ന്നുള്ള പ്രവര്‍ത്തനങ്ങള് നാളെ ആരംഭിക്കും.\nഏറ്റെടുക്കേണ്ട സര്‍വേ നമ്പരുകളിലെ ആവശ്യമായ വസ്തുക്കളെ സംബന്ധിച്ച വിവരങ്ങള് കലക്ടര്‍ക്ക് കൈമാറുന്നതോടെ വസ്തു ഉടമകളെ നേരില് കാണുകയും നഷ്ടപരിഹാര തുക സംബന്ധിച്ച തീരുമാനത്തിലെത്തുകയും ചെയ്യും. വസ്തു ഉടമകള്‍ക്ക് ന്യായമായ നഷ്ട പരിഹാര തുക നല്‍കാനാണ് നിശ്ചയിച്ചിട്ടുള്ളത്. വസ്തുവിലയെ സംബന്ധിച്ച് ഉടമകള്‍ക്ക് ആക്ഷേപമുള്ള പക്ഷം അത് ഉന്നയിക്കുന്നതിനുള്ള അവസരവും ഒരുക്കും. റോഡിന്റെ ആവശ്യത്തിലേക്കായി പൊളിച്ചു മാറ്റേണ്ടി വരുന്ന കെട്ടിടങ്ങളും മറ്റും പുനര്‍നിര്‍മിക്കുമ്പോള് കെട്ടിട നിര്‍മാണ ചട്ടങ്ങളില് ചില വിട്ടുവീഴ്ചകളും അനുവദിക്കും. വൈക്കത്തെ ഏറ്റവും തിരക്കേറിയ റോഡുകളിലൊന്നായ വൈക്കം വെച്ചൂര് റോഡ് വീതി കൂട്ടി നിര്‍മിക്കണമെന്ന ജനങ്ങളുടെ ആവശ്യത്തിനു കാലങ്ങളുടെ പഴക്കമുണ്ട്. ആലപ്പുഴ, കുമരകം തുടങ്ങിയ ടൂറിസം കേന്ദ്രങ്ങളില് നിന്നു വൈക്കം വഴി കൊച്ചിയിലേക്കുള്ള യാത്രക്കാര് ആശ്രയിക്കുന്ന പ്രധാന റോഡാണ് വൈക്കം വെച്ചൂര് റോഡ്.\nഎറണാകുളം ഉള്‍പ്പെടെയുള്ള ജില്ലകളില് നിന്നു വിദേശികളടക്കമുള്ള വിനോദസഞ്ചാരികള് കുമരകത്തേക്കു പോകാന് ആശ്രയിക്കുന്നത് ഈ റോഡിനെയാണ്. അന്താരാഷ്ട്ര നിലവാരത്തില് 13 മീറ്റര് വീതിയിലാണ് റോഡ് വികസിപ്പിക്കുന്നത്. കേരള ഇന്‍ഫ്രാസ്ട്രക്ചര് ഇന്‍വെസ്റ്റ്‌മെന്റ് ഫണ്ട് ബോര്‍ഡ് വഴിയാണു പദ്ധതി നടപ്പാക്കുന്നത്. 93.72 കോടി രൂപയാണ് കിഫ്ബി വഴി അനുവദിച്ചിട്ടുള്ളത്.


movie jagame thandhiram: ധനുഷിനൊപ്പം ജോജു ജോർജ്, ഒപ്പം ഗെയിം ഓഫ് ത്രോണ്‍സ് താരവും!; 'ജഗമേ തന്തിരം' ട്രെയിലർ ഉടനെത്തും, ആകാംക്ഷയോടെ സിനിമാപ്രേമികൾ! - dhanush and joju george starrer jagame thandhiram movie trailer to be released on 1st june 2021 | Samayam Malayalam\ndhanush and joju george starrer jagame thandhiram movie trailer to be released on 1st june 2021\nAnandha MB | Samayam Malayalam | Updated: May 30, 2021, 12:13 PM\nചിത്രം ഒരുക്കിയിരിക്കുന്നത് ആക്ഷന് ത്രില്ലര് സ്വഭാവത്തിലാണ് . ചിത്രത്തിൻ്റെ മോഷൻ പോസ്റ്റർ മുൻപ് പുറത്ത് വിട്ടിരുന്നത്. ഇറ്റാലിയന് ചിത്രകാരന് ലിയനാഡോ ഡാവിഞ്ചി പതിനഞ്ചാം നൂറ്റാണ്ടില് വരച്ച 'അന്ത്യ അത്താഴ'ത്തിന്റെ മാതൃകയിലായിരുന്നു\nട്രെയിലറിനായി കാത്ത് സിനിമാപ്രേമികൾ\nറിലീസ് ഓടിടി പ്ലാറ്റ്ഫോമിലൂടെ\nധനുഷ് നായകനാകുന്ന കാര്‍ത്തിക് സുബ്ബരാജ് ചിത്രം ജഗമേ തന്തിരം റിലീസിന് തയ്യാറെടുക്കുകയാണ്. ധനുഷ് 'ജഗമേ തന്തിരം' എന്ന ചിത്രത്തില് ഗ്യാങ്സ്റ്റര് വേഷത്തിലാണ് എത്തുന്നത്. ധനുഷിനൊപ്പം സുപ്രധാന വേഷത്തിൽ ജോജു ജോർജ്ജാണ് എത്തുന്നത്. ജൂനിയർ ആർട്ടിസ്റ്റായി സിനിമയിലെത്തി ഇന്ന് മലയാള സിനിമയുടെ പ്രതീക്ഷയുള്ള നടന്മാരിൽ ഒരാളായി മാറിയ നടനാണ് ജോജു ജോർജ്. ജോജുവിൻ്റെ ആദ്യ തമിഴ് ചിത്രമാണ് ജഗമേ തന്തിരം. ധനുഷിനൊപ്പം ജോജുവിൻ്റെ ചിത്രവുമടങ്ങുന്ന പോസ്റ്റർ സൈബറിടം കീഴടക്കുകയാണ് ഇപ്പോൾ. ചിത്രത്തിൽ താരം രണ്ടാം സെൻട്രൽ ക്യാരക്ടറായാണ് എത്തുന്നത്.\nസഞ്ചന നടരാജൻ, ഐശ്വര്യ ലെക്ഷ്മി, വോക്‍സ് ജെർമെയ്ൻ, ജെയിംസ് കോസ്മോ എന്നിവരാണ് ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിക്കുന്നത്. 'ഗെയിം ഓഫ് ത്രോണ്‍സി'ല് അഭിനയിച്ച താരമാണ് ജെയിംസ് കോസ്‌മോ. താരം ഈ ചിത്രത്തില് ഒരു പ്രധാന കഥാപാത്രത്തെയാണ് അവതരിപ്പിക്കുന്നത്. ജഗമേ തന്തിരത്തിന്റെ ട്രെയിലർ ജൂൺ ഒന്നാം തീയതി നെറ്റ്‌ഫ്ലിക്സിലൂടെ എത്തുകയാണ്.\nAlso Read: ഹാപ്പി ബെര്‍ത്ത് ഡേ ശ്രീനാഥ് ഭാസി; തടിയന് മുതല് കപ്പേള വരെ ചില മികച്ച വേഷങ്ങള്\nഐശ്വര്യ ലക്ഷ്മിയുടെ രണ്ടാം തമിഴ് ചിത്രം കൂടിയാണ് ഇത്. രജിനികാന്ത് ചിത്രം 'പേട്ട'യ്ക്ക് ശേഷം കാര്‍ത്തിക് സുബ്ബരാജ് സംവിധാനം ചെയ്യുന്ന ചിത്രമെന്ന പ്രത്യേകതയും ജഗമേ തന്തിരത്തിനുണ്ട്. ആക്ഷന് ത്രില്ലര് സ്വഭാവത്തിലാണ് ചിത്രം ഒരുക്കിയിരിക്കുന്നത്. ഇറ്റാലിയന് ചിത്രകാരന് ലിയനാഡോ ഡാവിഞ്ചി പതിനഞ്ചാം നൂറ്റാണ്ടില് വരച്ച 'അന്ത്യ അത്താഴ'ത്തിന്റെ മാതൃകയിലായിരുന്നു ചിത്രത്തിൻ്റെ മോഷൻ പോസ്റ്റർ മുൻപ് പുറത്ത് വിട്ടിരുന്നത്.\nധനുഷിൻ്റെ കരിയറിലെ നാല്‍പതാം ചിത്രം കൂടിയാണ് ജഗമേ തന്തിരം. ചിത്രത്തിന്റെ പ്രധാന രംഗങ്ങളൊക്കെ ചിത്രീകരിച്ചത് ലണ്ടനിൽ വെച്ചായിരുന്നു. കലൈയരശനും ഒരു കഥാപാത്രമായി എത്തുന്ന ചിത്രത്തിൻ്റെ പുതിയ പോസ്റ്ററുകൾ ധനുഷ് നേരത്തേ തന്നെ പുറത്ത് വിട്ടിരുന്നു. ചിത്രത്തിലെ രകിട്ടാ എന്ന ഗാനവും ഏറെ ശ്രദ്ധിക്കപ്പെട്ടിരുന്നു. തമിഴ്, തെലുങ്ക് ഭാഷകളിലായി ചിത്രം പുറത്തിറങ്ങുമെന്നാണ് ലഭിക്കുന്ന വിവരം.\nAlso Read: ആറ് വര്‍ഷം പോയതേ അറിഞ്ഞില്ല, പ്രേമം ഓര്‍മയില് നിവിന് പോളി!\nആര്‍ട്ടിക്കിള് ഷോടോളിവുഡിൽ പുതിയ ട്രെൻഡ് തീർത്ത് അല്ലു സിരിഷ്, ആകാംക്ഷയോടെ സിനിമാപ്രേമികളും!\nധനുഷ് ജഗമേ തന്തിരം movie jagame thandhiram jagame thandhiram trailer jagame thandhiram poster jagame thandhiram new poster jagame thandhiram movie jagame thandhiram Dhanush\nWeb Title : dhanush and joju george starrer jagame thandhiram movie trailer to be released on 1st june 2021


Malayalam News (മലയാളം വാർത്ത): Latest Malayalam News, Breaking News | Thekeralapost അഞ്ച് സ്ത്രീകളെ കൊന്ന് നഗ്നരാക്കി കൃഷിയിടത്തില് കുഴിച്ചുമൂടി: നടുക്കുന്ന സംഭവം മധ്യപ്രദേശില് | The Kerala Post Malayalam News (മലയാളം വാർത്ത): Latest Malayalam News, Breaking News\nഭോപ്പാല്: മധ്യപ്രദേശിലെ ദേവാസ് ജില്ലയില് ഒരു കുടുംബത്തിലെ അഞ്ച് പേരെ കൃഷിയിടത്ത് കൊന്ന് കുഴിച്ചുമൂടിയ നിലയില് കണ്ടെത്തി. പത്ത് അടി താഴ്ചയിലാണ് മൃതദേഹങ്ങള് കണ്ടെത്തിയത്. അഞ്ച് പേരെയും കഴുത്ത് ഞെരിച്ച് കൊലപ്പെടുത്തിയ ശേഷം കുഴിച്ചുമൂടുകയായിരുന്നു. മൃതദേഹങ്ങള് എല്ലാം നഗ്നമാക്കിയ നിലയിലാണ്. ഒരു മാസം മുമ്പാണ് ഇവരെ കാണാതായത്.\nമമത (45), മക്കളായ രൂപാലി (21), ദിവ്യ (14) ഇവരുടെ ബന്ധുക്കളായ മറ്റ് രണ്ട് പെണ്‍കുട്ടികള് എന്നിവരുടെ മൃതദേഹങ്ങളാണ് കണ്ടെത്തിയത്. മെയ് 13നാണ് ഇവരെ കാണാനില്ലെന്ന പരാതി പൊലീസിന് ലഭിച്ചത്. രൂപാലിയുമായി ബന്ധമുണ്ടായിരുന്ന സുരേന്ദ്ര രാജ്പുത് എന്ന യുവാവും സംഘവുമാണ് കുറ്റകൃത്യത്തിന് പിന്നിലെന്ന് പൊലീസ് വ്യക്തമാക്കി.\nകൃഷിയിടത്തില് പത്തടി താഴ്ചയില് കുഴിയെടുത്തു. ശേഷം സ്ത്രീകളുടെ മൃതദേഹങ്ങളില് നിന്ന് വസ്ത്രങ്ങള് മാറ്റി. തുടര്‍ന്ന് ഇത് കത്തിച്ചുകളഞ്ഞു. പിന്നീട് മൃതദേഹങ്ങള് വേഗം അഴുകാന് ഉപ്പും യൂറിയയും വിതറിയ ശേഷം മണ്ണിട്ട് മൂടുകയായിരുന്നു. അഴുകി തുടങ്ങിയ മൃതദേഹങ്ങളാണ് ഇപ്പോള് കണ്ടെത്തിയിരിക്കുന്നത്.\nസംഭവത്തില് ആറ് പേരെ പൊലീസ് അറസ്റ്റ് ചെയ്തു. സംഘത്തില് ഇനിയും ആളുകളുണ്ടെന്ന് പൊലീസ് വ്യക്തമാക്കുന്നു. കൊല്ലപ്പെട്ട കുടുംബം താമസിച്ചിരുന്ന വീടിന്റെ ഉടമസ്ഥനാണ് അറസ്റ്റിലായവരില് ഒരാള്. കൊല്ലപ്പെട്ട രൂപാലിയും സുരേന്ദ്രയും തമ്മിലുള്ള പ്രണയ ബന്ധത്തിലെ പ്രശ്‌നങ്ങളാണ് കൂട്ടക്കൊലയിലേക്ക് വഴിവെച്ചത്.\nസുരേന്ദ്ര മറ്റൊരു വിവാഹത്തിന് തയ്യാറായതോടെ യുവതി പ്രശ്‌നമുണ്ടാക്കിയെന്നും പൊലീസ് വ്യക്തമാക്കുന്നു. യുവതിയുടെ ഫോണ് കോള് പരിശോധിച്ചപ്പോഴാണ് പ്രതികളിലേക്ക് അന്വേഷണം എത്തിയത്. ഇവരെ മാറി മാറി ചോദ്യം ചെയ്തതോടെയാണ് നടുക്കുന്ന കൊലപാതകവിവരം പുറത്തുവന്നത്.


covid vaccine will reach delhi on monday\nകോവിഡ് വാക്സിന് ആദ്യ ബാച്ച് തിങ്കളാഴ്ച എത്തും\nഉപയോഗത്തിനുള്ള അനുമതി പ്രധാനമന്ത്രി പ്രഖ്യാപിച്ചേക്കും.\nPublished on : 22 Dec, 2020 , 11:00 am\nന്യൂ ഡല്‍ഹി: കോവിഡ് വാക്സിന്‍റെ ആദ്യ ബാച്ച് തിങ്കളാഴ്‍ച ഡല്‍ഹിയില് എത്തും. ആശുപത്രികളിൽ വാക്സിൻ സൂക്ഷിക്കുന്നതിനായി ഉള്ള സംവിധാനങ്ങൾ ഒരുക്കുന്നത് അവസാന ഘട്ടത്തിലാണ്. രാജ്യത്ത് വാക്സിന് ഉപയോഗത്തിനുള്ള അനുമതി പ്രധാനമന്ത്രി പ്രഖ്യാപിക്കുമെന്നാണ് സൂചന.\nകൊറോണ വൈറസിന്‍റെ പുതിയ വകഭേദം യുകെയില് കണ്ടത്തിയ സാഹചര്യത്തില് രാജ്യത്ത് മുന്‍കരുതല് നടപടികള് സ്വീകരിച്ചിട്ടുണ്ട്. ലാബുകൾ ജാഗ്രത പുലര്‍ത്തണമെന്നാണ് നിര്‍ദേശം. ആശങ്കപ്പെടേണ്ട സാഹചര്യമില്ലെന്നും മുന്‍കരുതല് നടപടികള് സ്വീകരിക്കുന്നതായും കേന്ദ്ര ആരോഗ്യമന്ത്രി വ്യക്തമാക്കി.\nപുതിയ വകഭേദം ബ്രിട്ടണില് റിപ്പോര്‍ട്ട് ചെയ്തതോടെ വിവിധ സംസ്ഥാനങ്ങള് വീണ്ടും നിയന്ത്രണങ്ങള് പ്രാബല്യത്തിലാക്കിയിട്ടുണ്ട്. മഹാരാഷ്ട്രയും പഞ്ചാബും നഗരങ്ങളില് കര്‍ഫ്യു ഏര്‍പ്പെടുത്തി.\nഅതേസമയം, യുകെയില് നിന്ന് ഇന്ത്യയില് എത്തിയ പലര്‍ക്കും കോവിഡ‍് സ്ഥിരീകരിച്ചത് ആശങ്കയാവുകയാണ്. ഡല്‍ഹി, കൊല്‍ക്കത്ത, ചെന്നൈ എന്നിവിടങ്ങളില് എത്തിയ യാത്രക്കാര്‍ക്ക് ആണ് രോഗം സ്ഥിരീകരിച്ചത്. ബ്രിട്ടണില് കണ്ടെത്തിയ പുതിയ വകഭേദമാണോയെന്ന് അറിയാന് വിമാനയാത്രക്കാരില് കൂടുതല് പരിശോധനകള് ആവശ്യമാണ്.


കോവിഡ്: ബിസിനസ്സ് നേരായാക്കാം ഈ അഞ്ച് വഴികളിലൂടെ – Business Life\nകോവിഡ്: ബിസിനസ്സ് നേരായാക്കാം ഈ അഞ്ച് വഴികളിലൂടെ\nകോവിഡ് പ്രതിസന്ധിയെ തുടർന്നുളള സംരംഭകരുടെ ആശയക്കുഴപ്പങ്ങൾ തീരുന്നില്ല. എന്നാൽ ചാഞ്ചാട്ടവും അസ്ഥിരതയും സങ്കീർണ്ണതയും അവ്യക്തതയും നിറഞ്ഞ സാഹചര്യങ്ങളിലും ഒരുപാട് ബിസിനസ്സുകൾ മുന്നോട്ട് പോകുന്നുണ്ട്. അതേ സമയം പല സംരഭകർക്കു ഇപ്പോൾ എന്തു ചെയ്യണമെന്ന കാര്യത്തിൽ പോലും വ്യക്തതയില്ല. അതു കൊണ്ട് കൂടിയാണ് മുൻപത്തെക്കാളും കൂടുതലായി പുറമെ നിന്നുളള വിദഗ്ധരുടെയും കൺസൾട്ടന്റുമാരുടെയും സേവനം ഇപ്പോൾ സംരംഭകർ തേടുന്നുമുണ്ട്. ഇത്തരം പ്രശ്‌നങ്ങൾ മറികടക്കാൻ ഇക്കാര്യങ്ങൾ ശ്രദ്ധിക്കാം.\nഇക്കാലഘട്ടത്തിൽ അതിജീവനം തന്നെയാണ് പ്രധാനം. ഇക്കാര്യം സംരംഭകർക്കും അറിയാം. എങ്ങനെ അതിജീവിക്കും എന്നതാണ് പ്രധാനം. പ്രതിസന്ധികളെ നേരിട്ട് മുന്നോട്ട് പോകുന്ന സംരംഭകരും ബിസിനസ്സ് കൺസൾട്ടന്റുമാരും പറയുന്നതിങ്ങനെയാണ്.ചെയ്യുന്ന ബിസിനസിനോടോ, ബിസിനസ്സ് മോഡലിനോടോ അതിവൈകാരികമായ അടുപ്പം പാടില്ല. നഷ്ടം സഹിച്ച് സംരംഭങ്ങൾ മുന്നോട്ട് കൊണ്ടു പോകണ്ട ആവശ്യമില്ല. ഏറെ പ്രതീക്ഷയോടെ തുടങ്ങിയ ബിസിനസ്സ് പരാജയപ്പെട്ടതിൽ ഏറെ വിഷമിക്കേണ്ട കാര്യമില്ല. കോവിഡ് കാലത്ത് പരാജയം സംഭവിത്ത ഏക ബിസിനസ്സ് നിങ്ങളുടേതല്ല. എന്താണ് സംഭവിച്ചതെന്ന് മനസ്സിലാക്കി വഴിമാറി പോകുകയാണ് വേണ്ടത്.\nഅഞ്ചു വർഷത്തെ ബിസിനസ്സ് പ്ലാനുമായി മുന്നോട്ട് പോയ സംസ്ഥാനത്തെ പല ബിസിനസ്സുകാരും പുതിയ പദ്ധതികൾ ആസൂത്രണം ചെയ്യുന്നുണ്ട്. രണ്ട് വർഷമെങ്കിലും ഈ സാഹചര്യം നിലനിൽക്കുമെന്ന് കണക്കുകൂട്ടലിൽ ഇക്കാല ഘട്ടത്തിന് വേണ്ട പുതിയ പദ്ധതി തയ്യാറാക്കിയാണ് മുന്നോട്ട് പോകുന്നത്. പഴയ ബിസിനസ്സ് മോഡലിനെയും രീതികളെയും മുറുകെ പിടിക്കാതെ മാറ്റങ്ങൾ സ്വീകരിച്ചു പുതിയ പദ്ധതികൾ ആവിഷ്‌കരിക്കുക.\nപണം ആവശ്യമാണ്. അനുകൂലഘടകങ്ങൾ എല്ലാം തികഞ്ഞ അന്തരീക്ഷത്തിൽ ബിസിനസ്സിൽ സ്വീകരിച്ചിരുന്നതു പോലുളള തന്ത്രങ്ങൾ ഇപ്പോൾ നടപ്പാകില്ല. സംരംഭകൻ ഒരു നൂറ് രൂപ ബിസിനസ്സിൽ ഇട്ടാൽ അത് എത്ര ദിവസം കൊണ്ട് ഇത്ര രൂപയായി തിരിച്ചെത്തുമെന്ന വ്യക്തമായ കാഴ്ചപ്പാട് വേണം.ഇപ്പോൾ സംരംഭകരുടെ കൈവശം പണം കുറവായിരിക്കും. ഈ സാഹചര്യത്തിൽ പല സംരംഭകരും തെറ്റായ തീരുമാനങ്ങളും എടുത്തേക്കാം. അതിലൊന്ന് വിൽപ്പന കൂട്ടാനുളള നീക്കങ്ങളാകും. ഈ സാഹചര്യത്തിൽ സെയിൽസിനെ തന്നെ രണ്ടായി തിരിക്കാം. ഇപ്പോൾ വേണ്ട സെയിൽസും, വേണ്ടാത്ത സെയിൽസും മനസ്സിലാക്കാണം. ബിസനസ്സിൽ ഇറക്കുന്ന പണം അതിവേഗം കൈയിൽ തിരിച്ചെത്താൻ സഹായിക്കുന്ന സെയ്ൽസാണ് ഇപ്പോൾ വേണ്ടത്.\nഈ സാഹചര്യത്തിൽ ലഭിക്കാനിടയുളള എല്ലാ വായ്പകളും അതിന്റെ ചെലവ് പരിഗണിക്കാതെ നേടിയെടുക്കാൻ സംരംഭകർ ശ്രമിക്കണമെന്നാണ് സാമ്പത്തിക വിദഗ്ധർ ചൂണ്ടികാണിക്കുന്നത്. സംരംഭത്തിന് സംബന്ധിച്ചിടത്തോളം കാഷ് ഫ്‌ളോ ഉറപ്പാക്കുക എന്നതാണ് ഇപ്പോൾ പ്രധാനം. പണം അത്യാവശ്യമാ ഘട്ടത്തിൽ അതിന് വേണ്ടി നടന്നാൽ കിട്ടണമെന്നില്ല. അതു കൊണ്ട് ലഭ്യമായ വായ്പകൾ എടുക്കുക.\nലക്ഷ്യമിടുന്ന ഉപഭോക്താവിന്റെ മനസ്സ് കീഴടലക്കാണ് ഇപ്പോൾ പ്രധാനം. കോവിഡ് എല്ലാവരുടെയും വരുമാനത്തെയും ബാധിച്ചിട്ടുണ്ട്. വാങ്ങൽ രീതികളിലും മാറ്റം വന്നിട്ടുണ്ട്. എന്നാൽ ഇക്കാലത്തും മികച്ച വിൽപ്പന നടത്തുന്ന സംരംഭങ്ങളുണ്ട്. ഡിജിറ്റൽ മാർക്കറ്റിങ്ങ് പ്രയോജനപ്പെടുത്തുക. കുറഞ്ഞ ചെലവിൽ കാര്യക്ഷമതയോടെ കൃത്യമായ മാർക്കറ്റിങ്ങ് നടത്താൻ ഡിജിറ്റൽ മാർക്കറ്റിങ്ങ് രീതി സഹായിക്കും. പത്രങ്ങളും വാരികകളും വായിക്കുന്നവരെ ലക്ഷ്യമിട്ടും മാർക്കറ്റിങ്ങ് നടത്താം.


കിടുക്കിയ കുടുക്കാച്ചി ബിരിയാണി കഴിച്ചിനാ...| Kudukkachi Biryani Recipe\nകിടുക്കിയ കുടുക്കാച്ചി ബിരിയാണി കഴിച്ചിനാ...\nമനോരമ ലേഖകൻ August 31, 2019 11:01 AM IST\nബേംകീ ബേംകീ ബൂം ബൂം ... കണ്ണൂർ പാട്ടുമായി സയനോര ഫിലിപ്പെത്തിയപ്പോൾ തൊട്ട് ഭക്ഷണപ്രിയർ അന്വേഷിക്കുന്നുണ്ടാകും എവിടെ കിട്ടും കുടുക്കാച്ചി ബിരിയാണിയെന്ന്? മഡ് ക ബിരിയാണി പോലൊരു ബിരിയാണിരുചിയാണിത്. കുഞ്ഞു മൺകുടമുണ്ടെങ്കിൽ വീട്ടിൽ തന്നെ കുടുക്കാച്ചി ബിരിയാണി തയാറാക്കാം.\nബസ്മതി റൈസ് -2ഗ്ലാസ്\nപച്ചമുളക് ചതച്ചത് – 1 ടേബിൾ സ്പൂൺ\nബദാം –5എണ്ണം (വെള്ളത്തിൽ കുതിർത്ത് അരച്ചെടുക്കണം)\nകറുവാപ്പട്ട, ഗ്രാമ്പു, ഏലയ്ക്ക\nചിക്കൻ കഷണങ്ങളിൽ ഇഞ്ചി വെളുത്തുള്ളി പേസ്റ്റ്, പച്ചമുളക് ചതച്ചത്, മഞ്ഞൾപ്പൊടി, ഉപ്പ്, ഗരം മസാല, തൈര് എന്നിവ ചേർത്ത് യോജിപ്പിച്ച് ഒരു മണിക്കൂർ വയ്ക്കുക.\nഒരു പാത്രത്തിൽ അരി വേവിക്കാൻ വേണ്ട വെള്ളത്തിൽ കറുവാപ്പട്ട, ഗ്രാമ്പു, ഏലയ്ക്ക എന്നിവ ചേർക്കാം തിളച്ചു വരുമ്പോൾ അരി ചേർത്ത് വേവിച്ചെടുക്കാം. ഒട്ടിപിടിക്കാതിരിക്കാൻ ഒരു ടീസ്പൂൺ എണ്ണ ചേർക്കാം. അരി വെന്ത ശേഷം വെള്ളം വാർത്ത് ചോറ് മാറ്റി വയ്ക്കാം.\nമസാല തയാറാക്കാൻ ചെറിയ മൺകലം അടുപ്പിൽ വച്ച് ചൂടായിക്കഴിയുമ്പോൾ ഒരു ടീസ്പൂൺ വെളിച്ചെണ്ണയും ആവശ്യത്തിന് നെയ്യും ചേർക്കാം, ഇതിലേക്ക് സവാള ചേർത്ത് നന്നായി വഴറ്റാം. തക്കാളിയും ചേർത്ത് യോജിപ്പിക്കുക. മാരിനേറ്റ് ചെയ്തിരിക്കുന്ന ചിക്കൻ ചേർത്ത് അഞ്ച് മിനിറ്റ് വേവിക്കാം. മല്ലിയിലയും പുതിനയിലയും ഇതിലേക്ക് ചേർക്കാം. ദം ചെയ്തെടുക്കാൻ ഇതിനുമുകളിലേക്ക് റൈസ് ചേർക്കാം. അതിനു മുകളിലേക്ക് മല്ലിയിലയും പുതിനയിലയും കുങ്കുമപ്പൂ ചേർത്ത പാലും ബദാം അരച്ചതും നിരത്താം. അതിനുമുകളിൽ ഒരു ലെയർ ചോറു കൂടി ഇട്ട് ഇതേ രീതിയിൽ ഒരു ലെയർ കൂടി ചെയ്യാം. വാഴയില കൊണ്ട് മൂടി, അതിനുമുകളിൽ അലുമിനിയം ഫോയി കൊണ്ട് നന്നായി കവർ ചെയ്ത് ബിരിയാണി കുടുക്ക തയാറാക്കാം. ഇതി ചെറു തീയിൽ 40 മിനിറ്റ് വയ്ക്കാം.


രൂത്ത് ഹാൻഡ്ലർ - വിക്കിപീഡിയ\nരൂത്ത് മരിയാന മോസ്കോ\n(1916-11-04)നവംബർ 4, 1916\nDenver, കൊളറാഡോ, USA\nഏപ്രിൽ 27, 2002(2002-04-27) (പ്രായം 85)\nലോസ് ഏഞ്ചലസ്, കാലിഫോർണിയ, USA\nComplications from surgery for colon cancer\nറോബർട്ട് എ. എക്കേർട്ട്\nഎലിയറ്റ് ഹാൻഡ്‌ലർ (വി. 1938–2002)\nരൂത്ത് ഹാൻഡ്ലർ (Ruth Handler) (née മോസ്കോ; നവംബർ 4, 1916 - ഏപ്രിൽ 27, 2002) ഒരു അമേരിക്കൻ വ്യവസായിയും ഇൻവെന്ററും ആയിരുന്നു. കളിപ്പാട്ടനിർമ്മാതാക്കളായ മാറ്റൽ ഇൻകോർപറേഷന്റെ പ്രസിഡന്റായി സേവനമനുഷ്ഠിച്ചിട്ടുണ്ട്. ഒപ്പം ബാർബീഡോൾ കണ്ടുപിടിക്കുകയും ചെയ്തു. മിസ്സൈൽ എൻജിനീയറായി മാറുന്ന ടോയി ഡിസൈനർ ജാക്ക് റിയാൻ നിർമ്മിച്ച കളിപ്പാട്ടനിർമ്മാണത്തിന്റെ രൂപകല്പനയാണ് ബാർബീ.\n2 മാറ്റലിന്റെ രൂപീകരണം\nപോളിഷ് ജൂത കുടിയേറ്റക്കാരായ ഈഡാ മോസ്കോ (നീ റൂബൻ‌സ്റ്റൈൻ), ജേക്കബ് മോസ്കോ എന്നിവരുടെ മകളായി കൊളറാഡോയിലെ ഡെൻ‌വറിൽ റൂത്ത് മരിയാന മോസ്കോ ജനിച്ചു.തന്റെ ഹൈസ്കൂൾ കാമുകൻ എലിയറ്റ് ഹാൻഡ്‌ലറെ വിവാഹം കഴിച്ച് 1938-ൽ ലോസ് ഏഞ്ചൽസിലേക്ക് മാറി. ലൂസിറ്റ്, പോളി പ്ലെക്സിഗ്ലാസ് എന്നീ രണ്ട് പുതിയ പ്ലാസ്റ്റിക്കുകളിൽ നിന്ന് അവരുടെ ഫർണിച്ചറുകൾ നിർമ്മിക്കാൻ ഭർത്താവ് തീരുമാനിച്ചു. വാണിജ്യപരമായി ഇത് ആരംഭിക്കാൻ റൂത്ത് ഹാൻഡ്‌ലർ നിർദ്ദേശിക്കുകയും അവർ ഒരു ഫർണിച്ചർ ബിസിനസ്സ് ആരംഭിക്കുകയും ചെയ്തു. റൂത്ത് ഹാൻഡ്‌ലർ പുതിയ ബിസിനസിന്റെ സെയിൽസ് ഫോഴ്‌സായി പ്രവർത്തിച്ചു, ഡഗ്ലസ് എയർക്രാഫ്റ്റ് കമ്പനിയുമായും മറ്റുള്ളവരുമായും കരാർ ഒപ്പിട്ടു.\nഅവരുടെ ഭർത്താവ് എലിയറ്റ് ഹാൻഡ്‌ലറും ബിസിനസ്സ് പങ്കാളിയായ ഹരോൾഡ് "മാറ്റ്" മാറ്റ്സണും ചിത്ര ഫ്രെയിമുകൾ നിർമ്മിക്കുന്നതിനായി ഒരു ചെറിയ കമ്പനി രൂപീകരിച്ചു. അവരുടെ പേരുകളുടെ ഒരു ഭാഗം ("മാറ്റ്", "എലിയറ്റ്") സംയോജിപ്പിച്ച് അതിനെ "മാറ്റൽ" എന്ന് വിളിച്ചു. പിന്നീട്, ഡോൾഹൗസ് ഫർണിച്ചറുകൾ നിർമ്മിക്കാൻ അവർ നിർമ്മാണ പ്രക്രിയയിൽ നിന്നുള്ള അവശിഷ്‌ടങ്ങൾ ഉപയോഗിക്കാൻ തുടങ്ങി. ചിത്ര ഫ്രെയിമുകളേക്കാൾ ഫർണിച്ചറുകൾ കൂടുതൽ ലാഭകരമായിരുന്നു. കളിപ്പാട്ട നിർമ്മാണത്തിൽ ശ്രദ്ധ കേന്ദ്രീകരിക്കാൻ തീരുമാനിച്ചു. കമ്പനിയുടെ ആദ്യത്തെ വലിയ വിൽപ്പനക്കാരൻ "യുകെ-എ-ഡൂഡിൽ" എന്ന കളിപ്പാട്ട യുകുലേലെ ആയിരുന്നു.\nകൗമാരക്കാരിയാകുന്നതിനുമുമ്പ് മകൾ ബാർബറ മുതിർന്നവരാണെന്ന് നടിച്ച് പേപ്പർ പാവകളുമായി കളിച്ചുവെന്ന് റൂത്ത് ഹാൻഡ്‌ലർ അവകാശപ്പെട്ടു.അത്തരം കളികളിൽ കുട്ടികൾ വർത്തമാനകാലത്തേക്കാൾ ഭാവി സംഭവങ്ങൾ അവതരിപ്പിക്കുമെന്ന് ഹാൻഡ്‌ലർ ശ്രദ്ധിച്ചു. പേപ്പർ വസ്ത്രങ്ങൾ നന്നായി അറ്റാച്ചുചെയ്യുന്നതിൽ പരാജയപ്പെട്ടതടക്കം പേപ്പർ പാവകളുടെ പരിമിതികൾ ഹാൻഡ്‌ലർ കുറിച്ചു. പ്രായപൂർത്തിയായ ശരീരവും തുണികൊണ്ടുള്ള വസ്ത്രങ്ങളുടെ വാർഡ്രോബും ഉപയോഗിച്ച് ത്രിമാന പ്ലാസ്റ്റിക് "പേപ്പർ പാവ" നിർമ്മിക്കാൻ അവർ ആഗ്രഹിച്ചു. എന്നാൽ മാതാപിതാക്കൾ മക്കൾക്ക് മദാലസയായ ഒരു പാവ വാങ്ങില്ലെന്ന് അവരുടെ ഭർത്താവും മിസ്റ്റർ മാറ്റ്സണും കരുതി. ഹാൻഡ്‌ലർ കുടുംബം യൂറോപ്പിൽ അവധിക്കാലം ആഘോഷിക്കുന്നതിനിടയിൽ, റൂത്ത് ഹാൻഡ്‌ലർ ജർമ്മൻ ബിൽഡ് ലില്ലി പാവയെ (അത് കുട്ടികളുടെ കളിപ്പാട്ടമല്ല, മറിച്ച് മുതിർന്നവരുടെ ഗാഗ് സമ്മാനമായി) ഒരു സ്വിസ് കടയിൽ കണ്ടു വാങ്ങി വീട്ടിലേക്ക് കൊണ്ടുവന്നു. മറ്റ് മാറ്റൽ എക്സിക്യൂട്ടീവുകൾക്ക് വിൽക്കാൻ റൂത്ത് ശ്രമിച്ചിരുന്ന അതേ ആശയത്തിന്റെ പ്രതിനിധിയായിരുന്നു ലില്ലി പാവ.\nവീട്ടിലെത്തിയ അവർ പാവയുടെ രൂപകൽപ്പന പുനർനിർമ്മിക്കുകയും ഹാൻഡ്‌ലേഴ്‌സിന്റെ മകൾ ബാർബറയുടെ പേരിടുകയും ചെയ്തു. ബാർബി 1959 മാർച്ച്9ന് ന്യൂയോർക്ക് കളിപ്പാട്ട മേളയിൽ അരങ്ങേറ്റം കുറിച്ചു, പക്ഷേ അത് ഉടനടി വിജയിച്ചില്ല. ഡിസ്നി ദി മിക്കി മൗസ് ക്ലബ് കുട്ടികളുടെ ടെലിവിഷൻ ഷോ അവതരിപ്പിച്ചപ്പോൾ, മാറ്റൽ ടെലിവിഷൻ പരസ്യത്തിൽ ഉൾപ്പെടുത്തി. ബാർബി പാവയ്ക്കായുള്ള ടിവി പരസ്യങ്ങൾ പൂർ‌ത്തിയായപ്പോൾ മാറ്റലിനെയും ഹാൻഡ്‌ലറിനെയും പ്രശസ്തിയും ഭാഗ്യവും ബാർ‌ബിയിലൂടെയെത്തി. തുടർന്ന്, അവർ ബാർബിക്കായി കെൻ എന്ന ഒരു കാമുകനെ കൂടി ചേർത്തു.\n1970-ൽ ഹാൻഡ്‌ലറിന് സ്തനാർബുദം കണ്ടെത്തി. അവർക്ക് ഒരു പരിഷ്കരിച്ച റാഡിക്കൽ മാസ്റ്റെക്ടമി ഉണ്ടായിരുന്നു. രോഗത്തെ പ്രതിരോധിക്കാൻ അക്കാലത്ത് ഇത് പലപ്പോഴും ഉപയോഗിച്ചിരുന്നു. കൂടാതെ നല്ലൊരു ബ്രെസ്റ്റ് പ്രോസ്റ്റസിസ് കണ്ടെത്തുന്നതിനുള്ള ബുദ്ധിമുട്ടുകൾ കാരണം അവർ സ്വന്തമായി നിർമ്മിക്കാൻ തീരുമാനിച്ചു. ഹാൻഡ്‌ലറും പേറ്റൺ മാസ്സിയും ചേർന്ന് റൂട്ടൺ കോർപ്പറേഷൻ എന്ന കമ്പനി രൂപീകരിച്ചു. അത് ഒരു സ്ത്രീയുടെ മുലയുടെ കൂടുതൽ റിയലിസ്റ്റിക് പതിപ്പ് നിർമ്മിച്ചു. ""Nearly Me" എന്നതിനെ വിളിച്ചു.\n↑ 3.0 3.1 "Who Made America?: Ruth Handler". PBS.\n↑ 4.0 4.1 "History: Ruth Handler". Mattel.\n↑ "Ruth Handler: Barbie Doll Invention". www.women-inventors.com. ശേഖരിച്ചത് 2016-07-04.\nഇന്റർനെറ്റ് മൂവി ഡാറ്റാബേസിൽ നിന്ന് രൂത്ത് ഹാൻഡ്ലർ\n"https://ml.wikipedia.org/w/index.php?title=രൂത്ത്_ഹാൻഡ്ലർ&oldid=3607184" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:32, 14 ജൂലൈ 2021.


So Near Yet So Far: Sindhu’s Jinx in Big Finals Continues Unabated– News18 Malayalam\nലോക ബാഡ്മിൻറൻ ഫൈനലിൽ വീണ്ടും സിന്ധുവിന്റെ കണ്ണുനീർ\nUpdated: August 6, 2018, 7:25 AM IST\nനാൻജിങ്: ലോക ബാഡ്മിന്റൻ ചാമ്പ്യൻഷിപ്പിന്റെ ഫൈനലിൽ പി.വി സിന്ധുവിന് മറ്റൊരു തോൽവി കൂടി. ഇത്തവണ സ്പെയിനിന്റെ കരോലിന മരിനോടാണ് സിന്ധു പരാജയപ്പെട്ടത്. ആദ്യ ഗെയിമിൽ ഇഞ്ചോടിഞ്ച് പോരാടിയ ശേഷമായിരുന്നു സിന്ധുവിന്റെ കീഴടങ്ങൽ. സ്കോർ 21–19, 21–10.തുടർച്ചയായ രണ്ടാം തവണയാണ് ലോക ബാഡ്മിന്റൻ ചാമ്പ്യൻഷിപ് ഫൈനലിൽ സിന്ധു പരാജയപ്പെടുന്നത്.\n2017ൽ ഗ്ലാസ്കോയിൽ നടന്ന ഫൈനലിൽ ജപ്പാന്റെ നോസോമി ഒക്കുഹാരയാണ് സിന്ധുവിനെ തോൽപിച്ചത്. 2013, 2014 വർഷങ്ങളിലെ ലോക ചാമ്പ്യൻഷിപ്പിൽ വെങ്കലം നേടിയ സിന്ധുവിന് ഇവിടെ സ്വർണം കിട്ടാക്കനിയായി തുടരുകയാണ്.\nഫൈനലിലെ വിജയത്തോടെ മൂന്നുതവണ ലോക ബാഡ്മിന്റൻ കിരീടം സ്വന്തമാക്കിയ ഏക വനിതാ താരമെന്ന റെക്കോർഡ് 25കാരിയായ മരിൻ സ്വന്തമാക്കി. 2014, 2015 വർഷങ്ങളിലാണ് ഇതിനു മുൻപ് മരിൻ കിരീടം നേടിയത്. ജയത്തോടെ സിന്ധുവിനെതിരായ നേർക്കുനേർ പോരാട്ടങ്ങളിൽ 6–6ന് ഒപ്പമെത്താനും മരിനായി. റിയോ ഒളിംപിക്സ് ഫൈനലിനുശേഷം 2016 ലോക സൂപ്പർ സീരിസ് ഗ്രൂപ്പ് ഘട്ടത്തിലും 2017 ഇന്ത്യൻ ഓപ്പണിലും ഈ വർഷം മലേഷ്യൻ ഓപ്പണിലും ഇരുവരും ഏറ്റുമുട്ടിയപ്പോൾ സിന്ധുവിനായിരുന്നു ജയം. എന്നാൽ നാൻജിങിൽ മരിനെയാണ് ഭാഗ്യം തുണച്ചത്.\nമത്സരത്തിന്റെ തുടക്കത്തിൽ പവർ ഷോട്ടുകളിലൂടെ ആധിപത്യം നേടിയ സിന്ധു ആദ്യ ഗെയിമിൽ 9–14 ലീഡ് നേടി ഗെയിം സ്വന്തമാക്കുമെന്ന് തോന്നിച്ചിടത്തു നിന്നാണ് മരിൻ തിരിച്ചടിച്ചത്. പ്ലേസിങ് ഷോട്ടുകൾക്കൊപ്പം പവർ ഗെയിമിലേക്കു കൂടി മരിൻ ചുവടുമാറ്റിയതോടെ സിന്ധുവിനെ അമ്പരപ്പിച്ചുകൊണ്ട് 20–18 സ്കോറിൽ രണ്ടു ഗെയിം പോയിന്റ് മരിന്. ആദ്യത്തേതു സിന്ധു രക്ഷപ്പെടുത്തിയെങ്കിലും രണ്ടാമത്തെ പോയിന്റ് നേടി മാരിൻ ആദ്യ ഗെയിം സ്വന്തമാക്കി. വ്യക്തമായ ലീഡ് നേടിയശേഷം ആദ്യ ഗെയിം നഷ്ടപ്പെടുത്തിയതിന്റെ നിരാശ രണ്ടാം ഗെയിമിനിറങ്ങിയ സിന്ധുവിന്റെ ശരീരഭാഷയിൽ പ്രകടമായിരുന്നു. രണ്ടാം ഗെയിമിൽ പൊരുതാതെ സിന്ധു കീഴടങ്ങിയതോടെ ലോക ബാഡ്മിന്റൻ ചാംപ്യൻഷിപ്പിൽ ഒരു വെള്ളി മെഡലിന്റെ തിളക്കത്തോടെ ഇന്ത്യയുടെ പോരാട്ടത്തിനും അവസാനമായി.\nപുരുഷ സിംഗിൾസിൽ ചൈനയുടെ ഷി യൂക്വിയെ 21–11, 21–13ന് തകർത്ത് കെന്റോ മോമോട്ട സ്വർണത്തോടൊപ്പം ലോക ബാഡ്മിന്റൻ പുരുഷ സിംഗിൾസ് കിരീടം നേടുന്ന ആദ്യ ജാപ്പനീസ് താരം എന്ന റെക്കോർഡും സ്വന്തമാക്കി.


ക്രിസ്മസ് റിലീസിനൊരുങ്ങി മാസ്റ്റർപീസ്\nTue Jul 17 2018 11:39:55 GMT+0530 (IST)\nEntertainment Desk| Updated On: 2017-10-13 12:00:00.0 | Location : കൊച്ചി\nഇത്തവണ എഡ്ഡിയായി കോളജ് ക്യാംപസിലാണ് മമ്മൂട്ടി കസറാനെത്തുന്നത്.\nവമ്പൻ റിലിസിനൊരുങ്ങി മാസ്റ്റർപീസ് ക്രിസ്തുമസിന് തിയേറ്ററുകളിൽ എത്തും .ഇത്തവണ എഡ്ഡിയായി കോളജ് ക്യാംപസിലാണ് മമ്മൂട്ടി കസറാനെത്തുന്നത്. അതും ക്യാംപസിലെ ന്യൂജനറേഷന് ഗ്യാങുമായി നേരിട്ട് ഒരു ഏറ്റുമുട്ടലിന്. ഗ്ലാമറിലും സ്റ്റൈലുകളും ന്യൂജനറേഷനെയും വെല്ലുന്ന മമ്മൂട്ടിയുടെ പ്രകടനമാണ് എഡ്ഡി കേന്ദ്രകഥാപാത്രമാകുന്ന മാസ്റ്റര്‍പീസിന്റെ ഹൈലൈറ്റ്.\nട്രാവന്‍കൂര് മഹാരാജാസ് കോളജിലെ വില്ലന്‍മാരായ കുട്ടികളെ മര്യാദ പഠിപ്പിക്കാന് എത്തുന്ന ഇംഗ്ലീഷ് പ്രൊഫസറാണ് എഡ്വേര്‍ഡ് ലിവിംഗ്സ്റ്റണ്. ചട്ടമ്പിയായ ഒരു കോളജ് പ്രൊഫസറാണ് ഇയാള്. സ്ഥിരം അടിപിടിയും പൊലീസ് സ്റ്റേഷനും ഗാംഗ് വാറുമൊക്കെയായി നടക്കുന്ന കുട്ടികള് പഠിക്കുന്ന ഒരു കോളജില് അവരെ മെരുക്കാനായാണ് അയാള് നിയോഗിക്കപ്പെടുന്നത്. അയാള് ആ കോളജിലെ പൂര്‍വ്വ വിദ്യാര്‍ത്ഥി കൂടിയാണ്. അവിടെ പഠിച്ചിരുന്നപ്പോള് ഇത്രയും പ്രശ്നക്കാരനായ ഒരു വിദ്യാര്‍ത്ഥി വേറെ ഉണ്ടായിരുന്നില്ല. ആ സ്വഭാവം അറിയാവുന്നതുകൊണ്ടുതന്നെയാണ് എഡ്ഡിയെ പ്രിന്‍സിപ്പല് കോളജിലെ ഇംഗ്ലീഷ് പ്രൊഫസറായി ക്ഷണിക്കുന്നത്.\nതുടര്‍ന്നുള്ള സംഭവങ്ങളാണ് മാസ്റ്റര് പീസ് എന്ന സിനിമയില് പറയുന്നത്. റോയല് സിനിമാസിന്റെ ബാനറില് സി.എച്ച് മുഹമ്മദ് വടകരയാണ് പതിനഞ്ച് കോടിയുടെ മുതല്‍മുടക്കില് ഈ ചിത്രം ഒരുക്കിയിരിക്കുന്നത്. നൂറു ദിവസത്തിന് മുകളില് ചിത്രീകരണ ദിവസങ്ങളും തെന്നിന്ത്യയിലെ അഞ്ച് ആക്ഷന് കൊറിയോഗ്രാഫര്‍മാര് ഒരുക്കുന്ന സംഘട്ടന രംഗങ്ങളും ചിത്രത്തിന്റെ പ്രത്യേകതയാണ്. സുരേഷ് ഗോപിയുടെ മകന് ഗോകുല് സുരേഷ് ഈ ചിത്രത്തില് മമ്മൂട്ടിക്കൊപ്പം പ്രധാന വേഷത്തിലെത്തുന്നു എന്ന പ്രത്യേകതയുമുണ്ട്. ഉണ്ണി മുകുന്ദന്, ദിവ്യദര്‍ശന്, മക്ബൂല് സല്‍മാന്, കൈലാഷ്, വരലക്ഷമി ശരത്കുമാര്,പൂനംബവ്ജ തുടങ്ങിയ താരങ്ങളും ചിത്രത്തില് അണിനിരക്കുന്നു.\nഭവാനി ദുര്‍ഗ എന്ന ഐ പി എസ് ഉദ്യോഗസ്ഥയായി വരലക്ഷ്മി അഭിനയിക്കുന്ന ചിത്രത്തില് ഉണ്ണി മുകുന്ദനും ഒരു പൊലീസ് ഉദ്യോഗസ്ഥനാണ്. പൂനം ബജ്‌വ ഈ ചിത്രത്തില് കോളജ് പ്രൊഫസറായി എത്തുന്നു. സന്തോഷ് പണ്ഡിറ്റും ചിത്രത്തിലുണ്ട്. പുലിമുരുകൻ എന്ന ചിത്രത്തിനു ശേഷം ഉദയകൃഷ്ണയുടെ തിരക്കഥയില് ഒരുങ്ങുന്ന ഈ ചിത്രം സംവിധാനം ചെയ്തിരിക്കുന്ന അജയ് വാസുദേവാണ്.


മാൽദീവ്സ് കടലിൽ കുളിക്കുന്ന വീഡിയോ പങ്കുവെച്ച് പ്രിയതാരം മാളവിക മോഹനൻ 🔥😍 പൊളി 👌 – Mappila Media\nസിനിമ അഭിനയ മേഖലയിൽ അഭിനയം കൊണ്ട് അറിയപ്പെടുകയും ഒരുപാട് ആരാധകരെ നേടാൻ വളരെ ചുരുങ്ങിയ സമയം മാത്രം എടുത്ത താരവുമാണ് മാളവിക മോഹനൻ. 2013ലാണ് താരം ആദ്യമായി സിനിമയിൽ പ്രത്യക്ഷപ്പെടുന്നത്. പട്ടം പോലെ എന്ന സിനിമയിലാണ് താരം ആദ്യമായി മലയാളത്തിൽ അഭിനയിച്ചത്. തുടക്കം മുതൽ മികച്ച അഭിനയം താരം പ്രകടിപ്പിച്ചിട്ടുണ്ട്.\nമലയാളം തമിഴ് ഭാഷകളിൽ ആണ് താരം കൂടുതലായും സിനിമകൾ ചെയ്യുന്നത്. ദുൽഖർ സൽമാൻ നായകനായി അഭിനയിച്ച സൂപ്പർ ഹിറ്റ് റൊമാന്റിക് മൂവി ആയ പട്ടംപോലെ എന്ന സിനിമയിലൂടെയാണ് താരം കരിയർ ആരംഭിച്ചത്. 2019 ലാണ് താരം തമിഴ് മേഖലയിലേക്ക് പ്രവേശിക്കുന്നത്. പേട്ട എന്ന സിനിമയിലൂടെയാണ് താരം തമിഴിൽ അരങ്ങേറ്റം കുറിച്ചത്. ആദ്യ സിനിമയിലൂടെ തന്നെ മികച്ച അഭിപ്രായങ്ങൾ താരം നേടി.\nഅഭിനേത്രി, മോഡൽ എന്നീ നിലകളിലെല്ലാം സജീവമായി ഇടപഴകുന്ന താരത്തിന് ഒരുപാട് ആരാധകരുണ്ട്. 2013 മുതലാണ് താര മേഖലയിൽ സജീവമാകുന്നത്. പേട്ട എന്ന സിനിമയും മാസ്റ്റർ എന്ന സിനിമയും താരത്തിന് കരിയറിലെ വലിയ നാഴികക്കല്ലുകളാണ്. ഈ സിനിമകളിൽ അഭിനയിക്കാൻ അവസരമുണ്ടായത് താരത്തിന്റെ ഭാഗ്യമായാണ് താരം കണക്കാക്കുന്നത്.\nമലയാളത്തിലാണ് അരങ്ങേറിയത് എങ്കിലും ഇപ്പോൾ ഇതര ഭാഷകളായ തമിഴ് കന്നഡ ഹിന്ദി ഭാഷകളിലെല്ലാം താരം അഭിനയിച്ചിട്ടുണ്ട്. ആഗോളതലത്തിൽ തന്നെ ആരാധകർ ഉണ്ടായതിനു പിന്നിലെ കാരണവും അതുതന്നെയാണ്. അത്രത്തോളം മികച്ച രൂപത്തിലാണ് താരം ഓരോ കഥാപാത്രത്തെയും സമീപിക്കുന്നതും അവതരിപ്പിക്കുന്നതും.\nപ്രേക്ഷകർക്ക് പ്രിയങ്കരമാകുന്ന രൂപത്തിൽ ഓരോ കഥാപാത്രത്തെയും അവതരിപ്പിക്കുന്നതു കൊണ്ട് തന്നെ പ്രേക്ഷകപ്രീതി ആവോളമുണ്ട്. ബിയോണ്ട് ദി ക്ലൗഡ്സ് എന്ന സിനിമയിലെ അഭിനയം ശ്രദ്ധേയമായിരുന്നു. ഭാഷ ഏതാണെങ്കിലും പ്രേക്ഷകരെ കയ്യിലെടുക്കാൻ മാത്രം അഭിനയ മികവ് താരം പ്രകടിപ്പിക്കുന്നുണ്ട് എന്ന് ചുരുക്കം. അതുകൊണ്ടുതന്നെയാണ് താരത്തിന് ആരാധകവൃന്ദം ഇത്രത്തോളം വ്യാപിക്കാനുള്ള കാരണം.\nസിനിമ ഫോട്ടോഗ്രാഫറായ കെ യു മോഹൻന്റെ മകളാണ് താരം. മോഡൽ മേഖലയിൽ സജീവമായി നിലനിൽക്കുന്ന താരം ഇടയ്ക്കിടെ സ്റ്റൈലിഷ് ഫോട്ടോകൾ പങ്കുവയ്ക്കാറുമുണ്ട്. ഹോട്ട് ആൻഡ് ബോൾഡ് ലുക്കിലുള്ള ഫോട്ടോകൾ ആണ് താരം അധികവും പങ്കുവെക്കാറുള്ളത്. മികച്ച പ്രേക്ഷക പ്രീതി ഉണ്ടായതു കൊണ്ട് തന്നെ താരം പങ്കുവെക്കുന്ന ഫോട്ടോകൾ എല്ലാം വളരെ പെട്ടെന്ന് വൈറൽ ആകാറുണ്ട്.\nഇപ്പോൾ താരം പങ്കുവെച്ചിരിക്കുന്നത് ഹോട്ട് ഫോട്ടോകളാണ്. വളരെ സുന്ദരിയായി ബിക്കിനിയിലാണ് താരത്തെ ഫോട്ടോകളിൽ കാണാൻ കഴിയുന്നത്. കടൽത്തീരത്താണ് എന്നതും ഫോട്ടോകളെ വ്യത്യസ്തമാക്കുന്നുണ്ട്. എന്തായാലും ഫോട്ടോകൾ ആരാധകർ ഏറ്റെടുക്കുകയും സമൂഹ മാധ്യമങ്ങളിൽ തരംഗം സൃഷ്ടിക്കുകയും ചെയ്തിരിക്കുകയാണ്. മികച്ച അഭിപ്രായങ്ങൾ ആരാധകർ രേഖപ്പെടുത്തുന്നു.


നൂറുനാളിന്റെ നന്മത്തിളക്കം | Kottayam | Kerala | Deshabhimani | Saturday Nov 9, 2019\nഡിവൈഎഫ്‌ഐ ‘ഹൃദയപൂർവം’ @100\nവിശക്കുന്ന വയറിന് ആഹാരം നൽകുന്ന നല്ല മനസ്സിന് നൂറുനാളിന്റെ നന്മത്തിളക്കം. ‘വയറെരിയുന്നവരുടെ മിഴി നിറയാതിരിക്കാൻ’ എന്ന സന്ദേശവുമായി ഡിവൈഎഫ്‌ഐ ഒരുക്കുന്ന പൊതിച്ചോർ വിതരണ പദ്ധതിയായ ‘ഹൃദയപൂർവം’ ആണ് ജനകീയ പങ്കാളിത്തത്തോടെ നൂറുദിനം തികച്ചത്. കോട്ടയം മെഡിക്കൽ കോളേജിൽ ചികിത്സ തേടിയെത്തുന്നവർക്കും കൂട്ടിരിപ്പുകാർക്കുമാണ് വീടുകളിൽ നിന്നുള്ള ഉച്ചഭക്ഷണം എത്തിച്ചുനൽകുന്നത്. ഒരുതവണ പോലും മുടങ്ങാത എല്ലാദിവസവും കൃത്യസമയത്തുതന്നെ പ്രവർത്തകർ ഭക്ഷണമെത്തിക്കുന്നു. ഇതിനകം 5.5 ലക്ഷത്തോളം ഭക്ഷണപ്പൊതികൾ വിതരണംചെയ്തു. ഓരോ പൊതിച്ചോറിലും കരുതിവച്ച സ്‌നേഹം ഏറ്റുവാങ്ങുമ്പോൾ ആളുകളിൽ സന്തോഷം പ്രകടമായിരുന്നു.\nകരുണയും കർമശേഷിയും ഒത്തുചേർന്ന യുവജന പ്രസ്ഥാനത്തിന്റെ കരുത്തിൽ ആവിഷ്‌കരിച്ച പദ്ധതി മാറ്റത്തിന്റെ സാമൂഹ്യശക്തിയായി. വിതരണ കേന്ദ്രത്തിൽ എത്തിയ ആയിരങ്ങൾക്കിടയിലൂടെ ഡിവൈഎഫ്‌ഐയുടെ പതാക കെട്ടിയ വാഹനങ്ങൾ പൊതിച്ചോറുമായി കടന്നെത്തി. പ്രത്യേകം പെട്ടികളിലാക്കി അടുക്കിവച്ച ഭക്ഷണപ്പൊതികൾ പ്രവർത്തകർ ചേർന്ന് ഇറക്കിവച്ചു. ഇതിനായി പ്രത്യേക വളണ്ടിയർമാരെയും നിയോഗിച്ചിരുന്നു.\nദിവസേന ആറായിരത്തോളം പേർക്കാണ് ഇവിടെ സൗജന്യമായി ഭക്ഷണം നൽകുന്നത്. നൂറാം ദിനമായ വെള്ളിയാഴ്‌ച 7250 പൊതിച്ചോർ എത്തിച്ച് വിതരണംചെയ്‌തു. കാഞ്ഞിരപ്പള്ളി ബ്ലോക്ക് കമ്മിറ്റിക്ക് കീഴിലെ കോരുത്തോട് മേഖലാ കമ്മിറ്റിയാണ് ഭക്ഷണം എത്തിച്ചത്.\nസിഡി ബ്ലോക്കിനു സമീപത്താണ് വിതരണകൗണ്ടർ ഒരുക്കിയത്. ആയിരക്കണക്കിന് ആളുകൾ ഇരുവശത്തുനിന്നും വരിവരിയായി എത്തി പൊതിച്ചോർ വാങ്ങി. രോഗിക്കും കൂട്ടിരിപ്പുകാർക്കുമായി ഓരോരുത്തർക്കും രണ്ടു പൊതിവീതമാണ് നൽകിയത്. ആവശ്യപ്പെട്ടവർക്ക് ഇതിൽ കൂടുതലും നൽകി.\nജില്ലയിലെ മേഖലാ കമ്മിറ്റികളുടെ നേതൃത്വത്തിലാണ് പൊതിച്ചോർ എത്തിക്കുന്നത്. ഓരോ ദിവസവും ഓരോ മേഖലാ കമ്മിറ്റിക്കാണ് ഇതിന്റെ ചുമതല. ജില്ലാ–-ബ്ലോക്ക് കമ്മിറ്റികൾ ഇതിന്റെ പ്രവർത്തനം ഏകോപിപ്പിക്കുന്നു. യൂണിറ്റ് പ്രവർത്തകർ മുൻകൂട്ടി വീടുകളിലെത്തി അറിയിക്കുന്നതനുസരിച്ച് ഓരോ വീട്ടുകാരും ഭക്ഷണം തയ്യാറാക്കി നൽകും. ഇവ ശേഖരിച്ച് പ്രത്യേക വാഹനത്തിൽ ആശുപത്രിയിൽ എത്തിച്ച് വിതരണംചെയ്യുകയാണ് രീതി.\nനൂറു ദിവസം പിന്നിടുമ്പോൾ ജില്ലയിലെ ബഹുഭൂരിപക്ഷം വീടുകളും പദ്ധതിയിൽ പങ്കാളികളായി. പൊതിച്ചോർ തയ്യാറാക്കി നൽകി വീട്ടമ്മമാരും സന്തോഷത്തോടെ സന്നദ്ധ പ്രവർത്തനത്തെ ഹൃദയത്തിലേറ്റി.\nആശുപത്രി പരിസരത്ത് നടന്ന ശതദിനാഘോഷം ഡിവൈഎഫ്‌ഐ സംസ്ഥാന പ്രസിഡന്റ് എസ് സതീഷ് ഉദ്‌ഘാടനം ചെയ്‌തു. ജില്ലാ പ്രസിഡന്റ് കെ ആർ അജയ്, സെക്രട്ടറി സജേഷ് ശശി, സംസ്ഥാന കമ്മിറ്റിയംഗം എൻ അനിൽകുമാർ, വൈസ് പ്രസിഡന്റുമാരായ മഹേഷ് ചന്ദ്രൻ, കെ പി പ്രശാന്ത്, ജോയിന്റ് സെക്രട്ടറിമാരായ കെ കെ ശ്രീമോൻ, ബി സുരേഷ്, കാഞ്ഞിരപ്പള്ളി ബ്ലോക്ക് കമ്മിറ്റി പ്രസിഡന്റ് ബി ആർ അൻഷാദ്, സെക്രട്ടറി അജാസ് റഷീദ്, കോരുത്തോട് മേഖലാ സെക്രട്ടറി ലാൽ ജിൻ വർഗീസ് എന്നിവർ വിതരണത്തിൽ പങ്കാളികളായി.


spurt in violence at state capital | സ്മാർട്ടാവാൻ കൊതിക്കുന്ന തലസ്ഥാനത്തെ പൊറുതിമുട്ടിക്കാൻ വീണ്ടും അക്രമപരമ്പര; നഗരപിതാവിനെ കാലിൽ വലിച്ചിട്ടതോടെ പോരിന് മൂർച്ച കൂട്ടി സിപിഎമ്മും ബിജെപിയും; ചവറയുടെ ചുവട് പിടിച്ച് കാട്ടാക്കടയിൽ ആയുധമെടുത്ത് എസ്ഡിപിഐയും സിപിഎമ്മും; ത്രികോണപോരാട്ടം മൂർച്ഛിച്ചതോടെ തലസ്ഥാനം ഭീതിയിൽ - MarunadanMalayali.com\nNovember 20, 2017 | 11:00 PM IST | Permalink\nതിരുവനന്തപുരം: ഒരിടവേളയ്ക്ക് ശേഷം വീണ്ടും തലസ്ഥാനത്ത് രാഷ്ട്രീയ അക്രമങ്ങൾ ആരംഭിച്ചിരിക്കുകയാണ്. ശനിയാഴ്ച തിരുവനന്തപുരം നഗരസഭയിൽ മേയർ വി.കെ പ്രശാന്തിനെ ബിജെപി അംഗങ്ങൾ ആക്രമിച്ചത് മുതൽ പ്രശ്നങ്ങൾക്ക് തുടക്കമായി. ഇരുവിഭാഗവും അക്രമവുമായി തെരുവിലിറങ്ങിയതോടെ ജനത്തിന് സ്വൈര്യ ജീവിതം നഷ്ടമാകുമെന്ന ആശങ്കയും പടർന്നിരിക്കുന്നു.\nഇത്തവണ സി.പി.എം പ്രവർത്തകർക്കെതിരെ അക്രമവുമായി എസ്ഡിപിഐ കൂടി രംഗത്തെത്തിയതോടെ അക്രമം ത്രികോണ പോരാട്ടമായ അവസ്ഥയിലാണ്. ശനിയാഴ്ച വൈകുന്നേരം എസ്ഡിപിഐ കാട്ടാക്കട ജംങ്ങ്ഷനിൽ നടത്തിയ പ്രകടനത്തിന് പിന്നാലെ സി.പി.എം എസ്ഡിപിഐ സംഘർഷം ഇന്നലെ രാവിലെ സി.പി.എം പ്രവർത്തകനെ വധിക്കാനുള്ള ശ്രമം വരെ എത്തി.\nതിങ്കളാഴ്ച കൊല്ലപ്പെട്ടത് 50കാരൻ; 13 ദിവസത്തിനിടയിൽ 11 പേർ കൊല്ലപ്പെട്ടതിന്റെ ഷോക്ക് മാറാതെ ലണ്ടൻ; ഇംഗ്ലീഷ് തലസ്ഥാനം ലോക കൊലപാതക തലസ്ഥാനമാകുന്നുവോ....?\nകൊല്ലം ചവറയിലെ സി.പി.എം എസ്ഡിപിഐ സംഘർഷത്തിന്റെ ബാക്കിയാണ് തലസ്ഥാനത്ത് കാട്ടാക്കടയിൽ അരങ്ങേറിയത്. സിപിഎമ്മിനും ബിജെപിക്കും പുറമെ എസ്ഡിപിഐക്കും സ്വാധീനമുള്ള സ്ഥലമാണ് കാട്ടാക്കട.\nകൊല്ലത്തെ അക്രമത്തിൽ പ്രതിഷേധിച്ച് ശനിയാഴ്ച വൈകുന്നേരം മുപ്പതോളം എസ്ഡിപിഐ പ്രവർത്തകർ മുഖം മൂടികെട്ടി കാട്ടാക്കട ജംങ്ങ്ഷനിൽ സിപിഎമ്മിനെതിരെ പ്രകടനം നടത്തിയിരുന്നു. ഇതിൽ പ്രതിഷേധമെന്നപേരിൽ വ്യാപകമായി സിപിഎമ്മിനെ തെറിയഭിഷേകം നടത്തുകയായിരുന്നു എസ്ഡിപിഐ പ്രകടനത്തിലുടനീളമെന്നാണ് സി.പി.എം നേതൃത്വം ആരോപിക്കുന്നത്. അന്ന് രാത്രി തന്നെ ഡിവൈഎഫ്ഐ ജില്ലാ സെക്രട്ടറിയും സംസ്ഥാന യുവജന കമ്മീഷൻ അംഗവുമായ ഐ. സാജുവിന്റെ വീടിന് നേരെ ഇരുചക്ര വാഹനത്തിലെത്തിയവർ അക്രമം നടത്തിയിരുന്നു. ഹെൽമറ്റ് ധരിച്ച ഒരാളും മുഖം മൂടിയ ഒരാളുമാണ് അക്രമം നടത്തിയത്.\nഇതിന് പിന്നാലെ ഇവർക്കായി ഡിവൈഎഫ്ഐ പ്രവർത്തകർ തിരച്ചിൽ നടത്തിയെങ്കിലും കണ്ടെത്താനായില്ല. അടുത്ത ദിവസം പരസ്പരം വാക്കേറ്റമുണ്ടായ ശേഷം കാട്ടാക്കട കോട്ടപ്പുറത്ത് താമസിക്കുന്ന സി.പി.എം പ്രവർത്തകരായ മനോജ്, ഹരി എന്നിവരെ എസ്ഡിപിഐ പ്രവർത്തകർ മർദ്ദിക്കുകയും ചെയ്തു. മനോജ് മൂന്ന് വർഷം മുൻപ് പൂന്തുറയിലെ ഒരു മുസ്ലിം യുവതിയെ വിവാഹം ചെയ്തിരുന്നു.\nഎന്നാൽ വിവാഹത്തിന് ശേഷവും മനോജ് മതം മാറാൻ തയ്യാറാകാതിരുന്നത് എസ്ഡിപിഐയെ പ്രകോപിപ്പിച്ചിരുന്നു.ഒരു അന്യ ജാതിക്കാരന് മകളെ വിവാഹം ചെയ്തുകൊടുത്തതിന് പെൺകുട്ടിയുടെ വീട്ടുകാർക്ക് പ്രദേശത്ത് ഊര് വിലക്കും ഏർപ്പെടുത്തിയിരുന്നു. ഈ വിഷയത്തിലെ വൈരാഗ്യമാണ് മനോജിനെ ഇപ്പോൾ അക്രമിക്കുന്നതിലേക്ക് നയിച്ചത്.\nകോട്ടപ്പുറം കിള്ളി എന്നീ പ്രദേശങ്ങൾ എസ്ഡിപിഐയുടെ ശക്തി കേന്ദ്രങ്ങളാണ് ഇവിടെ സംഘർഷം നടന്നതിനെ തുടർന്ന് കിള്ളിയിൽ നിന്ന് കോട്ടപ്പുറത്തേക്ക് ഡിവൈഎഫ്ഐ പ്രവർത്തകർ മാർച്ച് നടത്തുകയും ചെയ്തിരുന്നു. സി.പി.എം സമ്മേളനങ്ങളുടെ ഭാഗമായുള്ള കാട്ടാക്കട ഏര്യാ സമ്മേളനങ്ങൾ നടക്കുന്നതുകൊണ്ട് തന്നെ സംയമനം പാലിക്കണമെന്ന് പ്രവർത്തകർക്ക് സി.പി.എം നിർദ്ദേശവും നൽകിയിരുന്നു. എന്നാൽ രാത്രി വൈകി ഏര്യാ സമ്മേളനത്തിന്റെ സ്വാഗതസംഘം ഓഫീസും പ്രചരണാർഥം സ്ഥാപിച്ചിരുന്ന ഫ്ളക്സ് ബോർഡുകളും സി.പി.എം കൊടിമരങ്ങളും നശിച്ചിച്ചതിനെതുടർന്ന് എസ്ഡിപിഐ ഓഫീസും തിരിച്ച് അടിച്ച് തകർത്തിരുന്നു.\nഇന്നലെ രാവിലെ ഇതിന് പകരം വീട്ടാനെന്നോണം കാട്ടാക്കടയിൽ സി.പി.എം പ്രവർത്തകനെ വെട്ടി പരിക്കേൽപ്പിക്കുകയും ചെയ്തിരുന്നു.കാട്ടാക്കട സ്വദേശി കുമാറിനാണ് വെട്ടേറ്റത്. ഇന്ന് രാവിലെ 6.30 ഓടെയായിരുന്നു സംഭവം. ദേശാഭിമാനി പത്ര ഏജന്റ് കൂടിയായ കുമാർ രാവിലെ ബൈക്കിൽ സഞ്ചരിക്കുമ്പോൾ ഒരുസംഘം ആക്രമിക്കുകയായിരുന്നു. ബൈക്കിലെത്തിയ സംഘം കുമാറിനെ വെട്ടിവീഴ്‌ത്തുകയായിരുന്നു.തുടർന്ന് കുമാറിനെ ഓടിച്ചിട്ട് ആക്രമിക്കുന്നതും സിസിടിവി ദൃശ്യങ്ങളിൽ നിന്ന് വ്യക്തമാണ്.സി.പി.എം തൂങ്ങാംപാറ ബ്രാഞ്ച് കമ്മിറ്റി അംഗമായ കുമാറിന് നേരേ പത്രവിതരണത്തിനിടെയാണ് ആക്രമണമുണ്ടായത്.\nബൈക്കിൽ സഞ്ചരിക്കുകയായിരുന്ന കുമാറിനെ പിന്നിലെത്തിയ സംഘം ഇരുമ്പ് വടി ഉപയോഗിച്ച് അടിക്കുകയായിരുന്നു. അടിയേറ്റ് ബൈക്ക് മറിഞ്ഞ് നിലത്തുവീണ കുമാറിനെ പിന്നാലെത്തിയ സംഘം വീണ്ടും വെട്ടി. ആക്രമണത്തിൽ നിന്ന് രക്ഷപ്പെടാൻ ഓടിയ കുമാറിനെ പിന്തുടർന്നു അടിച്ചു. തുടർന്ന് സമീപത്തെ വീട്ടിൽ കയറിയാണ് കുമാർ രക്ഷപ്പെട്ടത്. ഫുട്ബോൾ താരമായിരുന്നതിനാലുള്ള മെയ്വഴക്കം ഒന്ന് കൊണ്ട് മാത്രമാണ് കുമാർ വെട്ടിൽ നി്നനും ഒഴിഞ്ഞ് മാറിയതും ഓടി രക്ഷപ്പെട്ടതും\nകുമാർ രക്ഷപ്പെട്ടതിൽ അരിശം പൂണ്ട സംഘം പിന്നീട് കുമാറിന്റെ ബൈക്കും അക്രമിച്ചു. അക്രമത്തിന്റെ സിസി ടിവി ദൃശ്യങ്ങൾ മാധ്യമങ്ങൾക്ക് ലഭിച്ചിട്ടുണ്ട്. ഗുരുതരമായി പരിക്കേറ്റ കുമാർ നെയ്യാറ്റിൻകര താലൂക്ക് ആശുപത്രിയിൽ ചികിത്സയിലാണ്. എസ്ഡിപിഐ പ്രവർത്തകരാണ് അക്രമത്തിന് പിന്നിലെന്നാണ് സൂചന. കഴിഞ്ഞദിവസവും എസ്ഡിപിഐ പ്രവർത്തകർ സിപിഐ എം പ്രവർത്തകർക്ക് നേരെ അക്രമം നടത്തിയിരുന്നു. പിന്നീട് ഇതിൽ വിളപ്പിൽശാല സ്വദേശിയായ അർഷാദ് എന്നയാളെ സി.പി.എം പ്രവർത്തകർ തിരിച്ചറിയുകയും ഇയാളെ പൊലീസ് പിടികൂടുകയും ചെയ്തിരുന്നു.\nഇന്നലെ റൂറൽ എസ്‌പി, നെടുമങ്ങാട് ഡിവൈഎസ്‌പി എന്നിവരുടെ മധ്യസ്ഥതിയിൽ സമാധാന ചർച്ചകൾ നടത്തിയിരുന്നു. ഇന്ന് കാട്ടാക്കട ഏര്യാ സമ്മേളനത്തിന്റെ പൊതുസമ്മേളനവും ബഹുജന മാർച്ചും സംഘടിപ്പിക്കുന്നുണ്ട്. കനത്ത സുരക്ഷയാണ് ഒരുക്കിയിരിക്കുന്നത്. അനിഷ്ട സംഭവങ്ങളുണ്ടാകാതിരിക്കാനുള്ള മുൻകരുതലിലാണ് പൊലീസ്. എന്തായാലും തങ്ങളുടെ പ്രവർത്തകരെ അക്രമിച്ചവരെ നിയമത്തിന് മുന്നിൽ കൊണ്ട് വരിക തന്നെയാണ് ലക്ഷ്യമെന്ന് സി.പി.എം ജില്ലാ നേതൃത്വം മറുനാടൻ മലയാളിയോട് പറഞ്ഞു.


Breast-cancer-test | സ്വന്തം സ്തനങ്ങൾ വിവസ്ത്രയായി കണ്ണാടിക്ക് മുന്നിലോ, അല്ലെങ്കിൽ കുളിക്കുമ്പോഴോ പരിശോധിക്കുക; മാസത്തിൽ ഒന്നോ അല്ലെങ്കിൽ6മാസം കൂടുമ്പോഴെങ്കിലും സ്വയം പരിശോധിക്കുക: ബ്രെസ്റ്റ് കാൻസറിനെ തിരിച്ചറിയുക-ഡോ. ഷിനു ശ്യാമളൻ എഴുതുന്നു - MarunadanMalayali.com\nNovember 13, 2018 | 12:22 PM IST | Permalink\nകണ്ണാടിക്ക് മുന്നിൽ വിവസ്ത്രയായി നിന്നു കൊണ്ട് സ്തനങ്ങൾ നിങ്ങൾ സ്വയം പരിശോധിക്കാറുണ്ടോ? ഉണ്ട് എന്നാണ് ഉത്തരമെങ്കിൽ വളരെ നല്ലത്. ഇല്ല എന്നാണ് ഉത്തരമെങ്കിൽ ഇനി വൈകിക്കണ്ട. ആർത്തവത്തിന് പത്തു ദിവസങ്ങൾക്ക് ശേഷം കണ്ണാടിക്ക് മുന്നിൽ വിവസ്ത്രയായി നിൽക്കുക. പുറമെ കാഴ്‌ച്ചയിൽ എന്തെങ്കിലും മാറ്റമുണ്ടോ സ്തനങ്ങൾക്ക് എന്ന് നോക്കുക. തൊലിക്ക് നിറ വ്യത്യാസമോ, മുല കണ്ണുകൾ ഉള്ളിലേയ്ക്ക് വലിഞ്ഞിരിക്കുകയോ, മുലക്കണ്ണുകളിൽ നിന്ന് എന്തെങ്കിലും ദ്രാവകം ഒലിക്കുന്നുണ്ടോ എന്നൊക്കെ നോക്കുക.\nമുലക്കണ്ണുകൾ ഞെക്കി അവയിൽ നിന്നും എന്തെങ്കിലും ദ്രാവകം വരുന്നുണ്ടോ എന്നു നോക്കുക. ശേഷം ഇടത്തെ കൈ തലയുടെ പിറകിൽ വെക്കുക. വലത്തെ കൈകൊണ്ട് ഇടത്തെ സ്തനത്തിൽ തൊട്ടു നോക്കുക. ഉള്ളം കൈയുടെ പരന്ന ഭാഗം ഉപയോഗിക്കുക. ഇടത്തെ സ്തനത്തിലും, ഇടത്തെ കക്ഷത്തിലും പരിശോധിക്കുക. തൊട്ടു നോക്കുമ്പോൾ എന്തെങ്കിലും തടിപ്പോ കട്ടിയോ തോന്നുന്നെങ്കിൽ അത് എവിടെയാണെന്ന് ശ്രദ്ധിക്കുക.\nമുലയൂട്ടുന്ന അമ്മയെന്നു ബോധ്യപ്പെടുത്താൻ ജർമൻ വിമാനത്താവള അധികൃതർക്കു മുന്നിൽ മുല പിഴിഞ്ഞു കാട്ടേണ്ട ദുരവസ്ഥ നേരിട്ട് ഇന്ത്യൻ വംശജ; മേൽവസ്ത്രം അഴിച്ചുമാറ്റി നടത്തിയ പരിശോധന യുവതി മാദ്ധ്യമങ്ങളോടു വിവരിച്ചത് പൊട്ടിക്കരഞ്ഞുകൊണ്ട്\nഫൊക്കാനാ വിമൻസ് ഫോറം ബ്രെസ്റ്റ് കാൻസർ വാക്കിൽ സംബന്ധിച്ചു\nഅതിന് ശേഷം ഇടത്തെ മാറിൽ ചെയ്തത് പോലെ തന്നെ ഇടത്തെ കൈ കൊണ്ട് വലത്തെ മാറിലും കക്ഷത്തിലും പരിശോധിക്കുക. വലത്തെ സ്തനം പരിശോധിക്കുമ്പോൾ വലത്തെ കൈ തലയുടെ പിറകിൽ വെക്കുക. താഴെ ചിത്രത്തിൽ കൈ വെച്ചത് ശ്രദ്ധിക്കുക. അതുപോലെ കൈകൾ വെക്കുക. സ്ത്രീകളിൽ സ്തനങ്ങളിലെ ക്യാൻസർ ഇന്ന് ധാരാളമായി കണ്ടു വരുന്നു. ലോകത്ത് സ്ത്രീകളിൽ ഏറ്റവുമധികം കണ്ടുവരുന്ന ക്യാൻസറും സ്തനങ്ങളുടെ ക്യാൻസറാണ്. ഏതു ക്യാൻസറിനെ പോലെ തന്നെ നേരത്തെ കണ്ടെത്തുവാൻ സാധിച്ചാൽ വളരെ നല്ലതാണ്.\nസ്വന്തം സ്തനങ്ങൾ വിവസ്ത്രയായി കണ്ണാടിക്ക് മുന്നിലോ, അല്ലെങ്കിൽ കുളിക്കുമ്പോഴോ പരിശോധിക്കുക. മാസത്തിൽ ഒന്നോ അല്ലെങ്കിൽ6മാസം കൂടുമ്പോഴെങ്കിലും സ്വയം പരിശോധിക്കുക. ആർത്തവത്തിന് 10 ദിവസങ്ങൾക്ക് ശേഷം ചെയ്യുക. ആർത്തവം നിന്ന സ്ത്രീകൾക്ക് മാസത്തിൽ എപ്പോൾ വേണമെങ്കിലും സ്തനങ്ങൾ പരിശോധിക്കാം.


സണ്‍സ്‌പോട്ടില് നിന്ന് ചര്‍മ്മത്തിന് ഇന്‍സ്റ്റന്റ് പരിഹാരം | Easy Ways To Get Rid Of Sun Spot On Face With Natural Remedies In Malayalam - Malayalam BoldSky\n19 min ago വിദേശ യാത്രാ യോഗം ജാതകത്തിലുണ്ടോ; ഈ ഗ്രഹസ്ഥാനം പറയും\nസൂര്യപ്രകാശം വിറ്റാമിന് ഡിയുടെ കലവറയാണ് എന്ന് നമുക്കറിയാം. എന്നാല് വിറ്റാമിന് ഡി എന്ന് മാത്രമല്ല സൂര്യ പ്രകാശത്തെ കണക്കാക്കേണ്ടത്, സൂര്യപ്രകാശം കൂടുതല് കൊള്ളുന്നത് ചര്‍മ്മത്തില് സണ്‍സ്‌പോട്ട് ഉണ്ടാക്കുന്നതിന് കാരണമാകുന്നുണ്ട്. ഇത് ചര്‍മ്മത്തെ കൂടുതല് ക്ഷീണിപ്പിക്കുകയും ചര്‍മ്മത്തിന്റെ സ്വാഭാവിക നിറത്തെ മങ്ങിയതാക്കുകയും ചെയ്യുന്നു. വെളുപ്പും നിറവും അല്ല ഇന്ന് ആളുകള് തിരയുന്നത് നമ്മുടെ ചര്‍മ്മത്തിന്റെ ഉള്ള സ്വാഭാവികത നിലനിര്‍ത്തുന്നതിനും അഴുക്കും പാടുകളും പൊടിയും കളയുന്നതിനും ഉള്ള വഴികളാണ്. അതുകൊണ്ട് തന്നെ സൂര്യപ്രകാശത്തില് ഇറങ്ങുന്ന സമയത്ത് അല്‍പം ശ്രദ്ധ ചര്‍മ്മത്തിന് നല്‍കാവുന്നതാണ്. സണ്‍സ്‌ക്രീന് ഉപയോഗിക്കുന്നതിലൂടെ തന്നെ നല്ലൊരു ശതമാനം പ്രശ്‌നത്തെ നമുക്ക് ഇല്ലാതാക്കാന് സാധിക്കുന്നുണ്ട്. അകാല വാര്‍ദ്ധക്യം, ഹൈപ്പര് പിഗ്മെന്റേഷന്, സ്‌കിന് ക്യാന്‍സര് തുടങ്ങിയവയെ എല്ലാ പ്രതിരോധിക്കുന്നതിന് നമുക്ക് സണ്‍സ്‌ക്രീന് ഉപയോഗിക്കാം.\nഎന്നാല് ചര്‍മ്മത്തിന്റെ ശോഭക്ക് മങ്ങലേല്‍പ്പിക്കുന്ന സണ്‍സ്‌പോട്ടിനെ എങ്ങനെ ഇല്ലാതാക്കാം എന്ന് നമുക്ക് നോക്കാം. പലരും നിസ്സാരമാക്കി വിടുന്ന ഈ പ്രശ്‌നത്തെ നമുക്ക് ചില പ്രകൃതിദത്ത വഴികളിലൂടെ തന്നെ പരിഹരിക്കാവുന്നതാണ്. വേനല്‍ക്കാലത്ത് ചര്‍മ്മത്തിന്റെ കാര്യത്തില് ഒരു തരത്തിലും അശ്രദ്ധ കാണിക്കരുത് എന്നതാണ് ശ്രദ്ധിക്കേണ്ട കാര്യം. എങ്ങനെ സണ്‍സ്‌പോട്ടിനെ നമുക്ക് ഇല്ലാതാക്കാം എന്ന് ഈ ലേഖനത്തില് നിന്ന് വായിക്കാം.\nചെറുനാരങ്ങ സണ് സ്‌പോട്ടിനെ ഇല്ലാതാക്കുന്ന കാര്യത്തില് മുന്നിലാണ്. കാരണം ഇതിലുള്ള സിട്രിക് ആസിഡ് ബ്ലീച്ചിംങ് എജന്റ് ആയത് കൊണ്ട് തന്നെ ചര്‍മ്മത്തിന്റെ കാര്യത്തില് ടെന്‍ഷന് വേണ്ട. നാരങ്ങ നീര് ഒരു കഷ്ണം പഞ്ഞിയിലേക്ക് ആക്കി പഞ്ഞി ചെറുതായി വെള്ളത്തില് മുക്കി ഇത് ചര്‍മ്മത്തില് വെക്കുക. ആഴ്ചയില് മൂന്ന് നാല് തവണ ഇത്തരത്തില് ചെയ്താല് സണ് സ്‌പോട്ട് മാഞ്ഞു പോവും.\nനാരങ്ങ പോലെ തന്നെ പപ്പായയും ഈ പ്രശ്‌നങ്ങള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ്. ഇതിലുള്ള എന്‍സൈമുകള് നമ്മുടെ ആരോഗ്യത്തിനും ചര്‍മ്മത്തിന്റെ ആരോഗ്യത്തിനും മികച്ചതാണ്. അല്‍പപം നല്ലതുപോലെ പഴുത്ത പപ്പായ എടുത്ത് അത് പേസ്റ്റ് രൂപത്തിലാക്കി ഇത് ചര്‍മ്മത്തില് പുരട്ടാവുന്നതാണ്. ഇത് 20 മിനിറ്റിന് ശേഷം കഴുകിക്കളയാം. എല്ലാ ദിവസവും രാവിലേയും വൈകിട്ടും ഉപയോഗിക്കാം. ഗുണം നിശ്ചയം.\nസൗന്ദര്യ സംരക്ഷണത്തിന് തണ്ണിമത്തനോ എന്നൊരു ചോദ്യം നിങ്ങളില് നിന്ന് ഉണ്ടായേക്കാം. എന്നാല് ഇതിലുള്ള ഗുണങ്ങള് നിങ്ങള് കരുതുന്നതിലും അപ്പുറമാണ്. ഇത് നല്ലതുപോലെ അടിച്ച് പേസ്റ്റ് രൂപത്തിലാക്കി ഫ്രിഡ്ജില് വെച്ച് തണുപ്പിച്ച് മുഖത്ത് നല്ലതുപോലെ തേച്ച് പിടിപ്പിക്കുക. ഇത് 20 മിനിറ്റ് ശേഷം കഴുകിക്കളയാവുന്നതാണ്. ചര്‍മ്മത്തിലുള്ള മാറ്റങ്ങള് പലപ്പോഴും നിങ്ങള് ആഗ്രഹിക്കുന്നതിനേക്കാള് ഇരട്ടിയായിരിക്കും എന്നുള്ളതാണ് സത്യം. ദിനവും ഉപയോഗിച്ചാലും യാതൊരു വിധത്തിലുള്ള പാര്‍ശ്വഫലങ്ങളും ഇല്ല.\nഉള്ളി കൊണ്ടും സണ്‍സ്‌പോട്ട് എന്ന പ്രശ്‌നത്തെ നമുക്ക് ഇല്ലാതാക്കാം. അതിന് വേണ്ടി ഉള്ള നീര് എടുത്ത് അത് തേനില് മിക്‌സ് ചെയ്യുക. ഇത് ഒന്ന് ഫ്രിഡ്ജില് വെച്ച് തണുപ്പിച്ച ശേഷം മുഖത്ത് നല്ലതുപോലെ തേച്ച് പിടിപ്പിക്കുക. ആഴ്ചയില് രണ്ട് തവണ ഇത്തരത്തില് ചെയ്താല് സണ്‍സ്‌പോട്ട് എല്ലാം മാഞ്ഞ് പോവും.\nചര്‍മ്മസംരക്ഷണത്തിന്റെ കാര്യത്തില് തക്കാളിയുടെ കാര്യം പറയാതെ വയ്യ. ഇത് ഏത് ചര്‍മ്മപ്രശ്‌നത്തിനും അനുയോജ്യമാണ് എന്നതാണ് സത്യം. തക്കാളി ജ്യൂസ് ആക്കി അതിലേക്ക് ഒരു കഷ്ണം ഐസ് ക്യൂബ് മിക്‌സ് ചെയ്ത്. അത് കൊണ്ട് മുഖത്ത് നല്ലതുപോലെ മസ്സാജ് ചെയ്യുക. ഇത് നിങ്ങളുടെ ചര്‍മ്മത്തില് പല വിധത്തിലുള്ള മാറ്റങ്ങള് കൊണ്ട് വരുന്നു. അതോടൊപ്പം തന്നെ സണ്‍സ്‌പോട്ടിനെ പൂര്‍ണമായും ഇല്ലാതാക്കുകയും ചെയ്യുന്നു.\nസൗന്ദര്യ സംരക്ഷണത്തില് കുക്കുമ്പറിന്റെ പങ്ക് നിസ്സാരമല്ല. ഇത് വരണ്ട ചര്‍മ്മത്തിന് മികച്ച ഗുണങ്ങള് നല്‍കുന്നു. പച്ചക്ക് കഴിക്കുന്നതും ശരീരത്തിനും ചര്‍മ്മത്തിനും ഒരുപോലെ ഗുണങ്ങള് നല്‍കുന്നു. ഇതിലുള്ള വിറ്റാമിന് സി തന്നെയാണ് ചര്‍മ്മത്തിന്റെ അസ്വസ്ഥതയെ പരിഹരിക്കുന്നതിന് സഹായിക്കുന്നു. കുക്കുമ്പര് ജ്യൂസ് ആക്കി അതില് ഒരു കോട്ടണ് വെച്ച് അത് മുഖത്ത് മസ്സാജ് ചെയ്യുക. ഇതിലൂടെ ഇല്ലാതാവുന്നത് സണ്‍സ്‌പോട്ട് മാത്രമല്ല അത് ചര്‍മ്മത്തിന് നല്ല തിളക്കവും നല്ലൊരു ആസ്ട്രിജന്റ് ആയി പ്രവര്‍ത്തിക്കുകയും ചെയ്യുന്നു.\nചര്‍മ്മസംരക്ഷണത്തിന്റെ കാര്യത്തില് എണ്ണകളില് എപ്പോഴും മികച്ചത് തന്നെയാണ് ബദാം ഓയില്. ഇത് ഉപയോഗിക്കുന്നത് ചര്‍മ്മത്തിന് നല്‍കുന്ന ഗുണങ്ങള് പറഞ്ഞറിയിക്കാനാവാത്തതാണ്. ലിനോലെയിക് ആസിഡുകള്, വിറ്റാമിനുകള് എ, ബി 2, ബി 6, ഡി, ഇ. പ്ലസ് എന്നിവ പോലുള്ള അതിശയകരമായ ഗുണങ്ങള് ബദാം ഓയിലിലുണ്ട്. ചര്‍മ്മത്തില് സണ്‍സ്‌പോട്ട് ഉള്ള സ്ഥലങ്ങളില് ഇത് തേച്ച് നല്ലതുപോലെ മസ്സാജ് ചെയ്യുക. ഇത് ചര്‍മ്മത്തില് പല വിധത്തിലുള്ള അസ്വസ്ഥതകള് വേരോടെ പിഴുത് മാറ്റുന്നതിനും സഹായിക്കുന്നുണ്ട്. ആഴ്ചയില് അഞ്ച് ദിവസം വരെ ഇത് ഉപയോഗിക്കാം.\nവിറ്റാമിന് ഇ പൊട്ടിച്ച് മുഖത്ത് തേക്കുന്നത് പല ചര്‍മ്മപ്രശ്‌നങ്ങളേയും ഇല്ലാതാക്കുന്നതിന് സഹായിക്കുന്നുണ്ട്. അത്ഭുതകരമായ മാറ്റമാണ് ഇത് ചര്‍മ്മത്തിന് നല്‍കുന്നത്. ഇത് മുഖത്ത് തേച്ച് പിടിപ്പിച്ച് രാവിലെ കഴുകിക്കളയുക. ചര്‍മ്മത്തിലെ കറയും സണ്‍സ്‌പോട്ട് പോലുള്ള പാടുകളും എല്ലാം ഇല്ലാതാക്കുന്ന കാര്യത്തില് മികച്ചത് തന്നെയാണ് വിറ്റാമിന് ഇ എന്ന കാര്യത്തില് സംശയം വേണ്ട. മാത്രമല്ല പാര്‍ശ്വഫലങ്ങള് ഒന്നും തന്നെ ഇല്ല.\nതൈര് ചര്‍മ്മസംരക്ഷണത്തിലെ ഒഴിച്ച് കൂടാനാവാത്ത ഒന്നാണ്. ചര്‍മ്മത്തിലുണ്ടാവുന്ന അസ്വസ്ഥതകള്‍ക്കെല്ലാം കൂടിയുള്ള ഒറ്റമൂലിയാണ് പലപ്പോഴും തൈര്. അതുകൊണ്ട് തന്നെ സംശയിക്കാതെ നമുക്ക് തൈര് ഉപയോഗിക്കാവുന്നതാണ് സണ്‍സ്‌പോട്ടിനെ പ്രതിരോധിക്കാന്. സൂര്യാഘാതം ദേഹത്ത് എവിടെയായാലും ആ ഭാഗത്തെല്ലാം നമുക്ക് തൈര് ഉപയോഗിക്കാവുന്നതാണ്. ഇത് ചര്‍മ്മത്തിലുണ്ടാവുന്ന അസ്വസ്ഥതകളെ എല്ലാം പ്രതിരോധിക്കുന്നു.\nRead more about: skin care natural remedies ചര്‍മ്മസംരക്ഷണം\nEasy Ways To Get Rid Of Sun Spot On Face With Natural Remedies In Malayalam\nHere in this article we are sharing some easy ways to get rid of sun spot on face with natural remedies in malayalam. Takealook.


യഥാര്‍ത്ഥ യോഗ്യത[Story] - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » കഥകള് » യഥാര്‍ത്ഥ യോഗ്യത[Story]\nചന്ദ്രദത്തന് രാജാവിന് സമര്‍ത്ഥനായ ഒരു മന്ത്രിയെ വേണം! അതിനായി തകര്‍പ്പന് മത്സരങ്ങളും പരീക്ഷകളുമൊക്കെ നടക്കുകയാണ്. എല്ലാത്തിനും ചുക്കാന് പിടിക്കുന്നത് രാജഗുരുവായ\nഒടുവില് മത്സരങ്ങളുടെ അവസാനഘട്ടമെത്തി. മിടുമിടുക്കന്മാരായ\nമൂന്നു യുവാക്കളാണ് ഇനി ബാക്കിയുള്ളത്- രാമദാസന്, ശിവാനന്ദന്, നന്ദ\nആ മൂന്നുപേരില് ഒരാളെ കണ്ടെത്താന് എന്തു പരീക്ഷയാകും രാജഗുരു ഒരുക്കുക? എല്ലാവര്‍ക്കും അതറിയാനുള്ള ആകാംക്ഷയായി.\nവളരെ വിചിത്രമായ ഒരു കാര്യമാണ് ഇത്തവണ ഗുരു ചെയ്തത്. മൂന്നു പേരേയും അദ്ദേഹം ഒരു ക്ഷേത്രം നിര്‍മ്മിക്കുന്ന സ്ഥലത്തേക്ക് കൊണ്ടു പോയി. എന്നിട്ട് ക്ഷേത്രം പണിയുന്നവരോടൊപ്പം ജോലി ചെയ്യാന് അവരെ നിയോഗിച്ചു!\nരണ്ടു ദിവസം കഴിഞ്ഞ് രാജാവിനേയും കൂട്ടി രാജഗുരു അവരുടെ അടുത്ത് മടങ്ങി എത്തി.\nരാജഗുരു ആദ്യം രാമദാസന് എന്ന\nയുവാവിന്റെ അടുത്തു ചെന്നു. അവന് കഠിനാധ്വാനം ചെയ്യുന്നത് കുറച്ചു നേരം നോക്കിനിന്നിട്ട് രാജഗുരു ചോദിച്ചു:\n''നീ എന്താണിപ്പോള് ചെയ്തു കൊണ്ടിരിക്കുന്നത്?''\n''ഞാന് കല്ലുകള് അളവൊപ്പിച്ച് വെട്ടിയെടുക്കുകയാണ് ഗുരോ!'', രാമദാസന് പറഞ്ഞു.\nരാജഗുരു രാജാവിനേയും കൊണ്ട് വീണ്ടും മുന്നോട്ടു നടന്നു. കുറച്ചപ്പുറം ശിവാനന്ദനെ കണ്ടപ്പോള് അദ്ദേഹം നിന്നു.\n''നീ എന്താണ് ചെയ്തുകൊണ്ടി\nരിക്കുന്നത്?'', രാജഗുരു അവനോടും ചോദിച്ചു.\n''ഗുരോ, ഞാന് കല്ലുകള് അടുക്കി വയ്ക്കുകയാണ്!'', ശിവാനന്ദന് പറഞ്ഞു.\nഗുരു വീണ്ടും മുന്നോട്ടു നടന്നു.\nഅവിടെയൊരിടത്ത് നന്ദകിശോരനും അതേ പണി ചെയ്തു കൊണ്ടു നില്‍ക്കുകയായിരുന്നു.\n''നീ എന്താണു ചെയ്യുന്നത്?'', ഗുരു ചോദ്യം ആവര്‍ത്തിച്ചു.\n''ഞാന് ക്ഷേത്രം പണിയുകയാണ് ഗുരോ!'', നന്ദകിശോരന് പറഞ്ഞു.\nഗുരുവിന്റെ മുഖം വിടര്‍ന്നു. അദ്ദേഹം രാജാവിനോടു പറഞ്ഞു:\n''മഹാരാജന്, ഇതാ ഈ നന്ദകിശോരന് തന്നെയാണ് അടുത്ത മന്ത്രിയാകാന് യോഗ്യന്. ഇവര് മൂന്നുപേരും പറഞ്ഞ ഉത്തരങ്ങള് ശരി തന്നെ. എന്നാല് ഒരു യഥാര്‍ത്ഥ മന്ത്രിയുടെ ഉത്തരം കിട്ടിയത് നന്ദകിശോരനില് നിന്നാണ്. നമ്മള് എന്തു ചെയ്യുന്നതിനും മൂല്യമുണ്ടാകുന്നത്, അത് എന്തിനു വേണ്ടി ചെയ്യുന്നു എന്ന് നമുക്ക് പൂര്‍ണബോധ്യമുണ്ടാകുമ്പോഴാണ്. ആ കഴിവ് എനിക്കു കാണാന് കഴിഞ്ഞത് നന്ദകിശോരനില് മാത്രമാണ്. അതു കൊണ്ട് നമ്മുടെ രാജ്യത്തിന്റെ അടുത്ത മന്ത്രിയാകുവാന് നന്ദകിശോരന് തന്നെയാണ് യോഗ്യന്!''\nവൈകാതെ നന്ദകിശോരനെ ചന്ദ്രദത്തന് രാജാവ് അടുത്ത മന്ത്രിയായി തിരഞ്ഞെടുത്തു.\n0 Comments for "യഥാര്‍ത്ഥ യോഗ്യത[Story]"


പൗരത്വ നിയമ ഭേദഗതിക്കെതിരായ പ്രതിഷേധത്തില് ഇന്നും വന് പങ്കാളിത്തം\nഎല്.ഡി.എഫ് എറണാകുളം മറൈന് ഡ്രൈവില് ഭരണഘടനാ സംരക്ഷണ സംഗമം സംഘടിപ്പിച്ചു. പാലക്കാട്, മലപ്പുറം ജില്ലകളുടെ വിവിധ ഭാഗങ്ങളിലും പ്രതിഷേധ പ്രകടനങ്ങള് നടന്നു.\n10 Jan, 2020 at 04:11 PM\nപൗരത്വ നിയമ ഭേദഗതിക്കെതിരെ സംസ്ഥാനത്ത് പ്രതിഷേധം തുടരുന്നു. എല്.ഡി.എഫ് എറണാകുളം മറൈന് ഡ്രൈവില് ഭരണഘടനാ സംരക്ഷണ സംഗമം സംഘടിപ്പിച്ചു. പാലക്കാട്, മലപ്പുറം ജില്ലകളുടെ വിവിധ ഭാഗങ്ങളിലും പ്രതിഷേധ പ്രകടനങ്ങള് നടന്നു.\nകൊച്ചി മറൈന് ഡ്രൈവില് സംഘടിപ്പിച്ച എല്.ഡി.എഫിന്റെ ഭരണഘടനാ സംരക്ഷണ സംഗമത്തില് ആയിരങ്ങളാണ് പങ്കെടുത്തത്. എല്.ഡി.എഫ് ഘടകകക്ഷി നേതാക്കളും വിവിധ മുസ്‍ലിം സംഘടനാ നേതാക്കളും സംഗമത്തില് പങ്കെടുത്തു.\nഎറണാകുളം എം.പി. ഹൈബി ഈഡൻ നയിക്കുന്ന ലോങ് മാർച്ച് കലൂർ ടൗൺ ഹാൾ പരിസരത്ത് നിന്നാണ് ആരംഭിച്ചത്. മാർച്ച് ജസ്റ്റിസ് കെമാൽ പാഷ ഫ്ലാഗ് ഓഫ് ചെയ്തു. മാർച്ച് രാത്രി എട്ട് മണിയോടെ ഫോർട്ട് കൊച്ചിയിൽ സമാപിക്കും.\nപൌരത്വ നിയമ ഭേദഗതിക്കെതിരെ പാലക്കാട് നഗരത്തില് ബഹുജന റാലി നടന്നു. മേപറമ്പില് നിന്നും തുടങ്ങിയ റാലി ചെറിയ കോട്ടമൈതാനത്ത് സമാപിച്ചു. വല്ലപ്പുഴ മേഖല മഹല്ല് കോഡിനേഷന് കമ്മറ്റി നടത്തിയ മാര്‍ച്ചിലും നിരവധി പേര് പങ്കെടുത്തു.\nമലപ്പുറം ജില്ലയുടെ വിവിധ ഭാഗങ്ങളിലും പ്രതിഷേധങ്ങള് നടന്നു. യൂത്ത് ലീഗ് മലപ്പുറം മണ്ഡലം കമ്മറ്റി ദേശരക്ഷാ മാര്‍ച്ച് നടത്തി. മലപ്പുറം പട്ടണത്തില് നടത്തിയ റാലിയില് നിരവധി പേരാണ് പങ്കെടുത്തത്. പി.വി അന്‍വര് എം.എല്.എയുടെ നേതൃത്വത്തില് നിലമ്പൂര് പട്ടണത്തില് കൂറ്റന് റാലി നടന്നു.


സഹപാഠിയുടെ പേനകൊണ്ട് പരിക്കേറ്റ നാലരവയസ്സുകാരന്റെ കാഴ്ച ശക്തി തകരാറിൽ; ടീച്ചർക്ക് സസ്പെന്‍ഷൻ | Four-year-old boy with eye injury likely to lose sight vks mm – News18 Malayalam\nരണ്ടര മണിക്കൂര് കഴിഞ്ഞാണ് കുഞ്ഞിന് പരിക്കേറ്റ കാര്യം സ്കൂൾ അധികൃതർ വിളിച്ചറിയിച്ചതെന്ന് കുട്ടിയുടെ അമ്മ ആരോപിക്കുന്നു. ടീച്ചറെ സസ്‌പെൻഡ് ചെയ്തു\nചികിത്സയിൽ കഴിയുന്ന കുട്ടി\nLast Updated : December 11, 2019, 12:05 IST\nകോഴിക്കോട്: സഹപാഠിയുടെ പേനകൊണ്ട് പരിക്കേറ്റ നാലരവയസ്സുകാരന് ശസ്ത്രക്രിയ കഴിഞ്ഞെങ്കിലും കാഴ്ച്ച ശക്തി തിരിച്ചുകിട്ടുന്ന കാര്യത്തില് ഉറപ്പില്ലെന്ന് കോഴിക്കോട് കോംട്രസ്റ്റ് ആശുപത്രി അധികൃതര് ബന്ധുക്കളെ അറിയിച്ചു.\nതിങ്കാളാഴ്ച്ച ഉച്ചയ്ക്കാണ് താമരശ്ശേരി മണല്‍വയല് എ.കെ.ടി.എം. സ്‌കൂളിലെ എല്.കെ.ജി. വിദ്യാര്‍ഥിയ്ക്ക് കണ്ണിന് പരിക്കേറ്റത്. രണ്ടര മണിക്കൂര് കഴിഞ്ഞാണ് കുഞ്ഞിന് പരിക്കേറ്റ കാര്യം സ്കൂൾ അധികൃതർ വിളിച്ചറിയിച്ചതെന്ന് നാലരവയസ്സുകാരന്റെ ഉമ്മ ലൈല പറഞ്ഞു. ആശുപത്രിയിലേക്ക് കൊണ്ടുപോകാനോ തങ്ങളുടെ കൂടെ വരാനോ സ്കൂൾ അധികൃതർ തയ്യാറായില്ലെന്നും ലൈല ആരോപിച്ചു.\nസംഭവത്തെത്തുടര്‍ന്ന് സ്‌കൂളിലെ അധ്യാപികയായ ബിജിയെ സസ്‌പെന്‍ഡ് ചെയ്തു. മണല്‍വയല് എ.കെ.ടി.എം. സ്‌കൂളിലെത്തിയ കുഞ്ഞിന്റെ ഉമ്മ ലൈല മൂന്നുമണിയോടെ താമരശ്ശേരിയിലെ സ്വകാര്യ ആശുപത്രിയിലെത്തിച്ചു. കണ്ണിന് ഗുരുതര പരിക്കേറ്റതിനാല് കോംട്രസ്റ്റ് ആശുപത്രിയിലേക്ക് അപ്പോള് തന്നെ മാറ്റുകയായിരുന്നു. ഇനിയും ശസ്ത്രക്രിയ വേണ്ടിവരുമെന്നാണ് ആശുപത്രി വൃത്തങ്ങള് പറയുന്നത്.\nകുഞ്ഞിന് കണ്ണിന് പരിക്കേറ്റ കാര്യം വൈകിയാണ് അറിഞ്ഞതെന്നാണ് സ്കൂൾ അധികൃതരുടെ പ്രതികരണം. നാലുവയസ്സുകാരന്റെ ക്ലാസ് ടീച്ചര് മാത്രമാണ് അറിഞ്ഞതെന്നും അവര് യഥാസമയം രക്ഷിതാക്കളെ അറിയിച്ചെന്നുമാണ് സ്കൂൾ അധികൃതർ പറയുന്നത്. മനുഷ്യാവകാശ പ്രവർത്തകൻ നൗഷാദ് തെക്കയില് നല്‍കിയ പരാതിയുടെ അടിസ്ഥാനത്തില് ബാലവകാശ കമ്മീഷന് കേസെടുത്തു.\nFirst published: December 11, 2019, 11:56 IST\nkerala schoolschoolschool students


ചെെനാ അതിർത്തിയിൽ വച്ച് മേജറായിരുന്ന ഭര്‍ത്താവ് കൊല്ലപ്പെട്ടതിനു പിന്നാലെ സൈന്യത്തില് ചേരാന് തീരുമാനമെടുത്ത് ഗൗരി; പരീക്ഷകളിൽ ഒന്നാമതായി ഇനി പരിശീലനത്തിലേക്ക് - ഇ വാർത്ത | evartha\nചെെനാ അതിർത്തിയിൽ വച്ച് മേജറായിരുന്ന ഭര്‍ത്താവ് കൊല്ലപ്പെട്ടതിനു പിന്നാലെ സൈന്യത്തില് ചേരാന് തീരുമാനമെടുത്ത് ഗൗരി; പരീക്ഷകളിൽ ഒന്നാമതായി ഇനി പരിശീലനത്തിലേക്ക്\nമേജറായിരുന്ന ഭര്‍ത്താവിന്റെ മരണശേഷം സൈന്യത്തില് ചേരാന് തീരുമാനമെടുത്ത് ഗൗരി പ്രസാദ് മഹാദി. എസ്.എസ്.ബി. പരീക്ഷയില് മികച്ചവിജയം നേടി സൈനിക പ്രവേശനത്തിനൊരുങ്ങുനളന ഗൗരിയെ രാജ്യം മുഴുവന് സല്യൂട്ട് ചെയ്യുകയാണ്.\nരണ്ടുവര്‍ഷം മുമ്പ് ഇന്ത്യ-ചൈന അതിര്‍ത്തിയിലുണ്ടായ തീപ്പിടിത്തത്തിലാണ് ഗൗരിയുടെ ഭര്‍ത്താവ് മേജര് പ്രസാദ് ഗണേഷ് മരണപ്പെട്ടത്. രണ്ടുവർഷത്തിനിപ്പുറം തൻ്റെ ഉറച്ച തീരുമാനം നടപ്പാക്കിക്കൊണ്ട് രാജ്യത്തിന്റെ മുഴുവന് പ്രശംസപിടിച്ചുപറ്റി വാര്‍ത്തകളിലിടം നേടിയിരിക്കുകയാണ് ഗൗരി.\nഅഭിഭാഷകയും കമ്പനി സെക്രട്ടറിയുമായിരുന്ന ഗൗരി ഭര്‍ത്താവിന്റെ അപ്രതീക്ഷിത വിയോഗത്തെ തുടര്‍ന്നാണ് ആ തീരുമാനമെടുക്കുന്നത്. മേജര് പ്രസാദ് ഗണേഷ് മരണപ്പെടുമ്പോള് മുംബൈയില് ജോലിചെയ്യുകയായിരുന്നു ഗൗരി. തന്നെക്കാള് രാജ്യത്തെയും സൈന്യത്തെയും സ്‌നേഹിച്ച ഭര്‍ത്താവിന് തനിക്ക് നല്‍കാവുന്ന ഏറ്റവും വലിയ സ്മരണാഞ്ജലി അതുതന്നെയാകുമെന്ന് അവര്‍ക്ക് തീര്‍ച്ചയായിരുന്നു.\nഭര്‍ത്താവിന്റെ മരണത്തിന് പിന്നാലെ സൈന്യത്തില് ചേരാന് തീരുമാനിച്ച ഗൗരി ഇപ്പോള് തന്റെ ആഗ്രഹത്തിന്റെ ആദ്യപടി പൂര്‍ത്തികരിച്ചിരിക്കുകയാണ്. എസ്എസ്ബി പരീക്ഷയില് മികച്ച ജയം നേടിയാണ് ഗൗരി സൈനികപ്രവേശനത്തിനൊരുങ്ങുന്നത്. ആദ്യശ്രമത്തില് പരാജയപ്പെട്ടെങ്കിലും രണ്ടാംതവണ പരീക്ഷയില് മികച്ച വിജയംനേടി. വിധവകളുടെ വിഭാഗത്തിലാണ് പരീക്ഷ എഴുതിയതെങ്കിലും 16 പരീക്ഷാര്‍ഥികളില് ഒന്നാമതായി വിജയിക്കുകയായിരുന്നു.\nസൈന്യത്തിന്റെ ഓഫീസേഴ്‌സ് ട്രെയിനിങ് അക്കാദമിയില് 49 ആഴ്ചകള് നീണ്ടുനില്‍ക്കുന്ന പരിശീലനം പൂര്‍ത്തിയാക്കിയാല് സൈന്യത്തില് ലെഫ്റ്റനന്റ് റാങ്കോടെയാകും ഗൗരിയുടെ നിയമനം. `’ഞാന് എപ്പോഴും സന്തോഷത്തോടെ ചിരിച്ചുകൊണ്ടിരിക്കണമെന്നായിരുന്നു അദ്ദേഹത്തിന്റെ ആഗ്രഹം. അദ്ദേഹത്തിന്റെ മരണശേഷം സൈന്യത്തില് ചേരാന് ഞാന് തീരുമാനിച്ചു. ഞാന് അദ്ദേഹത്തിന്റെ യൂണിഫോം ധരിക്കും, എന്റെയും അദ്ദേഹത്തിന്റെയും യൂണിഫോം. ഇനിയിത് ഞങ്ങളുടെ യൂണിഫോമാണെന്നും ഗൗരി വ്യക്തമാക്കി.\nTopics: china india Major


യഥാർത്ഥ നാമം പി.സി. കുട്ടികൃഷ്ണൻ. 1915 ജൂൺ 8 ന് പൊന്നാനിയിൽ ജനനം . പിതാവ് : കാരംകുന്നത്ത് വാഴപ്പള്ളി കരുണാകരൻ മേനോൻ . മാതാവ് : പരുത്തുള്ളി ചാലപ്പുറത് പാറുക്കുട്ടിയമ്മ. ആകാശവാണിയിൽ പ്രൊഡ്യൂസർ ആയിരുന്നു. കേന്ദ്ര - കേരള സാഹിത്യ അക്കാദമി അവാർഡുകൾ ലഭിച്ചു . കൃതികൾ : ഉമ്മാച്ചു , മിണ്ടാപ്പെണ്ണ് , അണിയറ, സുന്ദരികളും സുന്ദരന്മാരും, കുഞ്ഞമ്മയും കൂട്ടുകാരും ,അണിയറ, അണിയറ, അമ്മിണി , ചുഴിക്കു് മുൻപേ ചുഴി, (നോവൽ) , തുറന്നിട്ട ജാലകം, താമരത്തൊപ്പി , നീർച്ചാലുകൾ , ഗോപാലൻ നായരുടെ താടി (കഥകൾ ) . പിറന്നാൾ( കവിതാസമാഹാരം ).നീലക്കുയിൽ, രാരിച്ചൻ എന്ന പൗരൻ , ഉമ്മാച്ചു , മിണ്ടാപ്പെണ്ണ് , അണിയറ തുടങ്ങി തിരക്കഥകൾ പ്രബന്ധങ്ങൾ , നാടകങ്ങൾ എന്നിങ്ങനെ 32 കൃതികൾ


protected Water resources helps locals in payyur | കണ്ടുപഠിക്കാം ഈ നന്മ: ജലസ്രോതസ് വീണ്ടെടുത്ത് കുന്നംകുളത്തെ പയ്യൂര് ഗ്രാമം: തോട് ആഴംകൂട്ടി ഭൂവസ്ത്രമണിഞ്ഞപ്പോള് പയ്യൂര് ഗ്രാമത്തില് ജലസമൃദ്ധി - Malayalam Oneindia\nUpdated: Sat, Nov 24, 2018, 17:16 [IST]\nതൃശൂര്: കുന്നംകുളം ചൂണ്ടല് പഞ്ചായത്തിലെ പയ്യൂര് കാക്കാന്‍തോട് ഭൂവസ്ത്രമണിഞ്ഞപ്പോള് പയ്യൂര് ഗ്രാമത്തില് ജലസമൃദ്ധി. ഒരുകാലത്ത് ഗ്രാമീണ ജനതയുടെ കുടിവെള്ള സ്രോതസായിരുന്ന ഈ തോട് ഏക്കര് കണക്കിന് പയ്യൂര് പാടത്തെ നെല്‍ക്കൃഷിക്ക് സഹായകരവുമായിരുന്നു. തോടിനെ നാശത്തില്‍നിന്ന് സംരക്ഷിക്കാന് കഴിഞ്ഞത് ഒരുനാടിന് അനുഗ്രഹമായി.\nചൂണ്ടല് പഞ്ചായത്ത് തൊഴിലുറപ്പ് തൊഴിലാളികളാണ് കാക്കാന്‍തോട്ടില് ഭൂവസ്ത്രം വിരിക്കുന്ന ജോലികള് ആരംഭിച്ചത്. കുന്നംകുളം നഗരസഭയില് കാണിപ്പയ്യൂരില് നിന്നാരംഭിച്ച് ചൂണ്ടല്, കണ്ടാണശേരി, മുല്ലശേരി, എളവള്ളി പഞ്ചായത്തുകളിലൂടെ കിലോമീറ്ററുകള് ഒഴുകി ഏനാമ്മാവ് ബണ്ടില് ചേരുന്നതാണ് തോട്. ഓരോ പഞ്ചായത്തുകളിലും ഓരോ പേരുകളിലാണ് ഈ തോട് അറിയപ്പെടുക.\nചൊവ്വന്നൂര് ബ്ലോക്ക് പഞ്ചായത്തിനു കീഴിലെ ചൂണ്ടല് പഞ്ചായത്തിലെ പയ്യൂര് പാടത്തെ കര്‍ഷകര്‍ക്ക് നെല്‍ക്കൃഷിക്ക് സഹായകരമായ കാക്കാന്‍തോട് പുനരുദ്ധാരണത്തിന് വാര്‍ഡ് മെമ്പറായ ടി.എ. മുഹമ്മദ് ഷാഫിയാണ് നേതൃപരമായ പങ്കുവഹിച്ചത്. തോട് ആഴംകൂട്ടി ആറു ചെറിയ ചെക്ക് ഡാമുകള് നിര്‍മിക്കാന് ജില്ലാ പഞ്ചായത്ത് മെമ്പര് എം. പത്മനി താല്‍പ്പര്യമെടുത്ത് 20 ലക്ഷം രൂപ ജില്ലാ പഞ്ചായത്തിനെകൊണ്ട് അനുവദിപ്പിച്ചിരുന്നു. ചൂണ്ടല് പഞ്ചായത്തിലൂടെ കടന്നുപോകുന്ന ഒരു കിലോമീറ്റര് തോട് ആഴംകൂട്ടി ചെറിയ ചെക്ക് ഡാമുകള് നിര്‍മിക്കുന്ന ജോലികളില് തോട് ആഴംകൂട്ടിയ ശേഷമാണ് ഇരു ഭാഗങ്ങളിലും കയര്‍ഭൂവസ്ത്രം വിരിച്ച് തോട് സംരക്ഷിക്കണമെന്ന പദ്ധതി രൂപപ്പെട്ടത്. വെള്ളം കാരണം ചെക്ക് ഡാമുകളുടെ നിര്‍മാണം പൂര്‍ത്തീകരിക്കാന് കഴിഞ്ഞിട്ടില്ല.\nകയര് ഭൂവസ്ത്രം വിരിക്കാന് തൊഴിലുറപ്പ് പദ്ധതി പ്രകാരം ചൂണ്ടല് പഞ്ചായത്ത് മൂന്ന് ലക്ഷം രൂപയാണ് ആദ്യഘട്ടത്തില് വകയിരുത്തിയത്. കയര് വാങ്ങുന്ന ചെലവ് സഹിതം ഒന്നാംഘട്ടത്തില് 350 മീറ്റര് ദൂരം 700 തൊഴില് ദിനങ്ങളെടുത്ത് ഭൂവസ്ത്രം വിരിച്ചു. പ്രളയം വന്നു പെട്ടെന്ന് തോട്ടില് വെള്ളം കയറിയതോടെ മൂന്നുലക്ഷം രൂപയുടെ ഒന്നാംഘട്ട പുനരുദ്ധാരണ ജോലികള് പൂര്‍ത്തീകരിക്കാന് കഴിഞ്ഞിട്ടില്ല. മൂന്നുഘട്ടങ്ങളിലൂടെ 10 ലക്ഷം രൂപയുടെ പദ്ധതി പ്രവര്‍ത്തനം ഇനി പൂര്‍ത്തീകരിക്കാനുണ്ടെന്ന് തൊഴിലുറപ്പ് പദ്ധതി ഓഫസീര് രമേശന് പറഞ്ഞു.\nതോട് ആഴംകൂട്ടി ഭൂവസ്ത്രം വിരിച്ചതോടെ തോടിന്റെ ഭിത്തികളില് ചെടികള് വളര്‍ന്ന് ഭിത്തി ബലംവച്ചു. ഇപ്പോള് അഞ്ചടി ആഴത്തില് തോട്ടില് വെള്ളമുണ്ട്. ഇതുമൂലം നെല്‍പ്പാടത്തും ഗ്രാമത്തിലെ വീട്ടുകിണറുകളിലും ജലം സമൃദ്ധിയാണ്. കടുത്ത വേനലില്‍പോലും തോട്ടില് ജലലഭ്യത ഉറപ്പുവരുത്താന് കഴിഞ്ഞിട്ടുണ്ട്.\nക്യാപ്ക്ഷന്/പയ്യൂര് കാക്കാന്‍തോട്ടില് ഭൂവസ്ത്രം വിരിക്കുന്നു.\nഭൂവസ്ത്രം വിരിച്ച തോട്ടിലെ ജലസമൃദ്ധി.\nthrissur water drinking water തൃശൂര് വെള്ളം കുടിവെള്ളം കൃഷി farming\nprotected Water resources helps locals in payyur


അന്താരാഷ്ട്ര ഇന്‍റര്‍നെറ്റ് സേവനം വിച്ഛേദിക്കാനൊരുങ്ങി റഷ്യ\nതത്സമയം ഡെസ്ക്| Updated On: 12 Feb 2019 9:47 AM GMT | Location :\nസാങ്കേതിക വിദ്യ സ്വതന്ത്രമായി ഉപയോഗിക്കുന്നതിനായി നിമയത്തിൽ മാറ്റം കൊണ്ടുവരുന്ന ഉത്തരവ് കഴിഞ്ഞവർഷം പാർമെന്റ് ആവശ്യപ്പെട്ടിരുന്നു. രാജ്യത്തെ ഒറ്റപ്പെടുത്തി ഇന്റർനെറ്റ് വഴിയുള്ള വിദേശ ശക്തികളുടെ ഇടപെടൽ തടയുകയാണ് ഈ നിയമം കൊണ്ട് ലക്ഷ്യം വയ്ക്കുന്നത്.\nമോസ്‌കോ: ദേശീയ സൈബര് സുരക്ഷയുടെ ഭാഗമായി അന്താരാഷ്ട്ര ഇന്റർനെറ്റ് സേവനം താല്‍ക്കാലികമായി റദ്ദാക്കാൻ റഷ്യയുടെ നീക്കം. സൈബർ പ്രതിരോധത്തിന്റെ ഭാഗമായി പരീക്ഷണമെന്ന നിലയിലാണ് നടപടി. റഷ്യൻ പൗരൻമാർക്കും സ്ഥാപനങ്ങൾക്കും രാജ്യത്തിനു പുറത്തുള്ളവരുമായി ഇന്റർനെറ്റിലൂടെ സംവദിക്കാൻ സാധിക്കില്ല. ഏപ്രിൽ ഒന്നിനു മുമ്പ് നടപടി പ്രാബല്യത്തിൽ വരും.\nസാങ്കേതിക വിദ്യ സ്വതന്ത്രമായി ഉപയോഗിക്കുന്നതിനായി നിമയത്തിൽ മാറ്റം കൊണ്ടുവരുന്ന ഉത്തരവ് കഴിഞ്ഞവർഷം പാർമെന്റ് ആവശ്യപ്പെട്ടിരുന്നു. ഡിജിറ്റൽ എക്കോണമി നാഷണൽ പ്രോഗ്രാം എന്നാണ് പുതിയ നിയമത്തിന്റെ പേര്. രാജ്യത്തെ ഒറ്റപ്പെടുത്തി ഇന്റർനെറ്റ് വഴിയുള്ള വിദേശ ശക്തികളുടെ ഇടപെടൽ തടയുകയാണ് ഈ നിയമം കൊണ്ട് ലക്ഷ്യം വയ്ക്കുന്നത്. റഷ്യയുടെ സൈബർ ആക്രമണത്തിനും ഇന്റർനെറ്റിലൂടെ മറ്റ് രാജ്യങ്ങളുടെ കാര്യത്തിൽ ഇടപെടുന്നതിനുമെതിരെ നാറ്റോയും സഖ്യ രാജ്യങ്ങളും രംഗത്തെത്തിയിരുന്നു. റഷ്യയ്‌ക്കെതിരെ ഉപരോധം ഏർപ്പെടുത്തുമെന്ന് വരെ ഭീഷണി മുഴക്കുകയും ചെയ്തിരുന്നു. ഇതേത്തുടർന്നാണ് ഇത്തരമൊരു നീക്കത്തിന് റഷ്യ തയ്യാറായത്.\nപുതിയ നിയമം പ്രാബല്യത്തിൽ വരുന്നതോടെ ഡി.എൻ.എസ് എന്ന പേരിൽ റഷ്യയ്ക്ക് സ്വന്തമായി നെറ്റ് അഡ്രസ് സിസ്റ്റം സ്ഥാപിക്കും. അതോടെ അന്താരാഷ്ട്ര സെർവറുകളിലേക്കുള്ള ബന്ധങ്ങൾ വിച്ഛേദിക്കപ്പെടും.\nകഴിഞ്ഞ യു.എസ് പ്രസിഡന്റ് തെരഞ്ഞെടുപ്പിൽ പ്രസിഡന്റ് ഡൊണാൾഡ് ട്രംപിനെ സഹായിക്കാൻ റഷ്യ ഇടപെട്ടുവെന്നതടക്കമുള്ള ആരോപണം ഉയർന്നിരുന്നു. ആരോപണം ശരിവയ്ക്കുന്ന തരത്തിലാണ് അന്വേഷണ റിപ്പോർട്ടുകൾ. ഈ പശ്ചാത്തലത്തിൽകൂടിയാണ് റഷ്യയുടെ പുതിയ നീക്കം. റഷ്യയുടെ ഇന്റര്‍നെറ്റ് ലോകത്തേക്ക് കടന്നു കയറുന്ന സ്വകാര്യ സേവന ദാതാക്കളുടെ മല്‍പ്പിടുത്തം ഒഴിവാക്കലും ലക്ഷ്യമാണ്.


ന്യൂഡല്‍ഹി. ലോക്ഡൗണ് ലംഘിക്കുന്നവരെയും ഉദ്യോഗസ്ഥരെ തടസ്സപ്പെടുത്തുന്നവരെയും ജയിലിലടയ്ക്കണമെന്ന് കേന്ദ്രം സംസ്ഥാനങ്ങള്‍ക്ക് നിര്‍ദ്ദേശം നല്‍കി. ഡോക്ടര്‍മാരോ ആരോഗ്യപ്രവര്‍ത്തകരോ ആക്രമിക്കപ്പെട്ടാല് നിലവിലുള്ള നിയമപ്രകാരം ശിക്ഷ നല്‍കണമെന്നും കേന്ദ്രം ആവശ്യപ്പെട്ടിട്ടുണ്ട്.\nതെറ്റായ മുന്നറിയിപ്പുകളോ പരിഭ്രാന്തി പരത്തുന്ന വാര്‍ത്തകളോ പ്രചരിപ്പിച്ചാല് ഒരുവര്‍ഷത്തേക്ക് ജയില് ശിക്ഷ ലഭിക്കുന്ന കുറ്റമായി കണക്കാക്കാം. ലോക്ഡൗണ് ലംഘിക്കുന്നവര്‍ക്ക് രണ്ടുവര്‍ഷം വരെ തടവ് ലഭിക്കാനും സാധ്യതയുണ്ട്. ഇതു സംബന്ധിച്ച് ക്യാബിനറ്റ് സെക്രട്ടറി രാജീവ് ഗൗബ സംസ്ഥാനസര്‍ക്കാരുകള്‍ക്ക് കത്തു നല്‍കി.


നെല്ലിയാമ്ബതി‍യില് ചെളിയില് കുടുങ്ങിയ കാട്ടാന ചരിഞ്ഞു - കണ്ണൂരാൻ വാർത്ത\nHome Unlabelled നെല്ലിയാമ്ബതി‍യില് ചെളിയില് കുടുങ്ങിയ കാട്ടാന ചരിഞ്ഞു\nനെല്ലിയാമ്ബതി‍യില് ചെളിയില് കുടുങ്ങിയ കാട്ടാന ചരിഞ്ഞു\nപാലക്കാട്: നെല്ലിയാമ്ബതി പോത്തുപാറ ചെക്ഡാമില് ചെളിയില് കുടുങ്ങിയ കാട്ടാന ചരിഞ്ഞു. ആനയെ രക്ഷിക്കാന് വനംവകുപ്പ് സംഘം ശ്രമിച്ചെങ്കിലും പരാജയപ്പെടുകയായിരുന്നു.\nചൊവ്വാഴ്ചയാണ് പിടിയാനയെ ചെളിയില് കുടുങ്ങിയ നിലയില് കണ്ടെത്തിയത്. കാട്ടാനാക്കൂട്ടത്തിന്റെ ചിന്നംവിളി കേട്ടെത്തിയ തൊഴിലാളികളാണ് ആനയെ കണ്ടെത്തിയത്. മൂന്ന് ആനകള് സമീപത്ത് നിലയുറപ്പിച്ചിരുന്നു.\nആനയുടെ കാല് മാത്രം ചെളിയില് കുടുങ്ങിയ നിലയിലായിരുന്നു. പിന്നീട് ആന പൂര്‍ണമായി ചെളിയിലേക്ക് ആഴ്ന്ന് പോകുകയായിരുന്നു. വ്യാഴാഴ്ച പുലര്‍ച്ചെയോടെ ആന ചെരിഞ്ഞതായി വനംവകുപ്പ് സ്ഥിരീകരിച്ചു.


വോള്‍ട്ട: ഘാനയുടെ പുഞ്ചിരിയും കണ്ണീരും - Samakalika Malayalam\nവോള്‍ട്ട: ഘാനയുടെ പുഞ്ചിരിയും കണ്ണീരും\nBy കെ. രാജേന്ദ്രന് | Published: 14th October 2019 05:12 PM |\nLast Updated: 14th October 2019 05:12 PM | A+A A- |\nഘാനയുടെ തലസ്ഥാനമായ അക്രയുടെ ദു:ഖവും സന്തോഷവും പ്രതിഫലിക്കുന്ന ബീച്ചുകളിലും അടിമക്കാലഘട്ടത്തിന്റെ സ്മരണകളുണര്‍ത്തുന്ന എല്‍മിന കടല്‍ത്തീരത്തും എത്തിയപ്പോള് പലരില് നിന്നായി കേട്ട ഒരു വാക്കുണ്ട്- 'മത്സ്യ അടിമ.' കടലില് മീന് പിടിക്കുന്ന കുട്ടികളെ കണ്ടപ്പോഴെല്ലാം ഞങ്ങളുടെ വഴികാട്ടി തോമസ് വാചാലനായി. ജെയിംസ് ടൗണില് കടലിനോട് ചേര്‍ന്നുള്ള ഒരു കൂരയില് മത്സ്യ അടിമകള്‍ക്കിടയില് ജനിച്ചുവളര്‍ന്നവനാണ് തോമസ്. തന്റെ വരുമാനത്തിലെ ഒരു പങ്കും സുമനസ്സുകളുടെ സംഭാവനയും വിനിയോഗിച്ചു കടല്‍ത്തീരത്ത് തോമസ് കുട്ടികള്‍ക്കായി ഒരു വിദ്യാലയം നടത്തുന്നുണ്ട്.\nമത്സ്യത്തൊഴിലാളികളുടെ കുട്ടികളാണ് അവിടെ പഠിക്കുന്നത്. ചെറുതെങ്കിലും ആകര്‍ഷകമായ വിദ്യാലയത്തിലെ ക്ലാസ്സ് മുറികളും കളിസ്ഥലവും തോമസ് ഞങ്ങള്‍ക്കു കാണിച്ചുതന്നു. സന്ദര്‍ശന പരിപാടിയിലില്ലാത്ത ആ സ്ഥലത്തേയ്ക്ക് കൊണ്ടുപോയതിനു പിറകിലുള്ള ഉദ്ദേശ്യം തോമസ് മറച്ചുവച്ചില്ല: ''ഇവിടെ വന്നില്ലെങ്കില് ഈ കുട്ടികള് മത്സ്യ അടിമകളായി മാറും. ഏറെ സാമ്പത്തികച്ചെലവുള്ള ദൗത്യമാണിത്. നിങ്ങളുടെ നാട്ടിലും കുറേ സഹായ മനസ്‌കരില്ലേ. അവരോട് എന്റെ കുട്ടികളെ രക്ഷിക്കാന് പറയുക'' തൊട്ടടുത്ത ദിവസം ഘാനയിലെ പൊതുവിദ്യാലയങ്ങളുടെ നിലവാരം ബോധ്യപ്പെടുത്താനായാണ് ശിശുക്ഷേമ മന്ത്രാലയത്തിലെ കോര്‍ഡിനേറ്റര് വിഡ നെട്ടോ അസ്ഹോംഗ് മാന് ബേസിക് സ്‌കൂളിലേയ്ക്കു ഞങ്ങളെ കൊണ്ടുപോയത്. രാജ്യത്തെ ഏറ്റവും മികച്ച പൊതു വിദ്യാലയങ്ങളിലൊന്നാണിത്. തീരനിവാസികളായ അകാന്‍സ് ഗോത്രവര്‍ഗ്ഗക്കാരുടെ പരമ്പരാഗത നൃത്തമായ ഗോമെ ചുവടുകളുമായാണ് വിദ്യാര്‍ത്ഥികള് ഞങ്ങളെ സ്വീകരിച്ചത്. ആഫ്രിക്കക്കാരായ മേഴ്സിയും സൂസനും ഹെനയും കുട്ടികള്‍ക്കൊപ്പം നൃത്തം ചവുട്ടി. പിറകോട്ട് മാറിനിന്നു ദൃശ്യങ്ങള് പകര്‍ത്തുകയായിരുന്ന എന്റെ അടുത്തേയ്ക്കു നൃത്താധ്യാപകന് ഓടിയെത്തി. ഗോമെ നൃത്തത്തിന്റെ ഗോത്രപഴമ വിശദീകരിച്ചുകൊണ്ട് കൈപിടിച്ചു ചെണ്ടയുടെ അടുത്തേയ്ക്കു കൊണ്ടുപോയി. ''ഗോമെ നൃത്തം ചവിട്ടുമ്പോള് എല്ലാവരും പങ്കാളികളാവണം. നൃത്തം ചവുട്ടാന് അറിയില്ലെങ്കില് ചെണ്ട കൊട്ടിയാലും മതി.''\nഅധ്യാപകന് ക്ഷണനേരംകൊണ്ട് പഠിപ്പിച്ച താളത്തില് ചെണ്ടകൊട്ടി. ആട്ടും പാട്ടും സ്‌കൂള് സന്ദര്‍ശനവും ചായകുടിയും കഴിഞ്ഞു യാത്ര പറയാറായപ്പോള് ആഫ്രിക്കയെക്കുറിച്ചു മനസ്സിലുണ്ടായിരുന്ന അപരിഷ്‌കൃത ചിത്രം മാഞ്ഞുപോയി. പക്ഷേ, വിഡ നെട്ടോ അസ്ഹോംഗ് നിരാശപ്പെടുത്തുന്ന ചില കൂട്ടിച്ചേര്‍ക്കലുകള് നടത്തി\n''ഈ വിദ്യാലയത്തില് കണ്ട കുട്ടികള് ഘാനയിലെ കുട്ടികളുടെ പരിച്ഛേദമല്ല. വോട്ടാ തടാകക്കരയില് പോയാല് നിങ്ങള് കാണുന്നത് ഇതിന്റെ വിപരീതമാണ്.''\nമാബല് മത്സ്യ അടിമയുടെ ജീവിതം\nവോള്‍ട്ടാ തടാകത്തിലെ 'മത്സ്യ അടിമ' ആയിരുന്നു മാബല്. പടിഞ്ഞാറന് ഘാനയിലെ ടകോറാഡിയാണ് മാബലിന്റെ സ്വദേശം. അഞ്ച് വയസ്സുള്ളപ്പോള് അച്ഛന് ഉപേക്ഷിച്ചുപോയി. അതോടെ വീട്ടില് ദാരിദ്ര്യമായി. പട്ടിണി മാറ്റാന് കുഞ്ഞുങ്ങളെ വോള്‍ട്ട തടാകത്തിലെ 'മത്സ്യ അടിമകള്' ആക്കുക എന്നതാണ് നാട്ടുനടപ്പ്. മാബലിനു രണ്ട് സഹോദരന്മാരും രണ്ട് സഹോദരികളും ഉണ്ട്. തടാകത്തില് വള്ളമിറക്കി മീന്‍പിടിത്തവും കച്ചവടവും നടത്തുന്ന ഒരു അകന്ന ബന്ധു കുടുംബത്തിന്റെ പരാധീനതകള് അറിഞ്ഞു വീട്ടിലെത്തി. അഞ്ച് കുഞ്ഞുങ്ങള്‍ക്കുമായി 5000 സേഡി (ഘാന കറന്‍സിയാണ് സേഡി. ഒരു സേഡിയുടെ മൂല്യം 0.19 ഡോളര്) വിലയിട്ടു. സഹോദരിമാരെ വില്‍ക്കാന് അമ്മ തയ്യാറായില്ല. അതോടെ വില പകുതിയായി. മൂന്ന് ആണ്‍കുട്ടികളെ വിറ്റുകിട്ടുന്ന പണംകൊണ്ട് കുറച്ചു കാലമെങ്കിലും രണ്ട് പെണ്‍കുട്ടികളെ വളര്‍ത്താനാകുമെന്നായിരുന്നു അമ്മയുടെ കണക്കു കൂട്ടല്. മാബല് യാത്ര പറഞ്ഞിറങ്ങുമ്പോള് അമ്മ കണ്ണീര് തുടച്ച് അനുഗ്രഹിച്ചു: ''എല്ലാ രാത്രിയിലും ഉറങ്ങുന്നതിനു മുന്‍പ് അഷിയാകിള് ദേവതയോട് പ്രാര്‍ത്ഥിക്കുക. ദേവത എന്റെ മോനെ രക്ഷിക്കും.''\nഅഷിയാകിള് സമ്പത്തിന്റെ ദേവതയാണ്. ഘനേനിയന് ഐത്യഹ്യങ്ങളിലെ നിറസാന്നിധ്യം. കഷ്ടപ്പെടുന്നവരെല്ലാം അഷിയാകിള് ദേവത സമ്പത്ത് നല്‍കി സഹായിക്കും.\nഎന്നാല്, വോള്‍ട്ടാ തടാകത്തിലെ മത്സ്യ അടിമയായശേഷം ദേവതയെക്കുറിച്ച് ഓര്‍ക്കാന് മാബലിനു സമയം കിട്ടിയില്ല. കഠിനമായ ജോലികള്‍ക്കും ക്രൂരമായ മര്‍ദ്ദനമുറകള്‍ക്കും നിത്യേന ഇരയായ മാബലിനു രാത്രി കണ്ണടയ്ക്കാനായി മുതലാളി അനുവദിച്ചത് അല്പം സമയം മാത്രമായിരുന്നു.\nപുലര്‍ച്ചെ മൂന്നു മണിക്ക് ഉണരണം. മത്സ്യവലകള് വൃത്തിയാക്കി ബോട്ടില് കെട്ടണം. മീന് പിടിക്കാന് കടലില് ഇറങ്ങുന്നവര്‍ക്കു പ്രഭാത ഭക്ഷണം ഉണ്ടാക്കണം. മത്സ്യക്കൂമ്പാരവുമായി വരുന്ന ബോട്ടുകളില്‍നിന്ന് ഇറക്കുന്ന മീനുകള് വേര്‍തിരിക്കുന്നതിനോടൊപ്പം തന്നെ ഉച്ചഭക്ഷണവും പാചകം ചെയ്യണം.\nതളര്‍ന്ന് അവശനായി ഇത്തിരി അമാന്തം കാണിച്ചാല് പുറത്തുവീഴുന്നതു പാത്തികൊണ്ടുള്ള അടിയായിരിക്കും. രാത്രി ആകാശത്തെ നക്ഷത്രങ്ങളെ നോക്കി മലര്‍ന്നു കിടക്കുമ്പോള് മാബല് സ്വപ്നം കണ്ടതു നിലയ്ക്കാത്ത പേമാരിയെക്കുറിച്ചായിരുന്നു, കൊടുങ്കാറ്റിനെ കുറിച്ചായിരുന്നു. തടാകത്തില് ബോട്ടിറക്കാനാവാത്ത ഒരു ദിവസം അവന് സ്വപ്നം കണ്ടു. അന്നെങ്കിലും തനിക്കു വിശ്രമം ലഭിക്കുമല്ലോ?\nഒരുനാള് രണ്ടുപേര് തടാകതീരത്തെത്തി; സ്റ്റീവനും ലിന്‍ഡയും. അവര് ദീര്‍ഘനേരം മാബലിന്റെ മുതലാളിയുമായി സംസാരിച്ചു. അവര് മടങ്ങിപ്പോയ ഉടനെ മുതലാളി മാബലിനെ വീട്ടിനകത്തേയ്ക്കു മാറ്റി. വല്ലാതെ പരിഭ്രമിച്ചാണ് മുതലാളി മാബലിനോട് സംസാരിച്ചത്: ''രണ്ടുനാള് നീ പുറത്തിറങ്ങേണ്ട. ആക്രയിലെ ഒരു മത്സ്യക്കടയിലേയ്ക്കു ഞാന് നിന്നെ മാറ്റും.''\nഅന്നു വൈകിട്ട് ആ വീട്ടില് പൊലീസെത്തി. പൊലീസ് മുതലാളിയെ അറസ്റ്റ് ചെയ്തു. ഒപ്പമുണ്ടായിരുന്ന സ്റ്റീവനും ലിന്‍ഡയും മാര്‍ബലിനെ കൂട്ടിക്കൊണ്ടുപോയി. അവര് മാര്‍ബലിനോട് സ്‌നേഹത്തോടെ പെരുമാറി. മാര്‍ബലിനു നല്ല ഭക്ഷണം നല്‍കി. മാര്‍ബല് അമ്മയെ ഓര്‍ത്തു. ''നിങ്ങളെ അഷിയാകിള് ദേവത പറഞ്ഞയച്ചതാണോ?''\n''അല്ല, നിന്നെ രക്ഷിക്കാനായി ഞങ്ങളെ പറഞ്ഞയച്ചത് ജെയിംസ് കോഫി അന്നന് സാറാണ്.''\nവെല്ലുവിളിയുടെ പര്‍വ്വതങ്ങള് താണ്ടാം\nവെല്ലുവിളിയുടെ വന്‍പര്‍വ്വതങ്ങള് താണ്ടിയ രണ്ടുപേര് ഘാനയിലുണ്ട്. യു.എന് സെക്രട്ടറി ജനറല് കോഫി അറ്റ അന്നന്നും ബാലവേല മാഫിയകളുടെ കെണികളില്‍നിന്നു കരുന്നുകളെ രക്ഷിക്കുന്നതിലൂടെ ലോകപ്രശസ്തി നേടിയ ജെയിംസ് കോഫി അറ്റനും. ഇരുവരും ഫാന്റി ഗോത്രവിഭാഗത്തില്‍പ്പെട്ടവരാണ്. ഫാന്റികള്‍ക്കിടയില് ഒരു ആചാരമുണ്ട്. വെള്ളിയാഴ്ച പിറക്കുന്ന കുട്ടികള് സുന്ദരന്മാരെങ്കില് പേരിനൊപ്പം 'കോഫി അന്നന്' എന്നു ചേര്‍ക്കും. കോഫി അറ്റ അന്നന് ജനിച്ചതു സമ്പന്ന പശ്ചാത്തലത്തിലായിരുന്നെങ്കില് ജെയിംസ് കോഫി അന്നന് ജനിച്ചതു ദാരിദ്ര്യത്തിന്റെ നടുക്കയത്തിലായിരുന്നു.\nപടിഞ്ഞാറന് ഘാനയിലെ ദരിദ്ര കുടുംബങ്ങളിലെ കുട്ടികളേയുംപോലെ ജെയിംസ് ആറാം വയസ്സില് മത്സ്യ അടിമയായി വോല്‍ട്ടാ തടാകത്തിലെത്തി. പട്ടിണി, ദാരിദ്ര്യം, വിട്ടുമാറാത്ത രോഗങ്ങള്, ക്രൂരമായ മര്‍ദ്ദനങ്ങള്... ജെയിംസിന്റെ ശരീരം തളര്‍ന്നെങ്കിലും മനസ്സ് അചഞ്ചലമായി.\nപീഡനങ്ങള് സഹിക്കാനാകാതെ കുട്ടികള് വോള്‍ട്ടാ തടാകത്തിലെ ബാലവേല ക്യാമ്പുകളില്‍നിന്നു രക്ഷപ്പെടാന് ശ്രമിക്കാറുണ്ട്. എന്നാല്, അപൂര്‍വ്വമായേ വിജയിക്കാറുള്ളൂ. രക്ഷപ്പെട്ടാലും അവരെ കാത്തിരിക്കുന്നതു ഗ്രാമങ്ങളിലെ ദാരിദ്ര്യമാണ്.\nമത്സ്യ അടിമകളിലെ വില്ലന്മാരെ മുതലാളിമാര് ചങ്ങലയ്ക്കിടാറുണ്ട്. ചങ്ങലയ്ക്കിട്ട കൈകാലുകളുമായി അവര് പണിയെടുക്കണം. എന്നാല്, ജെയിംസ് മുതലാളിമാരുടെ കണ്ണില് വില്ലനായിരുന്നില്ല. അച്ചടക്കമുള്ളവനായിരുന്നു. എല്ലുമുറിയെ പണിയെടുക്കും. ഭക്ഷണം ചോദിച്ചു ബഹളം വെക്കില്ല. അടിയും ഇടിയുമെല്ലാം സഹിഷ്ണുതയോടെ അനുഭവിക്കും.\nഒരിക്കല് മുതലാളിമാരെല്ലാം തിരക്കിലായിരുന്ന സമയത്ത് ജെയിംസിന്റെ തൃഷ്ണ ഉയര്‍ന്നു. തടാകക്കരയില്‍നിന്നു കാടും മേടും താണ്ടി അവന് റോഡിലെത്തി. ഒരു ബസ്സില് കയറി ഗ്രാമത്തില് മടങ്ങിയെത്തി. ആറാം വയസ്സില് മത്സ്യ അടിമയായി വിറ്റ മകന് 13-ാം വയസ്സില് തിരികെയെത്തിയപ്പോള് അച്ഛനമ്മമാരുടെ മുഖത്ത് സന്തോഷമായിരുന്നില്ല; ദൈന്യതയായിരുന്നു. ജെയിംസിന് എങ്ങനെ ഭക്ഷണം കൊടുക്കും?\nഅവര് മനസ്സിലൊതുക്കിയ ചോദ്യത്തിന് ജെയിംസ് മറുപടി പറഞ്ഞു: ''ഞാന് നിങ്ങള്‍ക്കൊരിക്കലും ബാധ്യതയാവില്ല. എന്നെ മാത്രമല്ല, വോള്‍ട്ട തടാകത്തിലെ എല്ലാ അടിമകളേയും ഒരുനാള് ഞാന് രക്ഷിക്കും.''\n13-ാം വയസ്സില് ജെയിംസ് സ്‌കൂളില് ചേര്‍ന്നു. തന്നാലാകുന്ന തൊഴിലുകള് ചെയ്തു പഠനത്തിനാവശ്യമായ പണം കണ്ടെത്തി. സ്‌കൂളിലും കോളേജിലും ഒന്നാമനായി. ബാര്‍ക്ലൈസ് ബാങ്കില് ജോലി ലഭിച്ചതോടെ സാമ്പത്തിക സ്ഥിതി മെച്ചപ്പെട്ടു. 2003-ല് ബാലവേല ചെയ്യുന്ന കുട്ടികളെ രക്ഷപ്പെടുത്തി പുനരധിവസിപ്പിക്കുക എന്ന ലക്ഷ്യത്തോടെ ചലഞ്ചിംഗ് ഹൈറ്റ്സ് എന്ന സ്ഥാപനം തുടങ്ങി. 17 വര്‍ഷങ്ങള്‍ക്കിടയില് മാര്‍ബിനെപ്പോലുള്ള ആയിരക്കണക്കിനു കുട്ടികളെയാണ് ചലഞ്ചിംഗ് ഹൈറ്റ്സ് രക്ഷപ്പെടുത്തിയത്.\nസ്റ്റീവനും ലിന്‍ഡയ്ക്കുമൊപ്പം ചലഞ്ചിംഗ് ഹൈറ്റ്സിലെത്തിയ മാര്‍ബല് അവിടുത്തെ അന്തേവാസികളായ കുട്ടികള്‍ക്കിടയില് തന്റെ സഹോദരന്മാരെ തിരഞ്ഞു. പക്ഷേ, കണ്ടെത്താനായില്ല. ഒരുപക്ഷേ, അവര് മറ്റെങ്ങോട്ടെങ്കിലും രക്ഷപ്പെട്ടിട്ടുണ്ടാവാം. അസുഖം മൂലം മരിച്ചിട്ടുണ്ടാകാം. മുതലാളിമാര് കൊലപ്പെടുത്തിയിട്ടുണ്ടാകാം...\nമറ്റ് ആഫ്രിക്കന് രാജ്യങ്ങളുമായി താരതമ്യം ചെയ്യുമ്പോള് ഘാന താരതമ്യേന വികസിതമാണ്. നൈജീരിയയെപ്പോലെ ഭീകരവാദം ഘാനയിലില്ല. ജനാധിപത്യം ഏറെക്കുറെ സുദൃഢമാണ്. ഇങ്ങനെയൊക്കെയാണെങ്കിലും 1,80,000 കുട്ടികള് ഇപ്പോഴും ബാലവേല ചെയ്താണ് ജീവിക്കുന്നത്. ഇതിനുള്ള കാരണം ജെയിംസ് കോഫി അന്നന് വിശദീകരിച്ചത് ഇങ്ങനെ:\n''അടിസ്ഥാന പ്രശ്‌നം ദാരിദ്ര്യവും തൊഴിലില്ലായ്മയുമാണ്. അമ്മമാര് കുട്ടികളെ വില്‍ക്കുന്ന സാമൂഹ്യ സാഹചര്യം അവസാനിപ്പിക്കാതെ ഈ പ്രശ്‌നം പരിഹരിക്കാനാവില്ല.''\nവോള്‍ട്ട തടാകത്തിലെ മത്സ്യ അടിമകളായ കുട്ടികള്\nലോകത്തെ ഏറ്റവും വലിയ കൃത്രിമ ജലസംഭരണിയുടെ ഭാഗമായ വോള്‍ട്ട എല്ലാ അര്‍ത്ഥത്തിലും ഘാനയുടെ ജീവനാഡിയാണ്. ആഫ്രിക്കന് ടൂറിസ്റ്റുകളുടെ വിഹാരകേന്ദ്രം. ഇവിടെ വിളയുന്ന ടോറോ ബിനിന് മത്സ്യങ്ങള്‍ക്ക് അന്താരാഷ്ട്ര വിപണിയില് വന്‍വിലയാണ്.\nസ്വാതന്ത്ര്യത്തിനു വളരെ മുന്‍പ് ഏര്‍ണസ്റ്റ് കിറ്റ്സണ് എന്ന ജിയോളജിസ്റ്റാണ് അകസോംബയില് അണകെട്ടി 8,502 ചതുരശ്ര കിലോമീറ്റര് വിസ്തൃതിയില് ഒരു ജലസംഭരണി ആരംഭിക്കണമെന്ന ആശയം ആദ്യമായി മുന്നോട്ട് വെച്ചത്. സ്വാതന്ത്ര്യസമരകാലത്ത് വോള്‍ട്ടയുമെല്ലാം സുവര്‍ണ്ണ തീരത്തുകാര്‍ക്ക് അതിജീവനത്തിന്റെ പ്രതീകമായിരുന്നു. ''ഞങ്ങള് പോയാല് നിങ്ങള് എങ്ങനെ ജീവിക്കും'' എന്നു ചോദിച്ച ബ്രിട്ടീഷ് ഘാനയുടെ സ്വതന്ത്ര്യസമര നായകന് ക്വാമേ എന്‍ക്രുമ നല്‍കിയ മറുപടി ഇങ്ങനെ: ''ഞങ്ങള്‍ക്കു വേണ്ടതെല്ലാം വോള്‍ട്ട തരും.'' 1965-ല് അണക്കെട്ടിന്റെ പണി പൂര്‍ത്തിയായി. ജലവൈദ്യുത പദ്ധതിയില്‍നിന്ന് ഉല്പാദിപ്പിക്കുന്ന വിദ്യുതി വീടുകളില് വൈദ്യുതി എത്തിച്ചു.\nജലസംഭരണിയില്‍നിന്നു കൃഷിയിടങ്ങളില് വെള്ളമെത്തി. മത്സ്യബന്ധനവും മത്സ്യക്കയറ്റുമതിയും ഊര്‍ജ്ജിതമായി. ഒപ്പം വോള്‍ട്ടയുടെ സൗന്ദര്യം കാണാന് ലോകമൊട്ടുക്കുമുള്ള സഞ്ചാരികള് ഘാനയിലേയ്ക്ക് ഒഴുകിയെത്തി.\nഈ വളര്‍ച്ചയ്ക്ക് ഒരു മറുവശവും ഉണ്ട്. 'ഫ്രീ ദി സേവ്' എന്ന എന്.ജി.ഒ 2017-ല് വോള്‍ട്ട തീരത്തെ വീടുകള് കയറിയിറങ്ങി ഒരു സര്‍വ്വെ നടത്തി. 1621 വീടുകളിലെ 35 ശതമാനം വീടുകളിലേയും കുട്ടികള് തടാകത്തിലെ 'മത്സ്യ അടിമകള്' ആണ്. വിഷയം കുറച്ചുകൂടി മനസ്സിലാകുന്ന ഭാഷയില് ജെയിംസ് കോഫി അന്നന് സംഗ്രഹിച്ചതിങ്ങനെ: ''പോര്‍ച്ചുഗീസുകാരുടേയും ഡച്ചുകാരുടേയും കാലത്ത് അടിമകളെ കാണണമെങ്കില് എല്‍മിന തീരത്തെ സെന്റ് കോട്ടയില് എത്തണമായിരുന്നു. ഇന്ന് വോള്‍ട്ടയുടെ തീരത്ത് എത്തിയാല് മതി.''\nഘാന വോള്‍ട്ട പുഞ്ചിരിയും കണ്ണീരും കെ. രാജേന്ദ്രന്


വിളകൾക്കു നാശവുമായി പ്ലേഗ് പുഴു പന്തളത്ത് : Deepika.com Nattu Visesham\nപന്തളം: കാർഷിക വിളകളെ ആക്രമിച്ച് പ്ലേഗ് പുഴു. പന്തളം തെക്കേക്കര പഞ്ചായത്തിലെ ചെറുലയത്താണ് പുഴുവിന്‍റെ ആക്രമണം. മുന്പ് എറണാകുളം ജില്ലയിൽ പ്ലേഗ് പുഴുവിന്‍റെ ശല്യം കണ്ടെത്തിയിരുന്നൈങ്കിലും പത്തനംതിട്ട ജില്ലയിൽ ആദ്യമായാണ് ഇവയുടെ സാന്നിധ്യം കാണുന്നത്.റബറിന്‍റെ ആവരണവിളയായ തോട്ടപ്പയറിലാണ് ഇവ ഉണ്ടാകുന്നത്. വാഴ, മരച്ചീനി, ചേന, ചേന്പ് പച്ചക്കറി, പയർ വർഗങ്ങൾ, കറിവേപ്പ്, പേര, ഓർക്കിഡുൾപ്പെടെയുള്ള അലങ്കാര ചെടികളെയും ആക്രമിക്കും. ചെടികളുടെ ഇല, പൂവ്, കായ്കൾ എന്നിവയെല്ലാം തിന്നു വിളകളെ പൂർണമായും ഇവ നശിപ്പിക്കും. പ്ലേഗ് പുഴു മനുഷ്യനെയോ മൃഗങ്ങളെയോ നേരിട്ടു ബാധിക്കില്ലെന്ന് കാർഷിക മേഖലയിലുള്ളവർ പറയുന്നു.\nഎന്നാൽ, ഒറ്റയ്ക്കും കൂട്ടമായും സഞ്ചരിക്കുന്ന ഇവ രാപകൽ ഭേദമില്ലാതെയാണു വീടുകൾക്കുള്ളിൽ കയറുന്നത്. വസ്ത്രങ്ങളിലും പാത്രങ്ങളിലും പാകം ചെയ്തുവച്ചിരിക്കുന്ന ഭക്ഷണത്തിലും കയറി പുഴു ഏറെ ശല്യമാണുണ്ടാക്കുന്നുണ്ട്. കുഞ്ഞുങ്ങളുടെ മൂക്കിലും ചെവിയിലുമെല്ലാം കയറുന്നതുമൂലവും അപകട സാധ്യതയുണ്ട്.ട്രയാക്കോള പ്ലേഗ്യാറ്റ എന്ന ശാസ്ത്ര നാമത്തിൽ അറിയപ്പെടുന്ന പ്ലേഗ് പുഴു ഒരു തരം ചിത്രശലഭത്തിന്‍റെ മുട്ട വിരിഞ്ഞുണ്ടാകുന്നതാണ്. ഇരുണ്ട തവിട്ടു നിറമുള്ള ഇവയുടെ തലയ്ക്കും കാലുകൾക്കും ഓറഞ്ച് നിറമാണ്. ഇരുവശങ്ങളിലും നേർത്ത വെളുത്ത വരകൾ കാണും.\nപൂർണ വളർച്ചയെത്തുന്പോൾ ഏകദേശം ആറു സെന്‍റീമീറ്റർ നീളമുണ്ടാകുന്ന ഇവയുടെ ജീവിതചക്രം 85 ദിവസമാണ്. സമാധി ദിശ ആകുന്പോഴേയ്ക്കാണ് ഇവ വീടുകൾക്കുള്ളിൽ കയറുന്നത്. പ്ലേഗ് പോലെ അതിവേഗം പടരുന്നതിനാലാണ് ഇവയ്ക്ക് പ്ലേഗ് പുഴു എന്ന പേരു ലഭിച്ചത്.\nഇന്ത്യയിൽ മേഘാലയ, തമിഴ്നാട്, കർണാടക സംസ്ഥാനങ്ങളിലും, ചൈന, ജപ്പാൻ, ഓസ്ട്രേലിയ തുടങ്ങിയ രാജ്യങ്ങളിലുമാണ് മുന്പ് ഇവയെ കണ്ടെത്തിയിട്ടുള്ളത്.\nകാർഷിക സർവകലാശാല ടീം ചെറുലയത്ത് സന്ദർശനം നടത്തി\nപന്തളം: പ്ലേഗ് പുഴുവിനെ കണ്ടെത്തിയ പന്തളം തെക്കേക്കര പഞ്ചായത്തിലെ ചെറുലയത്ത് കാർഷിക സർവകലാശാലയിലെ ശാസത്രജ്ഞരും പത്തനംതിട്ട ജില്ലയിലെ കൃഷി വകുപ്പ് ഉന്നത ഉദ്യോഗസ്ഥരും സന്ദർശിച്ചു. പുഴുവിനെതിരെയുള്ള പ്രകൃതിദത്ത ഉപരോധമായ എൻപിവി വൈറസിന്‍റെ സാന്നിധ്യം പ്രദേശത്തു കണ്ടെത്തിയെന്നും അതിനാൽ നാലു ദിവസത്തിനുള്ളിൽ കീടത്തിന്‍റെ ശല്യം അവസാനിക്കുമെന്നും നിലവിൽ ചെയ്യുന്ന പ്രതിരോധ പ്രവർത്തനങ്ങൾ മതിയെന്നും ശാസ്ത്ര സംഘം അറിയിച്ചു.\nകേരള കാർഷിക സർവകലാശാലയിലെ ശാസ്ത്രജ്ഞരായ ഡോ. എൻ. സുരേന്ദ്രൻ, ഡോ. ജ്യോതി സാറ ജേക്കബ്, ഡോ. സി.ആർ. റിനി, ഡോ. ജിൻസാ നസീം, വെള്ളായണി കാർഷിക സർവകലാശാല കർഷക സാന്ത്വന ടീമംഗങ്ങളായ ഡോ. കെ.ഡി. പ്രതാപൻ, ടി. സന്തോഷ് കുമാർ, പത്തനംതിട്ട ഡെപ്യൂട്ടി കൃഷി ഡയറക്ടർ ജാൻസി കെ. കോശി, പന്തളം തെക്കേക്കര ഹെൽത്ത് ഇൻസ്പെക്ടർ ജി. ജയരാജ്, ജനപ്രതിനിധികൾ എന്നിവരടങ്ങിയ സംഘമാണു സന്ദർശനം നടത്തിയത്.\nപ്രകൃതിദത്തമായ ജൈവിക നിയന്ത്രണത്തിലൂടെ ഇവയുടെ ശല്യം ഒഴിവാക്കാമെന്ന് പന്തളം അസിസ്റ്റന്‍റ് കൃഷി ഡയറക്ടർ ആർ.എസ്. റീജ പറഞ്ഞു.\n5 മുതൽ 10 മില്ലി ലിറ്റർ വേപ്പെണ്ണയിൽ6ഗ്രാം ബാർ സോപ്പു ചേർത്തു തളിച്ച് ഇവയെ നശിപ്പിക്കാം.\n5 മില്ലി ലിറ്റർ വേപ്പധിഷ്ഠിത കീടനാശിനി ഒരു ലിറ്റർ വെള്ളത്തിൽ കലർത്തി ഉപയോഗിച്ചും ഇവയെ നിയന്ത്രിക്കാമെന്നും റീജ അറിയിച്ചു.


മഹാഭാരതംസുയോധനപര്‍വ്വം | ചിന്ത പബ്ലിഷേഴ്സ്\nAuthor(s) പി കെ വിജയന്\nസുയോധനന്- മഹാഭാരതത്തിലെ അത്യുജ്ജ്വലമായ കഥാപാത്രം. കൃഷ്ണന്റെ സാന്നിദ്ധ്യത്തെയും പഞ്ചപാണ്ഡവരുടെ തന്ത്രങ്ങളെയും അതിജീവിച്ചവന്. സനാതനമൂല്യങ്ങളെന്ന പേരില് നിലനിന്ന വര്‍ണ്ണവ്യവസ്ഥയുടെ ജീര്‍ണ്ണതകള്‍ക്കെതിരെ പൊരുതി വീണവന്. ഭീമതാഡനമേറ്റ് കുരുക്ഷേത്രഭൂമിയില് പതിച്ച സുയോധനന് താന് പിന്നിട്ട ജീവിതവഴികളിലേക്ക് തിരിഞ്ഞുനോക്കുന്നു. മഹാഭാരതത്തിലെ ദുര്യോധനനെ നായക കര്‍ത്തൃത്വത്തിലേക്ക് ഉയര്‍ത്തുന്ന നോവല്.


ശശികലയല്ല, പനീര്‍സെല്‍വമല്ല; തമിഴകം ഇപ്പോഴും ഭരിക്കുന്നത് ജയലളിത! | Webdunia Malayalam\nതമിഴ്നാട് ആര് ഭരിക്കും? ശശികലയോ പനീര്‍സെല്‍വമോ? എവിടെയും ഈ ചോദ്യമാണ്. എന്നാല് ഇപ്പോഴും തമിഴകം ഭരിക്കുന്നത് ജയലളിതയാണെന്നതാണ് വസ്തുത. അതെങ്ങനെ എന്നാണോ?\nപനീര്‍സെല്‍വമാണെങ്കിലും ശശികലയാണെങ്കിലും നിര്‍ണായകമായ തീരുമാനങ്ങള് കൈക്കൊള്ളുന്നതിന് മുമ്പായി മറീന ബീച്ചില് ജയലളിതയുടെ സമാധിസ്ഥലത്ത് വന്ന് ധ്യാനിക്കുന്നത് പതിവായിരിക്കുകയാണ്. തങ്ങളുടെ തീരുമാനങ്ങള് ശരിയായ വഴിക്ക് ആകുന്നതിനായി ജയലളിതയുടെ ആത്മാവിനോട് ഇരുവരും സംസാരിക്കുന്നതായാണ് അനുയായികള് പറയുന്നത്.\nഅതായത്, ജയലളിതയുടെ ആത്മാവിന്‍റെ നിര്‍ദ്ദേശങ്ങള്‍ക്കനുസരിച്ചാണ് ഇരുനേതാക്കളും പ്രവര്‍ത്തിക്കുന്നതത്രേ. ശശികലയ്ക്കെതിരെ തിരിയുന്നതിന് തൊട്ടുമുമ്പ് 40 മിനിറ്റോളമാണ് പനീര്‍സെല്‍വം ജയ സമാധിയില് ധ്യാനമിരുന്നത്. അതിന് ശേഷം ഒരു പുതിയ പനീര്‍സെല്‍വത്തെയാണ് ലോകം കണ്ടത്.\nഎന്നാല് ഇതൊക്കെ അനുയായികളുടെ കണ്ണില് പൊടിയിടാനുള്ള അടവുകളാണെന്നാണ് ചില രാഷ്ട്രീയ നിരീക്ഷകര് പറയുന്നത്. ജയലളിതയുടെ സമാധിസ്ഥലം സന്ദര്‍ശിച്ച ശേഷം നടത്തുന്ന പ്രസ്താവനകളും നീക്കങ്ങളും അണികളെ കൂടുതല് വിശ്വസിപ്പിക്കുന്നതിന് ഉതകുമെന്ന് തിരിച്ചറിഞ്ഞാണത്രേ നേതാക്കള് ഈ വഴി തെരഞ്ഞെടുക്കുന്നത്!


Aug 7, 2019, 01:42 am IST\nin India, Column\nപൊതുപ്രവർത്തകരുടേയും രാഷ്ട്രീയക്കാരുടേയും ജീവിതത്തിൽ അറുപത്തിയേഴ് വയസ്സ് എന്നത് അവരുടെ പദവികളുടെ ആരംഭം മാത്രമാണ്. പക്ഷേ ആ പ്രായത്തിൽ ഒരു മനുഷ്യായുസ്സു കൊണ്ടു ചെയ്തുതീർക്കാനാകാത്തിടത്തോളം ഈ ഭാരതഭൂമിയ്ക്കുവേണ്ടി ചെയ്തുതീർത്ത് തന്റെ എല്ലാമെല്ലാമായ ഭഗവാൻ ശ്രീകൃഷ്ണാപരമാത്മാവിന്റെ സവിധത്തിലേക്ക് പുഞ്ചിരിയോടെ സുഷമാ സ്വരാജ് കടന്നുപോയിക്കഴിഞ്ഞു.\nആരാണ് സുഷമാ സ്വരാജ്? സാധാരണക്കാരായ മാതാപിതാക്കളുടെ മകളായി ജനിച്ച് തന്റെ കഴിവും ആത്മാർത്ഥതയും ദേശഭക്തിയും സ്നേഹവും മാത്രം കൈമുതലാക്കി ഇന്ത്യയുടെ ഏറ്റവുമുയർന്ന സ്ഥാനങ്ങളിലെത്തി മറ്റെല്ലാവരേയും അതിശയിപ്പിയ്ക്കുന്ന നിലയിൽ ഏറ്റെടുത്ത ജോലികൾക്കെല്ലാം തന്റേതായ പ്രത്യേക മുദ്രചാർത്തിയ നേതാവ്. ഒരമ്മയെപ്പോലെ തന്റെ മുന്നിലെത്തിയവരെയെല്ലാം അവരുടെ ഏത് ചെറിയ കാര്യമായാലും ക്ഷമയോടെ പരിഹാരമുണ്ടാക്കിയ ഭരണാധികാരി. ഏതൊരു പ്രവാസിയ്ക്കും ഇന്ത്യൻ പാസ്പ്പോർട്ട് ഉയർത്തിപ്പൊടിച്ച് അഭിമാനത്തോടെ എനിയ്ക്ക് വേണ്ടി സംസാരിയ്ക്കാനൊരു വിദേശകാര്യമന്ത്രാലയമുണ്ടെന്ന് പറയാൻ ധൈര്യം നൽകിയ ഒരു ട്വിറ്റർ വിളിപ്പുറത്തുണ്ടായിരുന്ന പ്രവാസികളുടെ അമ്മ.\nഎഴുപതുകളുടെ ആദ്യം എ ബി വി പിയുടെ ഉശിരൻ കാര്യകർത്താവായിരുന്നു സുഷമാ സ്വരാജ്. തകർപ്പൻ പ്രസംഗവും തികഞ്ഞ ആത്മാർത്ഥതയും സൌമ്യമായ പെരുമാറ്റവുമായി ആ വിദ്യാർത്ഥി നേതാവ് ഡൽഹി യൂണിവേഴ്സിറ്റിയിലുൾപ്പെടെ കാമ്പസുകളിൽ താരമായിരുന്നു. രാഷ്ട്രതന്ത്രവും സംസ്കൃതവും വിഷയങ്ങളായി ബിരുദവും നിയമബിരുദവും നേടി. സുപ്രീം കോടതിയിൽ അഭിഭാഷകയായി പ്രാക്ടീസും തുടങ്ങി.\nഭാരതജനാധിപത്യത്തിന്റെ കറുത്ത ദിനങ്ങളായ അടിയന്തിരാവസ്ഥയുടെ ഭീകരതയ്ക്കിരയായവർക്ക് വേണ്ടി നിയമസഹായം നൽകാനായുണ്ടാക്കിയ അഭിഭാഷകസംഘത്തിലാണ് സുഷമാ ശർമ്മ, സ്വരാജ് കൌശൽ എന്ന തന്റെ ജീവിതപങ്കാളിയെ കണ്ടെത്തിയത്. ജോർജ് ഫെർണാണ്ടസിന്റെ അടുത്ത അനുയായിയായിരുന്നു സ്വരാജ് കൌശൽ. 1975 ജൂലൈ 13ആം തീയതി അവർ വിവാഹിതരായി.\nഅടിയന്തിരാവസ്ഥയ്ക്കെതിരെ ശക്തമായി പോരാടിയ സുഷമാ സ്വരാജ് അതിനുശേഷം ഹരിയാനയിൽ 1977ൽ എം എൽ എ ആയി മത്സരിച്ച് വിജയിച്ചപ്പോൾ 25 വയസ്സായിരുന്നു പ്രായം. ഏറ്റവും പ്രായം കുറഞ്ഞ വനിതാ എം എൽ എ.. തുടർന്ന് പലതവണ എം എൽ എ യും സംസ്ഥാന മന്ത്രിയുമായ സുഷ്മാ സ്വരാജ് മികച്ച ഒരു ഭരണാധികാരിയായി അന്നേ തന്റെ മുദ്ര പതിപ്പിച്ചു.1990ൽ രാജ്യസഭാംഗമായ സുഷ്മാ സ്വരാജ് പതിമൂന്നുദിവസത്തെ വാജ്പേയ് മന്ത്രിസഭയിലെ വാർത്താവിതരണമന്ത്രിയുമായി.\nഡൽഹി മുഖ്യമന്ത്രിയായപ്പോഴാണ് സുഷ്മാ സ്വരാജിനെ രാജ്യം മുഴുവൻ ശ്രദ്ധിയ്ക്കുന്നത്. എവിടേയും എപ്പോഴും ഓടിയെത്തുന്ന നിരത്തുകളിലിറങ്ങി ജനങ്ങൾക്കൊപ്പം നടക്കുന്ന മുഖ്യമന്ത്രി. ജനങ്ങളുടെ ഏത് പ്രശ്നങ്ങൾക്കും പരിഹാരമുണ്ടാക്കാൻ സദാ സന്നദ്ധയായ മുഖ്യമന്ത്രി.\nപിൽക്കാലത്ത് ബി ജെ പിയുടെ ദേശീയ വക്താവായി സുഷ്മാ സ്വരാജ്. ഒരു ദേശീയപ്പാർട്ടിയുടെ വക്താവായെത്തിയ ആദ്യ വനിത. എതിരാളികളെ തന്റെ കൃത്യവും സമഗ്രവുമായ മറുപടികൾ കൊണ്ട് തകർത്തെറിഞ്ഞ സുഷ്മാ സ്വരാജ് എന്ന വക്താവിൽ നിന്ന് സുഷ്മാ സ്വരാജ് എന്ന മന്ത്രിയിലേക്ക് അധികം ദൂരമുണ്ടായിരുന്നില്ല. പന്ത്രണ്ടാം ലോകസഭയിൽ ആരോഗ്യമന്ത്രിയായും വാർത്താവിതരണമന്ത്രിയായുമൊക്കെ സേവനം ചെയ്ത സുഷ്മാജി കേരളത്തിൽ എച് ഐ വി ബാധിതരായ കുട്ടികൾ ബെൻസണേയും ബെൻസിയേയും വന്നുകണ്ടത് എല്ലാവരുമോർക്കുന്നുണ്ടാവണം.\nപത്രപ്രവർത്തകനായിരുന്ന എം എസ് സുനിൽ കുമാർ എഴുതുന്നു:\n“…..അന്ന് ഏ കെ ആന്റണിയായിരുന്നു മുഖ്യമന്ത്രി. ഞാനും അച്ചായനും ( റോയ് മാത്യു) അദ്ദേഹവുമായി ബന്ധപ്പെട്ടു. കുട്ടികള്‍ക്കും കുടുംബത്തിനും മുഖ്യമന്ത്രിയെ ഒന്നു സന്ദര്‍ശിക്കണം എന്ന ആവശ്യം ഉന്നയിച്ചു. മുഖ്യമന്ത്രി സമ്മതിച്ചു.അങ്ങനെ ബെന്സനും ബെന്സിക്കും ഒപ്പം ഞാനും അച്ചായനും രാജേഷ് ദിവാകറും മുഖ്യമന്ത്രിയുടെ ചേംബറില് എത്തി.കസേരയില് ഇരിക്കുകയായിരുന്നു അദ്ദേഹം.അച്ചായന് കുട്ടികളെ മുഖ്യമന്ത്രിയുടെ കസേരയ്ക്ക് അരികിലേക്ക് നീക്കി നിര്‍ത്തി.\nപെട്ടെന്നാണ് ആന്റണി ചാടി എഴുനേറ്റത്. അദ്ദേഹം കുട്ടികളില് നിന്ന് അകലം പാലിച്ച് ദൂരേയ്ക്ക് മാറി ഒതുങ്ങി നിന്നു. അങ്ങനെ നിന്നാണ് ആന്റണി അവരോട് സംസാരിച്ചത്. കുട്ടികളെ തൊടാനോ ഒന്നു തലോടി ആശ്വസിപ്പിക്കാന് പോലുമോ അദ്ദേഹം മുതിര്‍ന്നില്ല. ഞങ്ങള് അവിടെ നിന്ന് ഇറങ്ങി. പിന്നീട് അച്ചായന് ഹിന്ദുസ്ഥാന് ലാറ്റക്സിന്റെ പി ആര് ഓ ആയ ലാലു ജോസഫിനെ ബന്ധപ്പെട്ടു. കുട്ടികളുടെ ചികിത്സയ്ക്ക് ആവശ്യമായ സഹായം ലാറ്റക്സിന് ചെയ്തുകൊടുക്കാന് കഴിയുമോ എന്നായിരുന്നു അന്വേഷണം.\nഅപ്പോള് ലാലു ഒരു കാര്യം പറഞ്ഞു. കേന്ദ്ര ആരോഗ്യമന്ത്രി സുഷമ സ്വരാജ് അടുത്ത ദിവസം ലാറ്റക്സ് സന്ദര്‍ശിക്കാന് എത്തുന്നുണ്ട്. വിഷയം അവരുടെ ശ്രദ്ധയില് പെടുത്താം. അങ്ങനെ സുഷമ ലാറ്റക്സിലെത്തി. സന്ദർശനത്തിനിടെ ലാലു ബെന്സന്റെയും ബെന്‍സിയുടെയും കാര്യം ആരോഗ്യമന്ത്രിയുടെ ശ്രദ്ധയില് പെടുത്തി. കുട്ടികളുടെ ചികിത്സ ഏറ്റെടുക്കാമെന്ന് അപ്പോള്‍ത്തന്നെ സുഷമ വ്യക്തമാക്കി. പിറ്റേന്ന് തിരുവനന്തപുരം പ്രസ് ക്ലബ്ബില് സുഷമയുടെ പത്രസമ്മേളനം. സമ്മേളനത്തിനായി അവര് ഡയസ്സില് ഇരുന്നപ്പോള് ഞങ്ങള് ബെന്സനെയും ബെന്‍സിയും കൊണ്ട് അവരുടെ അടുത്തെത്തി പരിചയപ്പെടുത്തി.\nഒരു നിമിഷം വൈകിയില്ല…സുഷമ സ്വരാജ് രണ്ടുകുട്ടികളെയും വാരിപ്പുണര്‍ന്നു. നെറുകയില് മാറി മാറി ചുംബിച്ചു.ഞങ്ങളുടെ മനസ്സ് നിറഞ്ഞു. ആ ഒരു നിമിഷം നഷ്ടപ്പെട്ട മാതൃ വാത്സല്യം ആ കുരുന്നുകള് അനുഭവിച്ചിട്ടുണ്ടാകും. ബെന്സനും ബെന്സിക്കുമുള്ള സഹായം പത്രസമ്മേളനത്തില് പ്രഖ്യാപിച്ചിട്ടാണ് സുഷമ മടങ്ങിയത്…..”\nഅതായിരുന്നു സുഷ്മാ സ്വരാജ്.\nഅവിടെ നിന്ന് പ്രതിപക്ഷ നേതാവായി പത്തുകൊല്ലം.2014 നടന്നുകയറിയത് ഇന്ത്യയുടെ ആദ്യ വനിതാ വിദേശകാര്യമന്ത്രിയെന്ന പദവിയിലേക്കാണ്. (പ്രധാനമന്ത്രിയായിരുന്ന ഇന്ദിരാഗാന്ധി വിദേശകാര്യവകുപ്പുകൂടി കൈകാര്യം ചെയ്തിരുന്നു എന്നതൊഴിച്ചാൽ). 2014ൽ വിദേശകാര്യവകുപ്പിന്റെ മറ്റൊരു മുഖമാണ് ലോകമെമ്പാടുമുള്ള ഇന്ത്യക്കാർ കണ്ടത്.\nസുഷമ സ്വരാജ് എന്ന മന്ത്രി പ്രവാസികളുടെ ഹൃദയത്തിലേക്കാണ് നടന്ന് കയറിയത്.ഇറാഖിൽ യുദ്ധമുഖത്തകപ്പെട്ട് പോയ നേഴ്സുമാരെ രക്ഷിയ്ക്കാൻ അജിത് ഡോവലിനെയും ഇന്റലിജൻസ് ബ്യൂറോയുടെ ഡയറക്ടർ അസിഫ് ഇബ്രാഹീമിനേയും തന്നെ ഇറാഖിലേക്കയച്ച് അവിടത്തെ ഐസിസുമായി ചർച്ചകൾ നടത്തി വിടുതൽ ചെയ്യിച്ചു. ലോകരാഷ്ട്രങ്ങൾ പോലും ഞെട്ടിപ്പോയ സംഭവമായിരുന്നു. അമേരിക്കക്കാരെയൊക്കെ ഐസിസ് കൊന്നൊടുക്കിയപ്പോൾ ഭാരതത്തിന്റെ മാലാഖമാരെ അവർ വിട്ടയച്ചു.\nപിന്നീട് യെമനിൽ യുദ്ധം പൊട്ടിപ്പുറപ്പെട്ടപ്പോൾ ആരുമവിടെ ഒറ്റപ്പെട്ട് പോയില്ല. ഭാരതത്തിന്റെ സേനാനായകനായി വിരമിച്ച ജനറൽ വീ കേ സിങ്ങ് നേരിട്ട് ജിബൂട്ടിയിലെത്തി സകലഭാരതീയരേയും രക്ഷപെടുത്തി. ഭാരതീയരെ മാത്രമല്ല മറ്റ് രാജ്യങ്ങളിലെ ഒരുപാട് മനുഷ്യരേയും ജനറലിന്റെ നേതൃത്വത്തിൽ നടന്ന രക്ഷാപ്രവർത്തനത്തിൽ യുദ്ധമുഖത്തുനിന്നും രക്ഷിച്ചു.\nരക്ഷാപ്രവർത്തനത്തിന്റെ അവസാന ദിവസങ്ങളിൽ എല്ലാവരേയും ഞെട്ടിച്ചുകൊണ്ട് ജനറൽ വീ കേ സിങ്ങ്, ഭാരതത്തിന്റെ വിദേശകാര്യസഹമന്ത്രി നേരിട്ട് യമനിലെ യുദ്ധമുഖത്ത് പോയി ആൾക്കാരെ രക്ഷപെടുത്തി. സിനിമകളിൽപ്പോലും കാണാത്ത ധൈര്യം. ഒരു സേനാനായകനു മാത്രം അവകാശപ്പെടാവുന്ന ത്യാഗം. അതാണ് നമ്മളന്നവിടെ കണ്ടത്.\nസുഷമസ്വരാജ് രാത്രിയെന്നോ പകലെന്നോ ഇല്ലാതെ ഈ കാര്യങ്ങൾക്ക് നേരിട്ട് നേതൃത്വം നൽകുന്നുണ്ടായിരുന്നു. ഇൻഡ്യൻ പാസ്പ്പോർട്ടുള്ള ഒരു കുഞ്ഞുമായി യമനി ആയ സബാ സവേഷ് എന്ന് പേരുള്ള ഒരു അമ്മ സുഷമാ സ്വരാജിനൊരു ട്വിറ്റർ സന്ദേശം അയച്ചു. കുഞ്ഞിനെയെങ്കിലും രക്ഷപെടുത്തണം എന്ന് പറഞ്ഞ്. ആരും മറുപടി വരുമെന്ന് കരുതിയില്ല. ട്വിറ്ററിൽ എത്രയോ പേർ, ഒരുപക്ഷേ ആയിരക്കണക്കിനു സന്ദേശങ്ങളാകും ഒരു മന്ത്രിയ്ക്കു ലഭിയ്ക്കുക.\nപക്ഷേ മിനിട്ടുകൾക്കകം എല്ലാവരേയും ഞെട്ടിച്ചുകൊണ്ട് സുഷമ സ്വരാജിന്റെ മറുപടിയെത്തി. നിങ്ങളുടെ ഫോൺ നമ്പർ തരൂ എന്ന് പറഞ്ഞ്. ഓർക്കുക അവർ ഭാരതീയപൗരയല്ല, യമനി ആയിരുന്നു. മന്ത്രി നേരിട്ടാണ് ഫോൺ നമ്പർ ചോദിയ്ക്കുന്നത്. ഫോൺ നമ്പർ കൊടുത്ത ആ അമ്മയെ സുഷമ സ്വരാജ് നേരിട്ട് തന്നെ വിളിച്ചു. സമാധാനമായിരിയ്ക്കാൻ പറഞ്ഞാശ്വസിപ്പിച്ചു. രക്ഷാപ്രവർത്തകരെ അവരുടെയടുത്തേക്ക് പറഞ്ഞ് വിട്ടു. ആ യമനിയായ അമ്മയേയും ഭാരതീയനായ കുഞ്ഞിനേയും ഭാരതത്തിലേക്ക് രക്ഷപെടുത്തി. ഭാരതത്തിൽ കാൽ കുത്തിയയന്ന് മാതൃരാജ്യത്തിലേക്ക് സ്വാഗതം എന്നൊരു സന്ദേശവും സുഷമാ സ്വരാജിന്റേതായി വന്നു.\nനമ്മുടെ ദേശത്തിന്റെ അഭിമാനം വാനോളമുയർന്ന നിമിഷം. ഒരു ഭാരതീയൻ, അതൊരു കൈക്കുഞ്ഞായാൽപ്പോലും ഒരിടത്തും ഒറ്റയ്ക്കല്ല എന്ന് മനസ്സിലായ നിമിഷം. നമുക്ക് ചോദിയ്ക്കാനും പറയാനുമൊക്കെ ആരെങ്കിലുമുണ്ടെന്നും പരമപവിത്രമായ ഈ മണ്ണ് നമ്മെ കൈവിടില്ല എന്നും ഉറപ്പായ നിമിഷമായിരുന്നു അത്. ഇന്ന് സബാ സവേഷ് മുബൈയിൽ കുഞ്ഞുമായി സുഖമായി ജീവിയ്ക്കുന്നു.\nഭാരതത്തിലെ മാധ്യമങ്ങൾ ആദ്യസമയത്തൊന്നും ഇതൊന്നും റിപ്പോർട്ട് ചെയ്തതേയില്ല. അന്താരാഷ്ട്ര മാധ്യമങ്ങൾ ബീ ബീ സീയും സീ എൻ എന്നുമടക്കം ഭാരതത്തിന്റെ രക്ഷാപ്രവർത്തനങ്ങളെ വാനോളം പുകഴ്ത്തിയപ്പോൾ അവർ ഒന്ന് റിപ്പോർട്ട് ചെയ്തെന്ന് വരുത്തി. അത്രമാത്രം. മാധ്യമവേശ്യകൾ എന്ന പദം അങ്ങനെയാണ് ചിലർ വിളിയ്ക്കുന്നത്.\nട്വിറ്റർ എന്ന മാധ്യമത്തിന്റെ ശക്തി പലരും തിരിച്ചറിഞ്ഞ സമയമായിരുന്നു അത്. പിന്നീട് സുഷമാ സ്വരാജിനു ട്വിറ്റർ വഴി സന്ദേശങ്ങളയയ്ക്കുക എന്നത് ഒരു പതിവായി. ഇന്ന് വരെ അത്തരം ഒരു സന്ദേശങ്ങൾക്കും പരാതികൾക്കും അവർ പരിഹാരമുണ്ടാക്കാതെയിരുന്നിട്ടില്ല.\nജർമ്മനിയിൽ വച്ച് പാസ്പ്പോർട്ടും പണവും നഷ്ടപെട്ട ഐ ടീ ജോലിക്കാരനു എംബസിയിൽ സകല സഹായങ്ങളും ഒരുക്കുന്നതു മുതൽ മെക്‌സിക്കോയിൽ അപകടത്തിൽപ്പെട്ട ഭർത്താവിനെ കാണാൻ യാത്രാരേഖകൾ ശരിയാക്കിക്കൊടുക്കണം എന്നപേക്ഷിച്ച സംഗീത എന്ന പാലക്കാട്ടുകാരിയ്ക്ക് മണിയ്ക്കൂറുകൾക്കകം അത് ശരിയാക്കിക്കൊടുക്കുന്നത് വരെയുള്ള കാര്യങ്ങളിൽ നേരിട്ടിടപെട്ട് തന്നെക്കൊണ്ടാവുന്നതും അതിലുപരിയും ചെയ്യുന്ന സുഷമ സ്വരാജ് എന്ന ഭരണാ‍ധികാരിയെ കാണുമ്പോൾ അവർ വെറുമൊരു മന്ത്രിയല്ല, ഭാരതത്തിലെ ജനകോടികളെ ഒരു അമ്മയെന്ന പോലെയാണ് സംരക്ഷിയ്ക്കുന്നതെന്ന തോന്നലാണുണ്ടാവുന്നത്.\nഅതിനെയാണ് അച്ഛേ ദിൻ എന്ന് വിളിയ്ക്കുക. ഗവേണൻസിന്റെ സകല ഭാഗങ്ങളും ചേർന്ന് ഒരൊറ്റ മനസ്സോടെ വികസനവും സുരക്ഷയുമെന്ന ഒരൊറ്റ മന്ത്രമായി മുന്നോട്ട് പോകുന്ന ശുഭദിനം. പാസ്പ്പോർട്ടോഫീസുകളും വിസാകേന്ദ്രങ്ങളും എംബസികളും കോൺസുലേറ്റുകളുമെല്ലാം ഏത് നാട്ടിലായാലും എണ്ണയിട്ട യന്ത്രം പോലെയാണിന്ന് പ്രവർത്തിയ്ക്കുന്നത്. അവർക്കറിയാം ഒരു ട്വിറ്റർ സന്ദേശം ആരെങ്കിലുമയച്ചാൽ സുഷമാജി നേരിട്ട് വിളിച്ച് കാര്യങ്ങളന്വേഷിയ്ക്കുമെന്ന്. എവിടേയും ആരുടെയും ശുപാർശ വേണ്ട. ഒരു മേലാളൻ കളിയുമില്ല.\nമിഷനറീസ് ഓഫ് ചാരിറ്റിയിലെ സിസ്റ്ററും മലയാളിയുമായ സിസ്റ്റർ സാലി കഴിഞ്ഞ മാർച്ച് എട്ടാം തീയതി യെമനിൽ ഭീകരാക്രമണത്തിൽപ്പെട്ടപ്പോൾ പാതിരാത്രി മൂന്നരയ്ക്കാണ് സുഷമാജി അവർ സുരക്ഷിതയാണെന്ന വിവരം ട്വിറ്ററിൽ സന്ദേശമായിട്ടത്. ആരോ അതിലെ സമയം നോക്കിയപ്പോൾ മൂന്നരയെന്ന് കണ്ട് ‘സുഷമാജീ നിങ്ങൾ മൂന്നരയ്ക്ക് ഉറങ്ങിയില്ലേ‘? എന്ന് ചോദിച്ചതിനു ‘മൂന്നരയാണെന്നറിയാം, പക്ഷേ സിസ്റ്റർ സാലി അപ്പോഴാണ് രക്ഷപെട്ടത്‘ എന്ന മറുപടിയായിരുന്നു ലഭിച്ചത്.\nലോകത്തിന്റെ ഏതോ കോണിൽ അപകടത്തിൽപ്പെട്ട ഒരു ഭാരതീയയെ പാതിരാത്രി മൂന്നരയ്ക്കായാലും സുരക്ഷിതയെന്ന് ഉറപ്പ് വരുത്തിയിട്ടേ വിശ്രമമുള്ളൂ എന്ന് തീർച്ചപ്പെടുത്തിയ മനുഷ്യസ്നേഹത്തിനെ എന്താണ് വിളിയ്ക്കുക?\nഅതിനെത്തന്നെയാണ് അമ്മയുടെ കരുതൽ എന്ന് വിളിയ്ക്കുക.\nആ അമ്മയുടെ കരുതൽ ഇനിയില്ല. ജീവിതം ഈ ഭാരതഭൂമിയ്ക്കായുഴിഞ്ഞുവച്ച് അവിശ്രമം പണിയെടുത്ത ആ അമ്മ തന്റെ എല്ലാമായ ശ്രീകൃഷ്ണപരമാത്മാവിൽ ലയിച്ചുകഴിഞ്ഞു.\n2016 ജൂലയ് മാസത്തിൽ വിദേശകാര്യമന്ത്രിയായിരുന്ന സുഷ്മാ ജി ഇങ്ങനെ ഒരു പ്രസ്താവന നൽകി. പാകിസ്ഥാൻ പ്രധാനമന്ത്രിയ്ക്ക് മറുപടിയായാണ് പ്രസ്താവന നൽകിയത്.\n“ ഞങ്ങൾ മുഴുവൻ ഭാരതീയർക്കും പാകിസ്ഥാന്റെ പ്രധാനമന്ത്രി നവാസ് ഷെരീഫിനോട് പറയാനുള്ളത് ഒറ്റക്കാര്യമേയുള്ളൂ. കൽപ്പാന്തകാലത്തിന്റെ അവസാനമെത്തിയാൽപ്പോലും നിങ്ങളുടെ സ്വപ്നങ്ങൾ യാഥാർത്ഥ്യമാവുകയില്ല. മുഴുവൻ ജമ്മുകാശ്മീരും ഭാരതത്തിന്റേതാണ്. ഭൂമിയിലെ ഈ സ്വർഗ്ഗത്തിനെ ഭീകരവാദികളുടെ സ്വർഗ്ഗമാക്കാൻ നിങ്ങൾക്കൊരിയ്ക്കലും കഴിയില്ല.“\nഇന്ന് വെറും നാലുമണിയ്ക്കൂർ മുൻപ് തന്റെ അവസാന ട്വിറ്റിൽ കാശ്മീരിലെ ആർട്ടിക്കിൽ 370 എടുത്തുമാറ്റിയ കേന്ദ്രസർക്കാർ തീരുമാനത്തിന്റെ സന്തോഷത്തിൽ സുഷ്മാ ജി ഇങ്ങനെ കുറിച്ചിരിയ്ക്കുന്നു.\n“നന്ദി പ്രധാനമന്ത്രീ.. ഈ ദിനത്തിനു വേണ്ടി ഞാനെന്റെ ജീവിതം മുഴുവൻ കാത്തിരിക്കുകയായിരുന്നു “\nതാൻ കാത്തിരുന്നത് കണ്ടശേഷം ആ ജീവിതം വിടവാങ്ങിയിരിയ്ക്കുന്നു. സുഷ്മാ സ്വരാജ് എന്ന സ്നേഹമന്ത്രം ഇനി ഓർമ്മമാത്രം.\nനന്ദി സുഷമാജി .. ഈ ലോകത്തേക്ക് വന്നതിന് . ഈ രാജ്യത്തെ സേവിച്ചതിന് . ഞങ്ങളുടെ ശബ്ദമായതിന് .


'എനിക്ക് കിട്ടിയില്ലെങ്കില് നിനക്കും കിട്ടില്ല'; കുളിമുറിയില് വെച്ച് ഭാര്യയെ ശ്വാസംമുട്ടിച്ച് കൊന്നതിന് പിന്നാലെ ഭര്‍ത്താവ് കാമുകന് അയച്ച സന്ദേശം ഇത്; ഇറച്ചിവെട്ടുകാരനായ പ്രതി പോലീസിനോട് സത്യങ്ങള് വെളിപ്പെടുത്തി; ജീവപര്യന്തം ശിക്ഷ\nസ്റ്റാഫോര്‍ഡ് ക്രൗണ് കോടതിയില് നടന്ന വിചാരണയില് ജീവപര്യന്തം ശിക്ഷയാണ് പ്രതിക്ക് വിധിച്ചത്\n'ഞാന് അവളെ ശ്വാസംമുട്ടിച്ച് കൊന്നു', തന്നെ അറസ്റ്റ് ചെയ്യാനെത്തിയ പോലീസ് ഓഫീസര്‍മാരോട് ഭര്‍ത്താവ് വെളിപ്പെടുത്തി. 52-കാരിയായ ഭാര്യ സൂസനെ വീട്ടിലെ കുളിമുറിയില് വെച്ചാണ് 58-കാരന് ഫിലിപ്പ് ഗൈഡ് അക്രമിച്ചത്. അടുത്ത മുറിയില് മകന് ഉറങ്ങിക്കിടക്കവെയാണ് സംഭവങ്ങള്. ഇറച്ചിവെട്ടുകാരനായ ഗൈഡ് ഭാര്യയ്ക്ക് മറ്റൊരാളുമായി അടുപ്പമുണ്ടെന്ന് തിരിച്ചറിഞ്ഞതോടെയാണ് അക്രമം അഴിച്ചുവിട്ടത്. ഭാര്യയുടെ മൊബൈല് ഫോണ് ടോയ്‌ലെറ്റില് ഇട്ട് ഫ്‌ളെഷ് ചെയ്യാനും അയാള് ശ്രമിച്ചു.\nഭാര്യയെ കൊലപ്പെടുത്തിയ ശേഷം അവരുടെ കാമുകന് ഒരു സന്ദേവും ഗൈഡ് അയച്ചുനല്‍കി. 'എനിക്ക് അവളെ കിട്ടിയില്ലെങ്കില് നിനക്കും കിട്ടില്ല, അവള് മരിച്ചു' എന്നായിരുന്നു സന്ദേശം. സെപ്റ്റംബര് 9-ന് രാത്രി9മണിക്കായിരുന്നു സ്റ്റാഫോര്‍ഡ്ഷയര് ബര്‍ട്ടണ്-ഓണ്-ട്രെന്റിലെ സെന്റ് ചാഡ്‌സ് റോഡിലുള്ള വീട്ടില് നിന്നും പോലീസ് ഗൈഡിനെ അറസ്റ്റ് ചെയ്യുന്നത്. സൂസനെ ആശുപത്രിയില് എത്തിച്ചെങ്കിലും മരിച്ചതായി സ്ഥിരീകരിച്ചു.\nഭാര്യക്ക് അവിഹിത ബന്ധമുണ്ടായിരുന്നെന്നും, താന് അവരെ ശ്വാസം മുട്ടിച്ച് കൊന്നെന്നുമാണ് ഗൈഡ് മിനിറ്റുകള്‍ക്ക് പിന്നാലെ സ്ഥലത്തെത്തിയ പോലീസിനോട് പറയുന്നത്. ഓഫീസര്‍മാരുടെ ബോഡിക്യാമില് നിന്നുള്ള ദൃശ്യങ്ങള് ഇപ്പോള് പുറത്തുവിട്ടിട്ടുണ്ട്. താങ്കളെ കൊലപാതരത്തിനാണ് അറസ്റ്റ് ചെയ്യുന്നതെന്ന് പോലീസ് പറയുമ്പോള് എനിക്ക് മനസ്സിലാകും എന്നാണ് ഗൈഡ് പ്രതികരിച്ചത്. താന് ഭാര്യയെ ഒരുപാട് സ്‌നേഹിച്ചിരുന്നെന്നും, അവരെ നഷ്ടപ്പെടാന് ആഗ്രഹിച്ചിരുന്നില്ലെന്നുമാണ് ഗൈഡിന്റെ ന്യായം.\nസ്റ്റാഫോര്‍ഡ് ക്രൗണ് കോടതിയില് നടന്ന വിചാരണയില് ജീവപര്യന്തം ശിക്ഷയാണ് പ്രതിക്ക് വിധിച്ചത്. 19 വര്‍ഷം ഇയാള് ജയിലില് കിടക്കേണ്ടി വരും. കൊല നടത്തിയെന്ന് ഗൈഡ് തന്നെയാണ് കുടുംബക്കാരെ വിളിച്ച് അറിയിച്ചത്. ഇവരാണ് പോലീസില് വിവരം നല്‍കിയത്. സ്ഥലത്തെത്തിയ പോലീസിനെ ഗൈഡ് മൃതദേഹത്തിലേക്ക് വഴികാട്ടുകയും ചെയ്തു. 12 വയസ്സുള്ള മകന് അടുത്ത മുറിയില് കിടന്ന് ഉറങ്ങുകയായിരുന്നു.


ഇന്ത്യയിലെ സ്റ്റീൽ വില കുതിച്ചുയരുന്നത് എന്ത് കൊണ്ട്? കാരണം അറിയാം - marketfeed Malayalam\nWritten by Amal Akshy Posted on May 4, 2021 May 4, 2021 Less than0min read\n2020 ജൂലെെ മുതൽ ഇന്ത്യയിലും ആഗോള തലത്തിലുമായി സ്റ്റീലിന്റെ വില ഉയർന്നു വരുന്നതായി കാണാം. 2021 സാമ്പത്തിക വർഷം 55 ശതമാനം വർദ്ധനവ് കെെവരിച്ചപ്പോൾ ഇന്ത്യയിലെ സ്റ്റീൽ കമ്പനികൾ 10 ശതമാനമാണ് കഴിഞ്ഞ മാസം വില വർദ്ധിപ്പിച്ചത്. ഉദാഹരണത്തിന് ടണ്ണിന് 4,000 രൂപ വർദ്ധിച്ചത് ഹോട്ട്-റോൾഡ് കോയിലിന്റെ ആഭ്യന്തര വില 13 വർഷത്തെ ഏറ്റവും ഉയർന്ന വിലയായ ടണ്ണിന് 60,000 രൂപ എന്ന നിരക്കിലെത്തിച്ചു. JSW Steel, SAIL, Tata Steel, and Jindal Steel & Power എന്നീ കമ്പനികൾക്ക് വില വർദ്ധനവ് ഏറെ ഗുണചെയ്തുവെങ്കിലും മറ്റു മേഖലകൾ ഏറെ പ്രതിസന്ധി നേരിട്ടു.\nസ്റ്റീൽ വിലയിൽ ഉണ്ടായ കുതിച്ചുകയറ്റത്തിന്റെ കാരണങ്ങളാണ് മാക്കറ്റ്ഫീഡ് ഇന്ന് പരിശോധിക്കുന്നത്.\nസ്റ്റീൽ വില ഉയരുന്നത് എന്ത് കൊണ്ട്?\nസ്റ്റീലിന്റെ ഇറക്കുമതി തീരുവ വെട്ടിക്കുറച്ച് ചെെന\nകഴിഞ്ഞ ആഴ്ചയാണ് സ്റ്റീലിന്റെ പുറത്തുള്ള ഇറക്കുമതി തീരുവ ചെെന വെട്ടിക്കുറച്ചത്. രാജ്യത്തിന്റെ മൾട്ടി-കാമ്പെയ്‌നിന്റെ ഭാഗമായി സ്റ്റീൽ നിർമാതാക്കളുടെ എണ്ണം കുറയ്ക്കുന്നതിനും ഊർജം കാര്യക്ഷമമായി ഉപയോഗിക്കുന്നതിനുമാണ് ചെെന ഇറക്കുമതി തീരുവ പൂജ്യമാക്കിയത്. ഉരുക്ക് ശേഷി കുറയ്ക്കുകയെന്നതാണ് ചെെനീസ് സർക്കാരിന്റെ ലക്ഷ്യം. ക്യൂഡ് സ്റ്റീൽ, പിഗ് അയൺ, റീസൈക്കിൾഡ് സ്റ്റീൽ എന്നിവയുടെ തീരുവ മെയ് 1 മുതൽ ഇല്ലാതെയാക്കും.\n146 സ്റ്റീൽ വസ്തുക്കളുടെ കയറ്റുമതിക്കായി വാറ്റ് ഇനത്തിനുള്ള നികുതിക്ക് നൽകിയിരുന്ന 13 ശതമാനം ഇളവും ചൈന നീക്കം ചെയ്തു. ഇത് ചൈനീസ് സ്റ്റീൽ നിർമാതാക്കളെ ആഭ്യന്തര വിപണികളിൽ ശ്രദ്ധ കേന്ദ്രീകരിക്കാൻ പ്രേരിപ്പിക്കും. ഇത് ആഗോള വിപണിയിൽ ഉരുക്കിന്റെ വില ഉയരാൻ കാരണമാകും. (ലോകത്ത് ആവശ്യമായ സ്റ്റീലിന്റെ 50 ശതമാനം ഉത്പാദനം നടക്കുന്നത് ചെെനയിൽ നിന്നാണ്.)\nഇതിന് അർത്ഥം ചെെനയിൽ നിന്നും കയറ്റുമതി ചെയ്യുന്ന സ്റ്റീലിന്റെ വില ലോകത്തെ ഏറ്റവും കുറഞ്ഞ നിരക്കായിരിക്കുമെന്നല്ല. എന്നാൽ ജപ്പാൻ, ദക്ഷിണ കൊറിയ, തായ്‌വാൻ, വിയറ്റ്നാം, ഇന്ത്യ ഉൾപ്പെടെയുള്ള ഏഷ്യാ പസഫിക് മേഖലയിലെ വിതരണക്കാർക്കെതിരായ മത്സര സമ്മർദ്ദം കുറയാൻ ഇത് കാരണമാകും.\nചെെന മനഃപൂർവം സ്റ്റീൽ പൂഴ്ത്തിവയ്ക്കുന്നു?\nഒരു ദശകമായി ലോകം മുഴുവൻ സ്റ്റീൽ എത്തിക്കുന്ന ഏറ്റവും വലിയ ഉത്പാദകരാണ് ചെെന. ലോകത്തിന് ആവശ്യമായ പകുതിൽ അധികവും സ്റ്റീൽ ചെെനയാണ് ഉത്പാദിപ്പിച്ചിരുന്നത്. വിലയിൽ കിഴിവ് നൽകുന്നതിനാൽ തന്നെ വിദേശ സ്റ്റീൽ നിർമാണ കമ്പനികൾക്ക് ചെെനീസ് നിർമാണ കമ്പനികളുമായി മത്സരിക്കാൻ ഏറെ ബുദ്ധിമുട്ട് നേരിട്ടിരുന്നു.\nഒരു വർഷം മുമ്പാണ് ചെെനയിലേക്ക് സ്റ്റീൽ ഇറക്കുതി ചെയ്യാൻ ആരംഭിച്ചത്. 2020 ജൂണിൽ ചെെനയിലെ സ്റ്റീൽ പ്ലാന്റുകൾ 90 ശതമാനം ശേഷിയിൽ പ്രവർത്തിക്കുമ്പോഴും രാജ്യം വലിയ അളവിൽ ഉരുക്ക് ഇറക്കുമതി ചെയ്തിരുന്നു. ചെെനയുടെ നയങ്ങളുടെ ഭാഗമായി ആഗോള തലത്തിൽ സ്റ്റീലിന്റെ ആവശ്യകത വർദ്ധിപ്പിക്കാനും ഇതിലൂടെ വില നിയന്ത്രിക്കാനും അവർക്ക് സാധിച്ചു.\nഇരുമ്പയിരിന്റെ വില വർദ്ധിച്ചതും സ്റ്റീലിന്റെ വില ഉയരാൻ കാരണമായി. ഓസ്ട്രേലിയ, ബ്രസീൽ തുടങ്ങിയ രാജ്യങ്ങളിൽ നിന്നുള്ള ഇരുമ്പയിര് കയറ്റുമതിയിലുണ്ടായ ഇടിവാണ് വിലക്കയറ്റത്തിന് കാരണമായത്.\nഅതേസമയം, സാമ്പത്തിക പ്രവർത്തനങ്ങൾ പുനരാരംഭിച്ചതിനാൽ ചൈന, ഇന്ത്യ, യൂറോപ്പ്, അമേരിക്ക എന്നീ രാജ്യങ്ങളിലെ ഇരുമ്പ്, ഉരുക്ക് വ്യവസായങ്ങളുടെ ആവശ്യകത വർദ്ധിച്ചു വരുന്നതായി കാണാം. വിതരണത്തിനേക്കാൾ മുകളിലാണ് ഇതിന്റെ ആവശ്യകതയുളളത്.\nഇന്ത്യയിലെ സ്റ്റീൽ കമ്പനികൾ എല്ലം തന്നെ കഴിഞ്ഞ കുറച്ചു മാസമായി അവരുടെ ഉത്പാദന ശേഷി വർദ്ധിപ്പിക്കാനുള്ള ശ്രമത്തിലാണ്. എന്നാൽ കൊവിഡ് രണ്ടാം തരംഗം രൂക്ഷമാകുന്നതിനെ തുടർന്ന് ഉരുക്കിന്റെ ഉത്പാദനം കുറച്ച് കൊണ്ട് ഓക്സിജൻ ഉത്പാദിപ്പിക്കാനുള്ള ശ്രമത്തിലാണ് ജെ.എസ്.ഡബ്ല്യു സ്റ്റീൽ, ജിൻഡാൽ സ്റ്റീൽ എന്നീ കമ്പനികൾ.\nവില വർദ്ധനവിന്റെ പ്രതിഫലനം\nസ്റ്റീലിന്റെ വില വർദ്ധനവ് രാജ്യത്തെ ഓട്ടോ മൊബെെൽ മേഖലയെ വലിയ രീതിയിൽ ബാധിച്ചു. Maruti Suzuki, Tata Motors, Mahindra & Mahindra എന്നീ കമ്പനികൾ എല്ലാം തന്നെ ജനുവരിയിൽ വാഹനത്തിന്റെ വില വർദ്ധിപ്പിച്ചത് നമ്മൾ കണ്ടിരുന്നു.\nറിയൽ എസ്റ്റേറ്റ്, ഇൻഫ്രാസ്ട്രക്ചർ മേഖലകളെയും സ്റ്റീലിന്റെ വില വർദ്ധനവ് ബാധിച്ചു. സ്റ്റീൽ, സിമന്റ് ഓഹരി വില കുതിച്ച് ഉയർന്നതാണ് ഇതിന് കാരണമായത്.\nസ്റ്റീൽ വിലയിൽ ഉണ്ടായ വർദ്ധനവ് ഇന്ത്യയിലെ പണപ്പെരുപ്പം വർദ്ധിക്കാനും കാരണമായി. നിർമാണ മേഖലയിലാണ് കൂടുതൽ പണപ്പെരുപ്പം രേഖപ്പെടുത്തിയത്. ആവശ്യകത വർദ്ധിക്കുന്നതിനാൽ സ്റ്റീലിന്റെ വില ഇനിയും ഉയർന്നേക്കുമെന്ന് വിദഗ്ദ്ധർ അഭിപ്രായപെട്ടു. ആഭ്യന്തര സ്റ്റീൽ വില അന്താരാഷ്ട്ര നിരക്കിനേക്കാൾ വളരെ താഴെയാണെന്നും വരും മാസങ്ങളിൽ ഇത് ഇനിയും ഉയരുമെന്നും ജെഎസ്ഡബ്ല്യു സ്റ്റീൽ വ്യക്തമാക്കി.\nവില വർദ്ധനവിനെ തുടർന്ന് നേട്ടം കൊയ്യുന്ന ഓഹരികൾ\nകഴിഞ്ഞ ഏതാനും മാസങ്ങൾക്ക് മുമ്പ് സ്റ്റീൽ ഓഹരികളിൽ ഉണ്ടായ ശക്തമായ മുന്നേറ്റം നമ്മൾ കണ്ടിരുന്നു. SAIL, Jindal Steel & Power Ltd എന്നീ ഓഹരികൾ ജനുവരിയിൽ 60 ശതമാനത്തിന് മുകളിൽ ഉയർന്നിരുന്നു. ഇതേകാലയളവിൽ JSW Steel 85 ശതമാനത്തിന്റെ നേട്ടം കെെവരിച്ചു. Tata Steel 1000 രൂപ എന്ന നിർണായക നില മറികടന്നു.\nഇന്ത്യൻ സ്റ്റീൽ വിപണി വരുന്ന സാമ്പത്തിക വർഷം ശക്തമായ EBITDA വളർച്ച കെെവരിച്ചേക്കും. ചെെനയുടെ പുതിയ നയം നിക്ഷേപകർ ഇരുകെെയും നീട്ടി സ്വീകരിച്ചു. മെയിൽ സ്റ്റീൽ വില വീണ്ടും വർദ്ധിച്ചേക്കും. ഇത് ഈ ഓഹരികളിൽ ശക്തമായ നീക്കം ഉണ്ടാക്കിയേക്കും.\nഇന്ത്യയിലെ കൊവിഡ് കേസുകൾ വർദ്ധിച്ച് വരുന്ന സാഹചര്യത്തിൽ ഓട്ടോമൊബൈൽ, നിർമാണം തുടങ്ങിയ മേഖലകളിലെ ആവശ്യകത നിറവേറ്റുന്നതിനായി ഉത്പാദനം വർദ്ധിപ്പിക്കാൻ സ്റ്റീൽ വ്യവസായത്തിന് സാധ്യമാകുമോ എന്ന് അറിയില്ല. ഇന്ത്യയിലെ മിക്ക സംസ്ഥാനങ്ങളും ലോക്ക്ഡൗണിന് സമാനമായ നിയന്ത്രണങ്ങൾ ഏർപ്പെടുത്തിയിട്ട് ഉള്ളതിനാൽ ഉത്പാദനത്തെ ബാധിക്കാൻ സാധ്യതയുണ്ട്. വരും ദിവസങ്ങളിൽ എന്ത് സംഭവിക്കുമെന്ന് നമുക്ക് കണ്ട് അറിയാം.\nPrevious story :ബാങ്കുകളുടെ പിന്തുണ നിർണായകം, 14500, 14750 എന്നിവ നിഫ്റ്റിക്ക് വഴിത്തിരിവായേക്കും- പ്രീമാർക്കറ്റ് റിപ്പോർട്ട്\nNext story :വിപണി ഇടിഞ്ഞതിന് പിന്നിലെ കാരണങ്ങൾ ഇങ്ങനെ, സൂചിക കൂടുതൽ നഷ്ടം രേഖപ്പെടുതുമോ?- പോസ്റ്റ്മാർക്കറ്റ് റിപ്പോർട്ട്\nആശങ്ക പരത്തി ആർബിഐ നടപടി, ആർബിഎൽ ബാങ്ക് ഓഹരി 23 ശതമാനം ഇടിഞ്ഞത് എന്ത് കൊണ്ട്?\nകഴിഞ്ഞ ദിവസം RBL Bank-ന്റെ ഓഹരി 23 ശതമാനത്തിന്റെ ഇൻട്രാഡേ പതനമാണ് കാഴ്ചവച്ചത്. ബാങ്കുമായി ബന്ധപ്പെട്ട് നടന്ന സംഭവങ്ങൾ ഓഹരി ഉടമകളെ ആശയക്കുഴപ്പത്തിലാക്കിയിരിക്കുകയാണ്. ആർബിഎൽ ബാങ്കിന്റെ ഓഹരി വിലയിൽ ഇടിവ് ഉണ്ടാകാനുള്ള കാരണത്തെ പറ്റിയും മറ്റു സാധ്യതകളുമാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്. കഥ ഇങ്ങനെ കഴിഞ്ഞ ആഴ്ചയുടെ അവസാനം ആർബിഎൽ ബാങ്കിന്റെ മാനേജിംഗ് ഡയറക്ടർ (എംഡി), ചീഫ് എക്സിക്യൂട്ടീവ് ഓഫീസർ (സിഇഒ) എന്നീ സ്ഥാനങ്ങളിൽ നിന്ന് വിശ്വവീർ അഹൂജ രാജിവച്ചു. ഇതിന് പിന്നാലെ ബാങ്ക് രാജീവ് അഹൂജയെ […]\nWritten by Amal Akshy December 28, 2021 December 28, 2021


പോകുന്നിടത്തെല്ലാം പാപ്പരാസികൾ ഈ താരപുത്രന്റെ ചിത്രങ്ങൾ എടുക്കാനായി പിൻതുടരാറുണ്ട്\nUpdated: October 25, 2021 11:30:44 am\nബോളിവുഡ് താരദമ്പതികളായ കരീന കപൂറിന്റെയും സെയ്ഫ് അലിഖാന്റെയും മകൻ തൈമൂർ അലി ഖാൻ പാപ്പരാസികളുടെ പ്രിയപ്പെട്ട സ്റ്റാർ കിഡ് ആണ്. തൈമൂറിന്റെ ഓരോ ചലനങ്ങളും ഒപ്പിയെടുക്കാനായി പാപ്പരാസി ക്യാമറ കണ്ണുകൾ നിരന്തരം പട്ടോഡി കുടുംബത്തിലെ ഈ ഇളംതലമുറക്കാരനെ പിൻതുടരാറുണ്ട്. ഇപ്പോഴിതാ, തൈമൂറിനെ മാത്രമല്ല അനിയൻ ജെയുടെ മുഖം ഒപ്പിയെടുക്കാനും ക്യാമറകണ്ണുകൾ മത്സരിക്കുകയാണ്.\nകരീനയും സെയ്ഫുമെല്ലാം ജെയ്ക്ക് പുറത്തിറങ്ങുമ്പോഴെല്ലാം മകന്റെ ചിത്രം പകർത്താനായി പാപ്പരാസികൾ ഇരുവരെയും പൊതിയാറുണ്ട്. ഇപ്പോഴിതാ, കരീന തന്നെ മകന്റെ ചിത്രങ്ങൾ സോഷ്യൽ മീഡിയയിലൂടെ ആരാധകർക്കായി ഷെയർ ചെയ്തിരിക്കുകയാണ്.\nകഴിഞ്ഞ ദിവസം തൈമൂറിനും ഇളയ മകൻ ജെയ്ക്കും ഒപ്പം പുറത്തിറങ്ങിയ കരീനയുടെ ഒരു വീഡിയോയും ശ്രദ്ധ നേടിയിരുന്നു. ജെയുടെ ചിത്രമെടുക്കാനായി കരീനയോട് തിരിഞ്ഞുനിൽക്കാൻ ആവശ്യപ്പെടുകയാണ് ഫോട്ടോഗ്രാഫർമാർ. എന്നാൽ പാപ്പരാസികളോട് കയർക്കുന്ന തൈമൂറിനെയും ക്യാമറകൾക്ക് മുഖം നൽകാൻ നിൽക്കാതെ കാറിൽ കയറുന്ന കരീനയേയുമാണ് വീഡിയോയിൽ കാണാനാവുക.\nപോകുന്നിടത്തെല്ലാം പാപ്പരാസികൾ തൈമൂറിനെ പിൻതുടരുന്നതിൽ കരീനയും സെയ്ഫും മുൻപ് ആശങ്ക പ്രകടിപ്പിച്ചിരുന്നു. അടുത്തിടെ ഒരഭിമുഖത്തിൽ മകന്റെ എല്ലാ ചലനങ്ങളും ഒപ്പിയെടുക്കുന്ന, നിരന്തരം പിൻതുടരുന്ന ക്യാമറകൾ തന്നെ വല്ലാതെ ഭയപ്പെടുത്തുന്നു എന്നു കരീന വെളിപ്പെടുത്തിയിരുന്നു.\n“വളരെ ആശയക്കുഴപ്പം ഉണ്ടാക്കുന്ന കാര്യമാണിത്. എല്ലായിടത്തും അവൻ പ്രത്യേകം ശ്രദ്ധിക്കപ്പെടുന്ന ഒരവസ്ഥ ഉണ്ടാകരുതെന്ന് ഞാനാഗ്രഹിച്ചിരുന്നു. എന്നാൽ ഇപ്പോൾ പോവുന്നിടത്തെല്ലാം തന്നെ മീഡിയ ശ്രദ്ധിക്കുന്നുണ്ടെന്ന് അവനറിയാം. ‘മീഡിയ അവിടെയുണ്ട്’ എന്നു ഞങ്ങൾ പരസ്പരം പറയുന്ന വാക്കുകളും അവൻ പിക്ക് ചെയ്തെടുക്കുന്നുണ്ട്. ഫോട്ടോഗ്രാഫർമാർ അകലെ നിന്നുമാണ് അവർ പലപ്പോഴും ഷൂട്ട് ചെയ്യുന്നത്, അത് ആശ്വാസമാണ്. എന്നിരുന്നാലും നിത്യേനയെന്ന പോലെ ഇതാവർത്തിക്കുമ്പോൾ ഭയമുണ്ട്,” കരീന പറഞ്ഞു.\n“അവനൊരു സാധാരണ ജീവിതമുണ്ടാകണമെന്നാണ് രക്ഷിതാക്കൾ എന്ന രീതിയിൽ ഞങ്ങളാഗ്രഹിക്കുന്നത്. അവനു മറ്റു കുട്ടികളെ പോലെ പുറത്തു പോവാനും കളിക്കാനും സ്ട്രീറ്റിലൂടെ നടക്കാനും കഴിയണം. എപ്പോഴും ദൂരെ നിന്ന് അവന്റെ ചിത്രങ്ങൾ പകർത്തുന്നവരോട്, ആ സമയം മറ്റാരുടെയെങ്കിലും ചിത്രങ്ങൾ എടുത്തുകൂടെ, പോകൂ, പോയി രൺവീർ സിംഗിനെ ക്ലിക്ക് ചെയ്യൂ,” എന്നാണ് കരീന പറഞ്ഞത്.\nWeb Title: Kareena kapoor khan shares jehangir photos